ঐক্যের ডাক পাড়া-মহল্লায় নিয়ে যেতে হবে: ড. কামাল - Bangla Channel\nHomeপ্রধান সংবাদঐক্যের ডাক পাড়া-মহল্লায় নিয়ে যেতে হবে: ড. কামাল\nঐক্যের ডাক পাড়া-মহল্লায় নিয়ে যেতে হবে: ড. কামাল\nজাতীয় ঐক্যফ্রন্টের আহ্বায়ক ও গণফোরাম সভাপতি ড. কামাল হোসেন বলেছেন, আমাদের অতীতের অভিজ্ঞতা বলে দেয়, জনগণের ঐক্যের কোনও বিকল্প নেই। ঐক্যের ডাক জেলা, গ্রাম, পাড়া-মহল্লায় নিতে যেতে হবে। ক্ষমতার মালিক জনগণ যেন নিজের ভূমিকা রাখতে পারে। সেজন্য ঐক্যকে সুসংহত করতে হবে। শুক্রবার দুপুরে জাতীয় প্রেসক্লাবে এক আলোচনা সভায় তিনি এমন মন্তব্য করেন। নির্বাচন কেন্দ্রিক সংকট সমাধানে জাতীয় ঐক্যের প্রয়োজন ও প্রাসঙ্গিকতা শিরোনামের এ সভার আয়োজন করে মুক্তিজোট। ড. কামাল বলেন, স্বৈরশাসকরা জনগণের হাতে ক্ষমতা দিতে চায় না। তবে অতীতে এ ধরনের শাসকরা এসব করে ক্ষমতায় থাকতে চেষ্টা করে ব্যর্থ হয়েছে। জনগণ ঐক্যবদ্ধ হলে কাঙ্ক্ষিত গণতন্ত্র, আইনের শাসন, সাংবিধানিক শাসন প্রতিষ্ঠা হবে বলেও মন্তব্য করেন গণফোরাম সভাপতি। তিনি বলেন, সেই ধরনের শাসন ব্যবস্থা জনগণের আকাঙ্ক্ষিত লক্ষ্যগুলো পূরণ করতে পারে। আসুন ঐক্যের শপথ নিই, ঐক্য আমাদের সবচেয়ে বড় শক্তি। মুক্তিজোটের জাতীয় সমন্বয়ক এ আর শিকদারের সভাপতিত্বে সভায় আরও বক্তব্য রাখেন জেএসডি সভাপতি আ স ম আবদুর রব। তিনি বলেন, অঘোষিতভাবে দেশে এখন কোনও সংবিধান নেই। ক্ষমতাসীনরা যেমন ইচ্ছে সেভাবে দেশ পরিচালনা করছে। স্বৈরশাসকদের দেশ পরিচালনায় কিছু নিয়ম থাকে, কিন্তু এখন দেশে এক ব্যক্তির শাসন চলছে। জেএসডি সভাপতির মতে, মশা মারা থেকে শুরু করে বুয়েটের শিক্ষার্থী আবরার হত্যার আসামিদের ধরতে তার নির্দেশ লাগে। তার হুকুম ছাড়া কিছুই হয় না।\nআলোচিত সৌদি রাজকন্যা বাসমাহ নিখোঁজ...\nআজ ভয়াল ২১ আগস্ট...\nপ্রথমবারের মতো নারী গভর্নর পেল...


কী হবে মহারাষ্ট্রের ভবিষ্যৎ, আরব সাগরের তীরে কে আসীন হবে সিংহাসনে, কী বলছে কূটনীতির অঙ্ক?- Bangla News\nHome/টাইমলাইন/কী হবে মহারাষ্ট্রের ভবিষ্যৎ, আরব সাগরের তীরে কে আসীন হবে সিংহাসনে, কী বলছে কূটনীতির অঙ্ক?\nকী হবে মহারাষ্ট্রের ভবিষ্যৎ, আরব সাগরের তীরে কে আসীন হবে সিংহাসনে, কী বলছে কূটনীতির অঙ্ক?\nবাংলাহান্ট ডেস্ক : টালমাটাল মহারাষ্ট্র। একনাথ শিন্ডের বিদ্রোহে কোণঠাসা অবস্থা এনসিপি-কংগ্রেস-শিবসেনা জোট সরকারের। শিবসেনারই ৪২ জন বিধায়কের সমর্থন হারিয়ে ‘নিজ ভূমেই পরবাসী’ উদ্ধব। ছাড়তে হয়েছে মুখ্যমন্ত্রীর বাসভবন ‘বর্ষা’। সপরিবারে উদ্ধবের আশ্রয়স্থল এখন পৈতৃক বাড়ি ‘মাতশ্রী’। সেটাও না কোনদিন একনাথ শিবসেনার দলীয় কার্যালয় ঘোষণা করে দেয়। কিন্তু মহারাষ্ট্রে যে রাজনৈতিক বৈরিতা চলছে তা আপাত দৃষ্টিতে একনাথ শিন্ডে এবং উদ্ধব ঠাকরের মধ্যে মনে হলেও এর ভিতরে রয়েছে গভীর কূটনীতি।\nকুরুক্ষেত্রের যুদ্ধ কাদের মধ্যে হয়? চোখ বন্ধ করে যে কেউ উত্তর দেবে কৌরবদের সঙ্গে পাণ্ডবদের। কর্ণ-অর্জুন বা ভীম-দূর্যধনের মারকাটারি লড়াই ছিল এই যুদ্ধের ইউএসপি। কিন্তু আদতে কি তাই। একদমই না। এই যুদ্ধ ছিল মূলত দুই পক্ষের দুই মাস্টারমাইন্ড শ্রীকৃষ্ণ এবং মামা শকুনির মধ্যে। মহারাষ্ট্রের অবস্থাও কিন্তু অনুরূপই। ময়দানে নেমে যুদ্ধটা উদ্ধবের সঙ্গে একনাথের হলেও, এই যুদ্ধের মাস্টারমাইন্ড কিন্তু অন্যদুজন। একদিকে ভারতের স্বরাষ্ট্রমন্ত্রী অমিত শাহ অন্যদিকে এনসিপি প্রধান শরদ পাওয়ার। গত বিধান সভাতেই ‘আধুনিক চাণক্যের’ তকমা পাওয়া অমিত শাহকে দশ গোল দেন শারদ পাওয়ার। তাই ‘হৃত সম্মান পুনরুদ্ধারে’ একটা শেষ চেষ্টা যে অমিত শাহ করবেন তা বলাই বাহুল্য। দেখে নেওয়া যাক কী ভাবে হতে পারে এই রাজনৈতিক নাটকের যবনিকা পতন?\nএক, প্রথমে উদ্ধবকে দলের শীর্ষ পদ থেকে হটিয়ে নিজেকে আসল শিবসেনার নেতা ঘোষণা করতে পারেন শিন্ডে। এবং গ্রহণ করতে পারেন মুখ্যমন্ত্রীর পদও। শরদ পাওয়ার এবং কংগ্রেসও কিন্তু সেই প্রস্তাবই দিয়েছে একনাথকে।\nদুই, একনাথ আবার বিজেপির সমর্থনেও সরকার গড়ার দাবি জানাতে পারে। এখানে প্রশ্ন হল, বিজেপি কি একনাথের নেতৃত্বে সরকার গড়তে রাজি হবে? বিজেপি অবশ্যই চাইবে এই টানাপোড়েনের মাঝে প্রাক্তন মুখ্যমন্ত্রী দেবেন্দ্র ফড়নবিশকে মুখ্যমন্ত্রীর গদিতে বসিয়ে দিতে।\nতিন. উদ্ধব শিবিরের নেতা সঞ্জয় রাউত বৃহস্পতিবার ঘোষণা করেছেন, বিধায়কেরা ২৪ ঘণ্টার মধ্যে মুম্বই ফিরে এলে বিদ্রোহীদের দাবি মেনে কংগ্রেস ও এনসিপি-র সঙ্গ ছাড়ার দাবি বিবেচনা করবেন উদ্ধব। সম্ভবনা হয়েছে সেটিরও। শিবসেনা জোট ভেঙে পুরনো সঙ্গী বিজেপির সঙ্গেই সরকার গড়তে পারে। সেই আহ্বানে যদিও বৃহস্পতিবার পর্যন্ত কোনও বিধায়কই সাড়া দেননি। বিদ্রোহীদের আশঙ্কা মুম্বই ফেরা মাত্র তাঁদের গৃহবন্দি করা হবে।\nচার. উদ্ধব নিজেও ইস্তফা দিতে পারেন। যদিও দু’দিন আগে থাকে ইস্তফার ইচ্ছার কথা জানিয়ে মুখে কুলুপ এঁটে বসে আছেন। পদত্যগের ইচ্ছা যে তাঁর মোটেও নেই তা বলাই যায়। দলীয় সূত্রে জানা যাচ্ছে, উদ্ধব নাকি অনুকূল পরিস্থিতির অপেক্ষায় আছেন।\nপাঁচ, উদ্ধব ইস্তফা দিলেও পরের সরকারকে বিধানসভায় আস্থা ভোটে জয় লাভ করতে হবে। এখানে উদ্ধবের তুরুপের তাস স্পিকার নরহরি সীতারাম জিরওয়াল। এনসিপি-র এই অভিজ্ঞ বিধায়ক আসলে ডেপুটি স্পিকার। কিন্তু এক বছরেরও বেশি সময় হলো মহারাষ্ট্রের বিধানসভায় স্পিকার পদ শূন্য। তাই বিধানসভায় আস্থা ভোটের দিন নরহরিই থাকবেন স্পিকারের চেয়ারে। স্পিকার শিবসেনার বিদ্রোহী বিধায়কদের ১৯৮৪-র দলত্যাগ বিরোধী আইনের বলে সমস্যায় ফেলতে পারেন। এই নিয়ে আতঙ্ক যে একনাথ শিবিরেও আছে তা বলাই যায়।\nছয়, সবশেষে থাকছে শরদ পাওয়ারের মুখ্যমন্ত্রীর পদে বসার সম্ভাবনা। মহারাষ্ট্র রাজনীতিতে এখনও শরদ পাওয়ারই শেষ কথা। তাই তিনি মুখ্যমন্ত্রীর পদ গ্রহণ করার কথা ঘোষণা করলে কারোরই কিছু বলার থাকবে না৷ তবে সেই সম্ভাবনা খুবিই কম বলেই মনে হয়।\nসাত, আবার শরদ পাওয়ার নিজের কন্যা সুপ্রীয়া সুলেকে সামনে এগিয়েও পরিস্থিতি সামাল দিতে পারেন। তবে এই নাটকের যবনিকা পড়তে আরও একটু সময় লাগবে বলেই মনে করছেন সকলে।\nলালু প্রসাদ ফোন করে দলের সঙ্গে বিরোধিতা করতে বলেছিলেন, স্বীকার করলেন NDA বিধায়ক লালন পাসোয়ান


প্রধানমন্ত্রী শেখ হাসিনার আশ্রয়ণ প্রকল্পে অনিয়মের অভিযোগে ৫ কর্মকর্তা ওএসডি - আজকাল বাংলা সংবাদ\nপ্রধানমন্ত্রী শেখ হাসিনার আশ্রয়ণ প্রকল্পে অনিয়মের অভিযোগে ৫ কর্মকর্তা ওএসডি\nজুলাই 6, 2021 - 22:50\nমোহাম্মদ হাসান।। স্টাফ রিপোর্টার।। ০৬ জুলাই, মংগলবার।। মুজিব শতবর্ষ ও স্বাধীনতার সূবর্ণ জয়ন্তী উপলক্ষে বঙ্গবন্ধু কন্যা,দেশরত্ন, প্রধানমন্ত্রী শেখ হাসিনার৷ আশ্রয়ণ প্রকল্পে অনিয়মের দায়ে পাঁচ সরকারি কর্মকর্তাকে বিশেষ ভারপ্রাপ্ত কর্মকর্তা (ওএসডি) করা হয়েছে। এছাড়া অভিযুক্ত বাকিদের বিরুদ্ধেও চলছে নিবিড় তদন্ত।\nজনপ্রশাসন মন্ত্রণালয় সূত্রে গণমাধ্যমে প্রকাশিত প্রতিবেদনে জানা যায়, ওএসডি হওয়া কর্মকর্তারা হলেন মুন্সীগঞ্জ সদরের সহকারী কমিশনার শেখ মেজবাহ-উল-সাবেরিন, নির্বাহী ম্যাজিস্ট্রেট রুবায়েত হাসান শিপলু, বগুড়ার শেরপুরের সাবেক ইউএনও বর্তমানে চাঁপাইনবাবগঞ্জের অতিরিক্ত জেলা প্রশাসক মো. লিয়াকত আলী সেখ, উপসচিব মো. শফিকুল ইসলাম, বরগুনার আমতলী উপজেলার নির্বাহী কর্মকর্তা মো. আসাদুজ্জামান।\nউপজেলা পর্যায়ে প্রকল্প বাস্তবায়ন কমিটিতে থাকা অন্য কর্মকর্তাদের বিরুদ্ধেও অনিয়মে সম্পৃক্ত থাকার অভিযোগ প্রমাণ মিললে তাদের বিরুদ্ধেও ব্যবস্থা নেওয়া হবে বলে জানিয়েছেন সংশ্লিষ্টরা।\nআশ্রয়ণ প্রকল্পে অনিয়ম বিষয়ে প্রধানমন্ত্রীর মুখ্য সচিব ড. আহমদ কায়কাউস গণমাধ্যমকে বলেন, প্রধানমন্ত্রী যেটাকে ইবাদত হিসেবে নিয়েছেন সেটাতে যখন আমরা ব্যর্থ হই তখন সেটা আমাদের ব্যর্থতা। এরই মধ্যে নিম্নমানের কাজ ও ঘর বরাদ্দে অনিয়মসহ আরও নানা অভিযোগ অভিযোগ উঠেছে ২২টি জেলার ৩৬ উপজেলার বিরুদ্ধে।\nঅনিয়মকারীদের বিরুদ্ধে ব্যবস্থা নেওয়া পাশাপাশি অনিয়মের কারণে ক্ষতিগ্রস্ত সুবিধাভোগীদের নতুন ঘর করে দেওয়া হবে বলে জানান প্রকল্প পরিচালক মো. মাহবুব হোসেন।\nসিলেট বিভাগে আইসিইউ সংকটে বিপাকে করোনা রোগীরা\nরাজধানীতে নিজের বাবা -মা এবং বোনকে হত্যা করেছে এক নারী\nরাজধানীতে শিক্ষার্থীদের বাসে হাফ ভাড়া কার্যকরের সিদ্ধান্ত


শ্মশানঘাটে দাহ কর্মী পদে আবেদন গ্র্যাজুয়েট, পোস্ট গ্র্যাজুয়েটদেরও! ফাঁপরে কতৃপক্ষ – প্রিয় বন্ধু বাংলা\nহোম > রাজ্য > বর্ধমান > শ্মশানঘাটে দাহ কর্মী পদে আবেদন গ্র্যাজুয়েট, পোস্ট গ্র্যাজুয়েটদেরও! ফাঁপরে কতৃপক্ষ\nশ্মশানঘাটের দাহ কর্মী হতে চায় গ্র্যাজুয়েটরা। সম্প্রতি একটি চাকরির আবেদনে সেই গ্র্যাজুয়েটদের আবেদনপত্র দেখে চক্ষু চড়কগাছ বর্ধমান পুরসভা কতৃপক্ষের। সূত্রের খবর, সম্প্রতি বিভিন্ন পদে নিয়োগের পাশাপাশি পুরসভার নির্মল ঝিলের শ্মশানঘাটে একজন দাহকর্মী নিয়োগের বিজ্ঞপ্তি জারি করে বর্ধমান পৌরসভা।\nআর এরপরেই আশ্চর্য্যজনক ভাবে সেই দাহকর্মী পদে আবেদন করেন 54 জন প্রার্থী। যাদের মধ্যে মাস্টার ডিগ্রি এবং অনার্স গ্র্যাজুয়েটরাও রয়েছেন। আর এইখানেই মহা ফাঁপড়ে পড়েছে পুর কতৃপক্ষ। উচ্চ শিক্ষিতরা যে এইভাবে দাহ কর্মীর পদেও আবেদন করবে তা ভাবতে পারছেন না কেউই।\nতাছাড়াও অন্যান্য পদে লিখিত পরীক্ষা হলেও এখানে লিখিত পরীক্ষা নেওয়া হয়নি। এখন এই পদে আদৌ লিখিত পরীক্ষা হবে না কি মৌখিক ভাবেই নেওয়া হবে ইন্টারভিউ সে নিয়ে সন্দিহান সকলে।\nসূত্রের খবর, এই পরিস্থিতিতে শ্মশানঘাটের দাহ কর্মী পদে নিয়োগ পদ্ধতি ঠিক কী হবে তা নিয়ে আজ একটি বৈঠকে বসছেন ডিএলবির যুগ্ম সচিব, পুরসভার চেয়ারম্যান, পুরসভার নির্বাহী আধিকারিক এবং জেলা প্রশাসনের এক ডেপুটি ম্যাজিস্ট্রেট।\nদাহকর্মী পদে গ্র্যাজুয়েট পাশ কর্মীরা আবেদন করায় এবং এই পদে নিয়োগের প্রসঙ্গে এদিন বর্ধমান পুরসভার চেয়ারম্যান স্বরুপ দত্ত বলেন, “আজ পুরসভার সিলেকশন কমিটির বৈঠক রয়েছে, সেখানেই এব্যাপারে আলোচনা হবে। তবে এই দাহকর্মী পদে স্নাতক উত্তীর্ন যুবক যুবতী আবেদন করায় তা সত্যিই আমাদের কাছে লজ্জার বিষয়। ওয়াকিবহাল মহলের মতে, রাজ্যে এখন কার্যত ঘরে বসা এই গ্র্যাজুয়েট পাশ যুবক যুবতীরা। তাই পেট চালাতে এখন দাহকর্মী হতেও আপত্তি নেই তাঁদের।


বেগম জিয়াকে ছাড়পত্র দিতে বলেছে মেডিকেল বোর্ড - The Daily Ajkerprottasha\nবেগম জিয়াকে ছাড়পত্র দিতে বলেছে\nনিজস্ব প্রতিবেদক : বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে চিকিৎসাধীন বেগম খালেদা জিয়াকে ছাড়পত্র দিতে বলেছে তার জন্য গঠিত মেডিকেল বোর্ড। তবে, কবে নাগাদ তাকে হাসপাতাল থেকে ছাড়পত্র দেওয়া হবে সে বিষয়ে কেউ কিছু বলেননি।\nগত ৬ অক্টোবর হাসপাতালে ভর্তি করার পর থেকে পাঁচ সদস্যের মেডিকেল বোর্ডের তত্ত্বাবধানে বিশেষজ্ঞ চিকিৎসকদের সমন্বয়ে বেগম জিয়ার বিভিন্নরকম পরীক্ষা-নিরীক্ষাসহ তাকে চিকিৎসা দেওয়া হয়।\nসংশি¬ষ্ট একাধিক সূত্র জানিয়েছে, মেডিকেল বোর্ডের চার সদস্য আজ দুপুরে আরো একবার তার স্বাস্থ্য পরীক্ষা শেষে হাসপাতাল কর্তৃপক্ষকে জানায়, এখন তাকে ছাড়পত্র দেওয়া যেতে পারে। একাধিক সদস্যের কাছে জানতে চাইলে আনুষ্ঠানিকভাবে তাদের কেউ এ বিষয়ে কোন কথা বলতে রাজি হননি। হাসপাতাল কর্তৃপক্ষও আনুষ্ঠানিকভাবে কিছু জানায়নি।\nসাবেক প্রধানমন্ত্রী বেগম খালেদা জিয়ার জন্য গঠিত মেডিকেল বোর্ডের প্রধান বঙ্গবন্ধু মেডিকেল বিশ্ববিদ্যালয়ের ইন্টারনাল মেডিসিন বিভাগের প্রধান অধ্যাপক ডা. এম এ জলিল। তিনি অবশ্য এখন দেশের বাইরে আছেন।\nবোর্ডের অন্য সদস্যরা হলেন, রিউমোটোলজি মেডিসিনের অধ্যাপক ডা. সৈয়দ আতিকুল হক, ফিজিক্যাল মেডিসিনের অধ্যাপক ডা. বদরুন্নেসা আহমেদ, অর্থোপেডিক্স ডিপার্টমেন্টের অধ্যাপক ডা. নকুল কুমার দত্ত এবং হৃদরোগ বিভাগের অধ্যাপক ডা. তানজিনা পারভীন।\nTags: বলেছে মেডিকেল বোর্ড\nPrevious ওয়াসার পানির মান পরীক্ষায় কমিটি\nNext ঢাকায় এনে ব্যারিস্টার মইনুলের স্বাস্থ্য পরীক্ষার বিষয়ে রুল


শাহজালাল বিমানবন্দরে স্পর্শকাতর এলাকায় ৪ পুলিশের সেলফি অতঃপর! | মোড়ল নিউজ\nবুধবার, ১৭ই অক্টোবর, ২০১৮ ইং। ২রা কার্তিক, ১৪২৫ বঙ্গাব্দ। সকাল ৭:৩৭\nশাহজালাল বিমানবন্দরে স্পর্শকাতর এলাকায় ৪ পুলিশের সেলফি অতঃপর!\nমোড়ল নিউজ২৪.কম । ১১ অক্টোবর, ২০১৮ ৭:০০\nবাংলাদেশের অতি গুরুত্বপূর্ণ এবং প্রধান বিমানবন্দর হচ্ছে হযরত শাহজালাল আন্তর্জাতিক বিমানবন্দর। এখানে প্রতিনিয়ত হাজার হাজার মানুষ শত শত বিমানে দেশে আসেছেন অথবা দেশের বাইরে যাচ্ছেন। সুতরাং সেখানে এমন কিছু জায়গা থাকে যেখানে প্রবেশাধিকার সংরক্ষিত।\nআর তেমনি এক ‘স্পর্শকাতর’ এলাকায় ঢুকে সেলফি তোলার সময় ধরা পড়েছেন পুলিশের চার সদস্য। পরে তাদের পরিচয় পাওয়া গেলে জানা যায় তারা হলেন, সহকারী উপপরিদর্শক (এএসআই ) সারকুল, নায়েক সজীব এবং কনস্টেবল হান্নান ও সুজন। গতকাল বৃহস্পতিবার দুপুরে বিমানবন্দরের কার্গো হাউজ এলাকায় বিশেষ একটি গোয়েন্দা সংস্থার হাতে ধরা পড়েন তারা।\nএই ব্যপারে পরে বিমানবন্দরের পক্ষ থেকে জানা যায় যে, বিদেশ থেকে আসা কিছু অস্ত্র ও গুলি খালাসের জন্য বিমানবন্দরে আসেন ওই চারজনসহ বেশ কয়েকজন পুলিশ সদস্য। দুপুর সোয়া ১টার দিকে সশস্ত্র অবস্থায় ওই চারজন বিমানবন্দরের সংরক্ষিত এলাকায় ঢুকে সেলফি তুলছিলেন।\nএকপর্যায়ে বিশেষ একটি গোয়েন্দা সংস্থার সদস্যরা তাদের কাছে অনধিকার প্রবেশের কারণ জানতে চাইলে সদুত্তর দিতে পারেননি তারা। পরে তাদের অ্যাভিয়েশন সিকিউরিটি ফোর্সের (এফসেক) কাছে হস্তান্তর করা হয়। এফসেক ওই চারজনকে এয়ারপোর্ট আর্মস পুলিশ ব্যাটালিয়ানের (এপিবিএন) কাছে হস্তান্তর করে। জিজ্ঞাসাবাদ শেষে বিকেলে মৌখিকভাবে সর্তক করে ছেড়ে দেওয়া হয় ওই চারজনকে।\nজানা গেছে, ওই চার সদস্য পুলিশ সদরদপ্তরে কর্মরত। এফসেক উইং কমান্ডার নুরে আলম সিদ্দিক জানান, ‘বিমানবন্দরের স্পর্শকাতর এলাকায় অনধিকার প্রবেশের অভিযোগে ওই চারজনকে এপিবিএন পুলিশের কাছে হস্তান্তর করা হয়েছে। বিষয়টি ঊর্ধ্বতন কর্মকর্তাদের অবগত করা হয়েছে।’\nউঠেন উঠেন বলেই গায়ে হাত দেয় হেলপাররা!\nএইমাত্র পাওয়াঃ ডা. জাফরুল্লাহর বিরুদ্ধে রাষ্ট্রদ্রোহ মামলা\nডা. জাফরুল্লাহ চৌধুরীকে ফিরিয়ে দিলেন বি. চৌধুরী\nআগামীকাল রাজধানীর যে সব এলাকায় ১০ ঘণ্টা গ্যাস বন্ধ থাকবে\nএইমাত্রঃ পরিবহন শ্রমিকদের ভাঙচুর তাণ্ডবে লণ্ডভণ্ড বাস ও মোটরসাইকেল!


শিক্ষা প্রতিষ্ঠান খুলবে ১২ সেপ্টেম্বর শিক্ষামন্ত্রী ডা. দীপু মনি - আমার বাংলা টিভি\nHome জাতীয় শিক্ষা প্রতিষ্ঠান খুলবে ১২ সেপ্টেম্বর শিক্ষামন্ত্রী ডা. দীপু মনি\nআমার বাংলা টিভি ডেস্ক : ১২ সেপ্টেম্বর থেকে প্রাথমিক, মাধ্যমিক ও উচ্চ মাধ্যমিক শিক্ষাপ্রতিষ্ঠান খুলবে বলে জানিয়েছে শিক্ষা মন্ত্রণালয়। বৃহস্পতিবার (০২ সেপ্টেম্বর) রাতে একটি বেসরকারি টেলিভিশনে টকশোতে অংশ নিয়ে শিক্ষামন্ত্রী ডা. দীপু মনি এ কথা জানান।\nশিক্ষা মন্ত্রণালয়ের জনসংযোগ কর্মকর্তা এম.এ খায়ের এ তথ্য জানান। শুক্রবার (০৩ সেপ্টেম্বর) দুই দিনের সফরে শিক্ষামন্ত্রী সকালে চাঁদপুরে যান।\nসেখানে দুপুর ১২টায় সদর উপজেলার শাহ মাহমুদপুর ইউনিয়নের মহামায়া সরকারি প্রাথমিক বিদ্যালয়ের নতুন ভবনের উদ্বোধন শেষে মন্ত্রী উপস্থিত সাংবাদিকদের একই কথা জানান।


ফেব্রুয়ারি 17, 2019 লাভজনক ট্রেডিং কৌশল লেখক তানজিলা প্রভুপাদ 57298 দর্শকরা\nবিষয়সূচী উপভোগ ডেটা. আপনি আমাদের ইন্সটাফরেক্স অফিস পণ্যগুলির মাধ্যমে যেসব মিডিয়া বিষয়বস্তু (যেমন, টিভি, ভিডিও, সঙ্গীত, অডিও, পাঠ্য বই, অ্যাপ এবং গেমস) অ্যাক্সেস করেন তা সম্পর্কে তথ্য। তুমি কাছে এলে, একটু বসলে, তারপর গেলে ওদিকে,\nস্বাতী আমার দিকে আড়চোখে তাকাল। কিন্তু আমিই বা কী করি! কী করে বোঝাই মোটরগাড়ির তত্ত্ব? আমার উত্তরের অপেক্ষা না করে তিনি তখন তাঁর প্রহরীদের বিজাতীয় ভাষায় কী হুকুম করলেন। প্রহরীরা আবার হুকুম করল হাতিগুলিকে। ফ্ল্যাশ ড্রাইভ এবং মেমরি কার্ড ডিফ্র্যাগমেন্ট করবেন না - এটি তাদের জন্য নির্দিষ্ট মৃত্যু। (. )\nশিক্ষক হিসাবে মর্যাদা পাওয়ার সম্ভাবনা সবচেয়ে কম যে সব দেশে তার মধ্যে রয়েছে ব্রাজিল, ইসরায়েল এবং ইটালি। কোন মধ্যম পুরুষ ইন্সটাফরেক্স অফিস এবং কোন এজেন্ট নেই, তাই দামটি বেশ প্রতিযোগিতামূলক।\nট্রেডিং বিটকয়েন একটি আকর্ষণীয় আইডিয়া বলে মনে হচ্ছে এবং আসলে এমন কোন প্ল্যাটফর্ম নেই যা এই ধরনের সেবা প্রদান করে। কয়েক বছর আগে, বিটকয়েনগুলির সাথে কোনও ট্রেডিং ব্রোকারগুলি ছিল না এবং আপনি ঐতিহ্যবাহী ব্রোকারদের চেয়ে অন্য কোনও অনুসন্ধান করতে পারবেন না যারা মূলত সিএফডি ট্রেডিং সেবা প্রদান করে। এখন যে বিটকয়েন জনপ্রিয়তা বাড়ছে, তা চুপচাপ এবং ধীরে ধীরে কিভাবে বিনিময় দালাল সংস্থাগুলি কাজ করে তা পরিবর্তন করে। 1. গেমিং কার্যক্রম এবং শিশুদের পরিবেশগত শিক্ষা সম্পর্ক কি?\nইন্সটাফরেক্স অফিস - ফরেক্স প্ল্যাটফর্ম\nকেউ একজন নির্দিষ্ট সাইটের সন্ধান করছে এবং ফলাফলের মাধ্যমে হপকিন্সন করছে যতক্ষণ না তারা চান তারা খুঁজে পায়. সাইটটি খারাপ না হলে প্রতিটি সাইটে তাদের সময় ছোট হয় না, এটি কেবলমাত্র একটি নির্দিষ্ট সাইট ব্যবহারকারীর জন্য নয়. The Olymp Trade প্লার্টফর্মে ৩ টি উপায়ে প্রবেশ করা যায়। প্রথমত রয়েছে ওয়েব ভার্শন যাতে আপনি প্রধান ওয়েবসাইটের মাধ্যমে প্রবেশ করতে পারবেন। দ্বিতয়ত রয়েছে, উইন্ডোজ এবং ম্যাক উভয়ের জন্যেই ডেস্কটপ অ্যাপলিকেশন। এই অ্যাপটিতে রয়েছে অতিরিক্ত কিছু ফিচার যা আপনি ওয়েব ভার্শনে পাবেন না। এরপরে রয়েছে Olymp Trade এর এন্ড্রয়েড এবং অ্যাপল মোবাইল অ্যাপ। জুলু ট্র্যাড প্ল্যাটফর্ম ব্যবহার করা সহজ, কোনও নতুন ব্যবহারকারী কীভাবে প্রত্যয়িত শীর্ষ ফরেক্স ব্যবসায়ীদের কী করছে, কীভাবে তারা তাদের অর্থ বিনিয়োগ করছে এবং তারা যা উপার্জন করছে তা কীভাবে দেখবে তা শিখতে পারে।\nSchiff অনুযায়ী, ইউরো প্যাসিফিকের প্রধান সেলিং পয়েন্টটি বিটকয়েনের বিনিয়োগকারীদের একটি স্পর্শকাতর মূল্য ড্রপের জন্য সোনার জন্য কিছু ডিজিটাল মুদ্রা আনলোড করতে পারেন। সর্বোচ্চ বিনিয়োগ সীমা অর্থ ইন্সটাফরেক্স অফিস প্রতি বছর 500 গ্রাম\nকারাগারের মেয়াদ ইতোমধ্যে 12 বছর পর্যন্ত এবং সেই অনুযায়ী, উপরে বর্ণিত সূক্ষ্ম জরিপের পরিমাণ। তাই আর দেরি না করে, আজই ঘুরে এস ১০ মিনিট স্কুলের এক্সক্লুসিভ সাধারণ জ্ঞান প্লে-লিস্টটি থেকে!\nসমীকরণ টাইপক্যাপসিড বা নিউক্লোকোপিডিডের সর্পিল, আইসোশেড্রাল (ঘনক) বা জটিল ধরনের সমান্তরাল থাকতে পারে। icosahedralসমীকরণের ধরনটি একটি ক্যাপসড থেকে ভাইরাল নিউক্লিক অ্যাসিড ধারণকারী (উদাহরণস্বরূপ, হেপাটাইটিস এ, হারপিস, পোলিও ভাইরাস) একটি আইসোমেট্রিক হোলোল শরীর গঠনের কারণে। সর্পিলসমান্তরাল ধরনের নিউক্লোকোক্যাসিডের হেলিক্যাল কাঠামোর কারণে (উদাহরণস্বরূপ, ইনফ্লুয়েঞ্জা ভাইরাসে)। প্রকল্পের খুব নাম - overdubbed ইংরেজি «একসঙ্গে» (একত্রে) - এই সত্যিই "প্রোগ্রামারদের" ধাত নয়। একটি সূচনার একসঙ্গে আনয়ন একটি প্ল্যাটফর্ম এবং razrabotkesofta করার দলবদ্ধভাবে সম্পাদিত কর্ম (ইন্সটাফরেক্স অফিস এটা সম্ভব এমনকি অপরিচিত নাগরিক যায়)। সিস্টেম টুলস প্রয়োজনীয় স্ব-সংগঠিত সমষ্টিগত উদ্ভাবনী পণ্যের সঙ্গে সফ্টওয়্যার কাজ করার প্রদান করে। একটি বোনাস ও দায়িত্ব বিভাজন টোকেন (কাজ টোকেন এবং kriptovalyutnye fiatnye টাকা রূপান্তরিত করা জন্য বসতি স্থাপন করার জন্য উত্তম, এটা উদাহরণস্বরূপ) যে অ্যাকাউন্টের একজন মাল্টি উদ্দেশ্য ইউনিট হিসাবে প্রকল্পে ব্যবহার করা হয় দ্বারা সঞ্চালিত হয়।\n1.2 প্রাক্কালে ক্লাস ক্লাসিফিকেশন। ঐতিহ্যগত এবং অ-ঐতিহ্যগত কার্যক্রম, তাদের শ্রেণীবিভাগ ইন্সটাফরেক্স অফিস আমরা এক্সচেঞ্জের ট্রেডিং বিকল্পটি পাস করি এবং একটি সীমা অর্ডার নির্ধারণের জন্য প্রয়োজনীয় তথ্য লিখুন।


মুকুল-ঘনিষ্ঠ নেতার উপর থেকে মামলা তুলল রাজ্য! ভোটের মুখে চাপে শুভেন্দু | ahead of west bengal assembly election nabanna withdraws case against bjp leader anisur rahman - Bengali Oneindia\n2 min ago পাঞ্জাবের শেরদের সঙ্গে জয়পুর যোদ্ধাদের টক্করে সেরা ব্যাটিং পারফরম্যান্স\n16 min ago করোনা যুদ্ধে আরও একটি হাতিয়ার পেল ভারত, এবার থেকে দেশে মিলবে আরও একটি ভ্যাকসিন\n36 min ago প্রশান্ত কিশোরের যেগুলো ফ্যাক্টর মনে করছেন, বঙ্গ বিজয়ে তাতেই শান দিয়েছে বিজেপি\n42 min ago IPL Highlights: আইপিএলে আজ ওয়াংখেড়েতে রাজস্থান রয়্যালসের সামনে পাঞ্জাব কিংস\nwest bengal assembly election 2021 bengal narendra modi bengali news mukul roy narendra modi bjp পশ্চিমবঙ্গ বিধানসভা নির্বাচন ২০২১\n| Updated: Mon, Mar 1, 2021, 19:43 [IST]\nপুজোর আগে হঠাৎ করে প্রকাশ্যে আসেন বিমল গুরুং। প্রকাশ্যে তৃণমূলে সমর্থন করার কথা জানান তিনি। গত কয়েকদিন আগেই সমস্ত মামলা বিমল গুরুংয়ের উপর থেকে তুলে নেয় রাজ্য সরকার। যা নিয়ে চরম বিতর্কের তৈরি হয়েছে।\nএরপর দীর্ঘদিন ধরে জেলে থাকা বিজেপি নেতার বিরুদ্ধে মামলা প্রত্যাহার করল রাজ্য সরকার। তাও আবার তৃণমূল নেতা খুনে অভিযুক্ত ছিলেন আনিসুর রহমান। ভোটের মুখে হঠাৎ কেন এই বিজেপি নেতার উপর থেকে মামলা প্রত্যাহার করতে চলেছে রাজ্য? তা নিয়ে শুরু হয়েছে জল্পনা।\nকুরবান শাহ খুনের মামলায় অভিযুক্ত আনিসুর!\nনন্দীগ্রামে দাঁড়িয়ে আনিসুরের প্রসঙ্গ আনেন মমতা\nজানুয়ারি মাসে নন্দীগ্রামের তেখালিতে বিশাল একটি জনসভা করেন মমতা বন্দ্যোপাধ্যায়। নাম না করে শুভেন্দু অধিকারীকে তীব্র আক্রমণ শানান তিনি। আর সেই সময় নেত্রীর মুখে উঠে আসে আনিসুরের নাম। মমতা বলেছিলেন, ‘‘আনিসুরকে অত্যাচার করে জেলে রেখে দিয়েছে।' এহেন মন্তব্য ঘিরে তৈরি হয় বিতর্ক। প্রশ্ন উঠতে থাকে তাঁর হাতে প্রশাসন। তিনি পুলিশমন্ত্রী। এমনকি তাঁর দলের কর্মীর খুনের ঘটনায় গ্রেফতার আনিসুর। বিজেপি নেতার প্রশংসা শুনে মৃত কুরবানের পরিবারও সেদিন বিস্ময় প্রকাশ করেছিলেন। তবে রাজনৈতিক মহলের ব্যাখ্যা ছিল আনিসুরকে অত্যাচার এবং তাঁকে জেলে বন্দি রাখার বিষয়ে তৃণমূল নেত্রী নাম না করে আসলে বিজেপি নেতা শুভেন্দু অধিকারীকেই নিশানা করেছেন। আনিসুর মুকুল-ঘনিষ্ঠ হলেও শুভেন্দু বিরোধী! শুভেন্দুর সঙ্গে একাধিক বিষয়ে মতানৈক্য আছে তাঁর। সেখানে দাঁড়িয়ে মমতা বন্দ্যোপাধ্যায়ের নিশানায় যে শুভেন্দুই সে আর বলার অপেক্ষা রাখে না।\nযোগ দিতে পারেন তৃণমূলে\nবাংলায় ধীরে ধীরে নিজের পায়ের তলার মাটি শক্ত করছে বিজেপি। সেই সময় তৃণমূল থেকে বিজেপিতে যোগ দেন আনিসুর। মুকুল রায়ের হাত ধরেই বিজেপিতে আসে। সেই সময় তৃণমূলে শুভেন্দু। এরপর এক নেতা খুনে আনিসুরকে গ্রেফতার করে পুলিশ। তবে মমতার এহেন মন্তব্যের পরেই সমস্ত মামলা তুলে নিল রাজ্য সরকার। সূত্রের খবর, ল থেকে বেরিয়ে তিনি তৃণমূলে যোগ দেবেন বলেই ভোটমুখী বঙ্গে তীব্র জল্পনা শুরু হয়েছে। খুব শিঘ্রই আনিসুর দলবদল করবেন বলে জানা যাচ্ছে। সম্ভবত কলকাতাতেই তৃণমূলে যোগ দিতে পারেন আনিসুর।\nকাঁটা দিয়ে কাঁটা তোলার চেষ্টা!\nইতিমধ্যে নন্দীগ্রামে তাঁর নাম ঘোষণা করেছেন মমতা বন্দ্যোপাধ্যায়। কার্যত চ্যালেঞ্জ একপ্রকার। পালটা সেখানে নেত্রীর বিরুদ্ধে দাঁড়াতে পারেন শুভেন্দু অধিকারী। এমনটাই শোনা যাচ্ছে। সেখানে দাঁড়িয়ে আনিসুরকে সামনে রেখে নন্দীগ্রাম বিধানসভায় প্রচারে ঝড় তুলতে পারেন মমতা বন্দ্যোপাধ্যায়। নন্দীগ্রামের সভা থেকে সেদিন মমতা বন্দ্যোপাধ্যায় বলেছিলেন, ‘‘সেদিন কিছুতেই আমাকে নন্দীগ্রামে যেতে দেবে না। আমি তখন আমার এক সহকর্মী যাকে অত্যাচার করে আজও জেলে রেখে দিয়েছে, পাঁশকুড়ার ছেলে আনিসুর, তাকে বললাম তোর স্কুটার বা বাইক আছে? কী করব বললাম না। বাইকে করে আমি আর ও বেরিয়ে পড়লাম।'' এখনও সেই ছবি স্পষ্ট। সেই ছবি, আবেগে তৃণমূল ফের ব্যবহার করতে পারে বলে মনে করা হচ্ছে।\nশক্তিশালী রাহুল বনাম আগ্রাসী সঞ্জু, আইপিএলে আজ কেমন একাদশ নিয়ে মাঠে নামতে পারে পাঞ্জাব ও রাজস্থান\nahead of west bengal assembly election nabanna withdraws case against bjp leader anisur rahman


10 results were found for the search for City\nশহরের নামজাদা শপিং মল কর্তৃপক্ষের উদাসীনতায় প্রাণ গেল তরুণ কর্মীর\nগ্রাউন্ডজিরো প্রতিবেদন ১৫.০১১.২০২০ চরম দায়িত্বজ্ঞানহীনতা ও অসচেতনতার পরিচয় দিল কলকাতা শহরের বুকে প্রথম সারিতে থাকা চোখ ধাঁথানো এক শপিং মল কর্তৃপক্ষ। স্রেফ তাদের উদাসীনতায় ও সঠিক সিদ্ধান্ত নেওয়ার অভাবে চলে গেল একটি তরতাজা প্রাণ। শহুরে স্বচ্ছলতার প্রতীক এই শপিং মলগুলিতে জীবনদায়ী ব্যবস্থা না থাকা যে প্রাণঘাতী হতে পারে তা প্রমাণ হয়ে গেল আরও একবার। […]\nCity, Peoples' Movements\nএই জমায়েতে মেয়েদের চলমান, ছন্দবদ্ধ শরীর হয়ে ওঠে স্লোগানের ক্ষেত্র। সে শ্লোগানে উঠে আসে সাম্প্রতিকতম ফ্যাসিস্ট সরকারের আইনি ও বে–আইনি হিংসার ইতিহাস। অন্যদিকে, চিৎকার করে, নিজেদের নৃত্যরত শরীরের ছন্দের তালে তালে শতাধিক মেয়ে বলে ওঠেন, ‘তুমিই ধর্ষক’। লিখছেন নন্দিনী ধর। “ফ্ল্যাশ মব” শব্দটি আমাদের বাংলার রাজনৈতিক শব্দতালিকায় বড় একটা নেই। ঝটিতি জমায়েত হওয়া একদল […]\nসল্টলেক: কার নগর? আজও কেন নেই বস্তিবাসীদের নাগরিক অধিকার?\nভোট যুদ্ধে বাংলায় কে জিতবে – মোদী না দিদি ? এই নিয়ে যখন গোটা রাজ্য তর্কে-আলোচনায় মশগুল, ‘নগরে’ থেকে, শ্রম দিয়েও যাঁরা কোন সরকারের চোখে এখনো ‘নাগরিক’ হয়ে উঠলেন না, সল্টলেক শহরের সেই বস্তিবাসীদের নাগরিক অধিকার রক্ষার দাবি নিয়ে রায়া দেবনাথ-এর এই লেখা। ২০১৭ সাল। সে’বার ফুটবল যুব বিশ্বকাপের যৌথ আয়োজকের ভূমিকায় ভারত। সল্টলেক স্টেডিয়ামে হওয়ার কথা ছিলো ৭টি […]\nNews, City, Environment\n‘Development’ threat for East Kolkata Wetlands\nA7km long flyover till Dumdum airport, with 192 pillars, has been proposed over the East Kolkata Wetlands, one of the 25 Ramsar sites in the country. Government of West Bengal has already writtenaletter to the Center, asking for approval. Forum Against Monopolistic Aggression (FAMA) organizedaworkshop with the assistance of […]\nভাসমান মানুষের মাটি খোঁজার তুচ্ছ এক কাহিনি\nগ্রাউন্ডজিরো: প্রাসাদনগরী কলকাতায় অনেকগুলি দ্বীপ আছে, যার খবর খুব কম লোকে রাখে। শ্যামবাজার থেকে যশোর রোড ধরে নাগেরবাজার যেতে, মাঝে পড়ে পাতিপুকুর রেল ব্রিজ। সেখান থেকে সামান্য এগিয়ে লেক টাউনের বিপরীতে তেঁতুলতলার কাছে প্রধান সড়ক থেকে আঁকাবাঁকা গলিপথ ধরে বেশ কিছুটা ভিতরে গোয়ালাবাগান বস্তি। দেশবিভাগের পর থেকে ১৭/১৮টি উদ্বাস্তু পরিবার সেখানে বসবাস করে আসছে। জঙ্গল […]


গ্রহের দিক: বিপরীত | অ্যাস্ট্রোস্টাইল - রাশিফল\nবিপরীত: ছয়টি চিহ্ন আলাদা, 180 ডিগ্রি আলাদা। শক্তি: পোলারিটি, ভারসাম্য, মিররিং\nবিপরীত: ছয়টি চিহ্ন আলাদা\n180 ডিগ্রী আলাদা\nশক্তি: পোলারিটি, ভারসাম্য, মিররিং\nভারসাম্য, দয়া করে! যখন দুটি গ্রহ একে অপরের বিপরীতে থাকে, তখন তারা যতটা দূরত্ব পেতে পারে ততটা দূরে থাকে। বিরোধীরা গতিশীল উত্তেজনা তৈরি করে, তবে তারা দুটি চরমকেও একত্রিত করে, যা অত্যন্ত শক্তিশালী হতে পারে যদি সবাই ন্যায্যভাবে খেলে। সমঝোতার জন্য অবশ্যই আহ্বান করা হবে—এটি বিশ্বের বিপরীত অংশ থেকে আসা দুই ব্যক্তি একটি মূল বিষয়ে শীর্ষ বৈঠকের জন্য বসে থাকার মতো।\nউদাহরণস্বরূপ, ধরা যাক অধৈর্য, দ্রুত মঙ্গল গ্রহটি সতর্ক শনির বিপরীতে। যে কিছু বড় দ্বন্দ্ব সৃষ্টি করে, তাই না? মঙ্গল গ্যাস প্যাডেলে পা রাখতে চায় যখন শনি ব্রেক স্ল্যাম করতে চায়। আপনি সহজেই জ্যোতিষশাস্ত্রীয় হুইপ্ল্যাশের একটি কেস দিয়ে শেষ করতে পারেন।\nতবে, এখানে একটি সুযোগ রয়েছে: যদি এই দুটি বিরোধী শক্তি বসে থাকে এবং একে অপরের কথা শোনে, তবে তারা অনেক কিছু শিখতে পারে, তাদের বিভিন্ন শক্তিতে খেলে একটি বড় গতিশীল যুগল পরিস্থিতি তৈরি করে। বুদ্ধিমান শনি মঙ্গলকে অন্ধ হয়ে ছুটে আসার পরিবর্তে আরও গণনামূলক ঝুঁকি নিতে সাহায্য করতে পারে৷ শক্তিশালী মঙ্গল শনিকে দেখাতে পারে যে খুব বেশি দ্বিধা মানে একটি সুযোগ হাতছাড়া হতে পারে৷\nআপনার জন্ম তালিকায়, একটি বিরোধিতা প্রকাশ করে যেখানে আপনার নিজের মধ্যে প্রতিপক্ষের ভারসাম্য বজায় রাখতে হবে। এটাও দেখায় যে আপনার কোথায় কোন অংশীদার, পরামর্শদাতা বা পরিপূরক ব্যক্তির প্রয়োজন যাতে আপনাকে আটকে রাখতে সাহায্য করে।\nকোন চিহ্ন একে অপরের বিপরীত?\nকেন মেষ রাশি প্রথম রাশি\nক্যান্সার এবং ক্যান্সার সামঞ্জস্য 2020


Review ofabook by Shankar Chatterjee - Anandabazar\n২৩ সেপ্টেম্বর, ২০১৮, ০০:২৪:০১\nশেষ আপডেট: ২৩ সেপ্টেম্বর, ২০১৮, ০০:২৩:০৩\nআকাশলীনা/ ডাইনোসর থেকে পাখি\nবিগত পাঁচ-ছয় দশকে জীবিত পাখিরা যত বিলুপ্ত হয়ে চলেছে, তত বেশি করে আবিষ্কৃত হয়ে চলেছে অবলুপ্ত পাখির জীবাশ্ম। এই অসম্পর্কিত সমাপতনের একটা প্রাপ্তি হল, পুরাজীবতত্ত্ববিদ্যায় নতুন নতুন বিতর্কের অবতারণা। পাখিরা কি ডাইনোসরের বংশধর? পাখিরাই কি ডাইনোসর? কোন সে প্রাণী যাকে আদিতম পাখি বলে ধরতে পারি? পাখির পুরাতন জীবাশ্ম বলতে আর্কিওপটেরিক্সকে ধরা হত, আজ অবধি তার এগারোটা জীবাশ্ম পাওয়া গিয়েছে, সে সবই জার্মানির একটা নির্দিষ্ট অঞ্চলের দান। কিন্তু বিশ্ব-অর্থনীতির মতো গত কয়েক দশকে পাখির পুরাজীবতত্ত্ববিদ্যাতেও হইহই করে ঢুকে পড়েছে চিন। চিনের নানা জায়গা থেকে পাওয়া জীবাশ্ম পাখির ইতিহাস উলটেপালটে দিচ্ছে। আর্কিওপটেরিক্সকেও তারা বঞ্চিত করেছে এত দিনের গরিমা থেকে। এই গোটা বিতর্কটা বইটিতে ধরতে চেয়েছেন শঙ্কর চট্টোপাধ্যায়। নিজে প্রথিতযশা পুরাজীবতত্ত্ববিদ, পাখির বংশলতিকায় এক বিশেষ জীবাশ্ম আবিষ্কারের সূত্রে তিনি নিজেও এক বিতর্কের কেন্দ্রবিন্দুতে। এই বইটি তাঁর একটি ইংরেজি গ্রন্থের দ্বিতীয় সংস্করণের সংক্ষিপ্ত বঙ্গানুবাদ বলে জানানো হলেও আসলে পুনর্লিখন, করেছেন মৈত্রী রায় মৌলিক। মূল গ্রন্থের ছাঁচ আংশিক আছে, বাকিটা চাপা পড়েছে অভিনিবেশের অভাবে সৃষ্ট কুয়াশায়। তবে এটা অনস্বীকার্য, বাংলায় বিজ্ঞানের এই বিশেষ শাখাটি সম্বন্ধে, তার অধিকারীদের মেজাজ-মনোভাবের সঙ্গে এবং এর রীতিমতো কর্মতৎপর হেঁসেলের সঙ্গে বাঙালি পাঠকের পরিচয়-সূত্রপাত ঘটাল এই বই।\nকবিতাসংগ্রহ ১ম খণ্ড\nশিশিরকুমার দাশ (১৯৩৬-২০০৩) তাঁর কাব্যসঙ্কলন বাজপাখির সঙ্গে কিছুক্ষণ-এ (১৯৯২) লিখেছেন: ‘‘দেশ ভাঙে, বাড়ি ভাঙে, উদ্বাস্তু দল ট্রেনে চাপে, স্টিমারে ভাসে/ আমাদের অশ্বমেধ ঘোড়াকে ধরে পুলিশ/ বিদেশী রাজ্যের গুপ্তচর বলে চালান দেয়/ টুকরো টুকরো করে কাটে।’’ ঠিক এখানেই নতুন মোড় নেয় স্তবকটি: ‘‘ঘুম ভাঙে, স্বপ্ন ভাঙে। ইতিহাস শুধু সঙ্গ ছাড়ে না।/ স্বপ্নের ভেতরে আসে বুড়ো একটা, সান্টাক্লজের মতো দাড়ি,/ সে অবলীলায় ফ্রেম ভেঙে টুকরো টুকরো ঘোড়া/ একসঙ্গে জুড়ে দেয়... ’’। কাব্যগ্রন্থটি সম্পর্কে কবিতাসংগ্রহ ১-এর ‘ভূমিকাকথা’-য় লিখেছেন শঙ্খ ঘোষ, ‘‘এক পরাবাস্তব জগৎ তৈরি করে তোলেন কবি, তাতে আমরা একেবারে বর্তমান মুহূর্তটাকে ছুঁতে পারি তার ভ্রষ্টতার যন্ত্রণার আর অন্বেষণের তীব্রতায়।’’ আর শিশিরকুমারের স্বীকারোক্তি: ‘‘আধুনিক কালের আশা-আকাঙ্ক্ষা, হতাশা-পরাজয় ও তার মধ্যেও বাঁচবার এক আশ্চর্য বিশ্বাসের মধ্যে স্থিত থেকে আমি কাব্যরচনা করি সচেতন ভাবে।’’ উল্লেখিত কাব্যগ্রন্থটির সঙ্গে জন্মলগ্ন (১৯৫৬), ১৯৮৬-তে প্রকাশিত অবলুপ্ত চতুর্থ চরণ ও হয়তো দরোজা আছে অন্যদিকে ঠাঁই পেয়েছে এই খণ্ডে। তাঁর গ্রন্থিত, অগ্রন্থিত ও অপ্রকাশিত যাবতীয় কবিতা দু’খণ্ডে প্রকাশিত হবে। লেখক, গবেষক, অধ্যাপক মানুষটি নাটককার এবং কবিও। ‘‘কবিতা ছিল তাঁর একেবারে অন্তরের জিনিস।... শিশিরকুমার কখনো তাঁর কবিতা থেকে সরে আসেননি।’’ লিখেছেন সৌরীন ভট্টাচার্য, এ-খণ্ডের শুরুতেই।\nভারতপ্রেমিক উইলিয়াম কেরী\nসম্পা: ফণী পাল\nআঠেরো শতকের শেষ দশকে ইংল্যান্ড থেকে উইলিয়াম কেরির এই বঙ্গে আসা শুধুমাত্র ধর্মপ্রচারের গণ্ডির মধ্যেই সীমাবদ্ধ ছিল না। আমৃত্যু চার দশক ভারতে তাঁর অবস্থান, বঙ্গসংস্কৃতির আধুনিক কালের সূচনালগ্নের এক উন্মেষকারী কর্মোদ্যোগী হিসাবে তিনি নিজেকে প্রতিষ্ঠা করেছিলেন। অনিশ্চয়তা, অর্থসঙ্কট, পারিবারিক বিপর্যয়ের প্রতিকূল পথ থেকে তাঁর উত্তরণ বিস্ময়ের। বাংলা ভাষা চর্চা, বই রচনা, অনুবাদ, ছাপাখানা গড়ে তোলা, ফোর্ট উইলিয়াম কলেজে অধ্যাপনার মতো বহু উদ্যোগে নিজেকে জড়িয়েছিলেন, নেতৃত্ব দিয়েছিলেন। তাঁর এই সার্বিক প্রয়াস ও জীবন অন্বেষণের চালচিত্রে ধরা আছে সাধারণ থেকে অসাধারণত্বের দিকচিহ্ন। এই সার্বিক প্রেক্ষাপট উইলিয়াম কেরির এ দেশে আসার ২২৫ বছর পূর্তি স্মরণে গ্রন্থবদ্ধ হল। বিভিন্ন গবেষকের কেরি-চর্চা এ গ্রন্থে মান্যতা পেয়েছে। তাঁর অস্থির জীবনপ্রবাহ কলকাতা, হাসনাবাদ, ব্যান্ডেল, মদনাবতী, শ্রীরামপুর ইত্যাদি জায়গায় পরিশ্রমী সৃজনশীলতায় পরিপূর্ণ। মালদহের মদনাবতীর নীলকুঠিতেই তাঁর ভাষাবিদ ও অনুবাদক জীবনের প্রস্তুতি শুরু। মালদহ পর্বের এই স্বল্পজ্ঞাত কথাই মূলত সঙ্কলনের বিভিন্ন প্রবন্ধে আলোচিত হয়েছে। বাংলা গদ্যের সূচনালগ্নের পরীক্ষানিরীক্ষায় মুদ্রণযন্ত্র, বাংলা হরফ তৈরির প্রয়াসে কেরি বৃহত্তর কর্মযজ্ঞে আত্মনিয়োগ করেন। সে সব তথ্যালোচনা ও প্রাসঙ্গিক আলোকচিত্র এই সঙ্কলনকে মর্যাদাপূর্ণ করেছে।\nTAGS : Book Review Shankar Chatterjee


আমরা এখন দেশেই ভ্যাকসিন তৈরিতে হাত দিয়েছি : স্বাস্থ্যমন্ত্রী – Odhikar BD\nঅধিকার ডেস্ক:: দেশেই করোনা ভ্যাকসিন উৎপাদনের কথা জানিয়েছেন স্বাস্থ্যমন্ত্রী জাহিদ মালেক। তিনি বলেন, ‘প্রধানমন্ত্রীর নির্দেশনায় আমরা এখন দেশেই কোভিড-১৯ ভ্যাকসিন তৈরিতে হাত দিয়েছি। ওষুধ প্রশাসন অধিদফতরের ল্যাবে এটা তৈরি হবে। আশা করছি, এ ল্যাবটি শিগগিরই বিশ্ব স্বাস্থ্য সংস্থার (ডব্লিউএইচও) অনুমোদন পেয়ে যাবে।’\nসোমবার (৮ মার্চ) বঙ্গবন্ধু শেখ মুজিব মেডিকেল বিশ্ববিদ্যালয়ের (বিএসএমএমইউ) সহযোগিতায় এবং হেলথ রিপোর্টার্স ফোরামের (বিএইচআরএফ) আয়োজনে এক আলোচনায় এসব কথা বলেন। ‘করোনার এক বছরে বাংলাদেশ : সফলতা ও চ্যালেঞ্জ’ শীর্ষক এ আলোচনার আয়োজন করা হয়।\nজাহিদ মালেক বলেন, ‘টিকা তৈরি করতে সংশ্লিষ্ট একটা ল্যাব দরকার। ওষুধ প্রশাসনের একটি ল্যাব আছে। এই ল্যাবের একটি অংশ ইতোমধ্যে টিকা উৎপাদনের জন্য প্রস্তুত করা হচ্ছে। ল্যাবের অনুমোদন বিশ্ব স্বাস্থ্য সংস্থা দেয়। অনুমোদন পেতে আমরা আবেদনও করেছিলাম। বিশ্ব স্বাস্থ্য সংস্থা আমাদের কিছু নির্দেশনা দিয়েছে সেই অনুযায়ী উন্নত করে এই ল্যাবেই টিকা উপাদান করা হবে।’\nতিনি বলেন, ‘করোনায় মেডিসিনের কোনো সঙ্কট ছিল না। করোনা চিকিৎসার জন্য রাতারাতি ব্যবস্থা গ্রহণ করা হয়েছে। যে কারণে আমরা করোনা নিয়ন্ত্রণ করতে সক্ষম হয়েছি। অন্যান্য দেশের তুলনায় আমরা অনেক ভালো করেছি। অনেক দেশে এখনো লকডাউন চলছে। এটি সম্ভব হয়েছে প্রধানমন্ত্রী শেখ হাসিনার দিকনির্দেশনায়।’\nস্বাস্থ্যমন্ত্রী বলেন, ‘এক সময় বিশ্বে কোভিড-১৯ এর কোনো ব্যবস্থা ছিল না। তারপরও আমাদের দেশে সমালোচকরা অব্যবস্থাপনা নিয়ে নানা প্রশ্ন করেছিল। আমাদের কুইক রেসপন্সে অল্প সময়ে নানা পদক্ষেপে কোভিড-১৯ মোকাবিলায় সফলতা আসে। আমরা সফল হয়েছি, অন্যদিকে বসুন্ধরা ও সিটি করপোরেশনের উদ্যোগে ৩ হাজার বেড প্রস্তুত করা হলেও রোগী পায়নি।’\nতিনি আরও বলেন, ‘বাংলাদেশের মতো বিশ্বের যেসব দেশ করোনাকে নিয়ন্ত্রণে রাখতে পেরেছে তাদের অর্থনীতি ভালো অবস্থানে রয়েছে। যারা করোনাকে অবহেলা করেছে তাদের বিলিয়ন বিলিয়ন ডলার লোকসান গুনতে হয়েছে।’\nঅনুষ্ঠানে বিএসএমএমইউর উপাচার্য ডা. কনক কান্তি বড়ুয়া বলেন, ‘দেশে গণটিকা দান কর্মসূচি চলছে তার কার্যকারিতা যাচাইয়ে গবেষণা করা প্রয়োজন। এছাড়া যদের শরীরে টিকা প্রয়োগ করা হচ্ছে তার শরীরে অ্যান্টিবডি তৈরি হয়েছে কিনা তাও জানা দরকার। আমাদের বিশ্ববিদ্যালয়ে এ বিষয়গুলো নিয়ে গবেষণা করতে চাই।’\nতিনি বলেন, ‘আমাদের বিশ্ববিদ্যালয়কে বিশ্বমানের গবেষণা কেন্দ্র হিসেবে তৈরি করতে চাই। এজন্য আমরা দিনরাত নিরলসভাবে কাজ করছি। এজন্য একটি ফান্ড দরকার, সেই ফান্ডের ব্যবস্থা সরকারকেই করতে হবে।’\nস্বাস্থ্য অধিদফতরের মিডিয়া সেলের প্রধান অধ্যাপক ডা. নাসিমা সুলতানা মূল প্রবন্ধ উপস্থাপন করেন।\nবিএইচআরএফের সভাপতি তৌফিক মারুফের পরিচালনা ও সহ-সভাপতি জান্নাতুল বাকিয়া কেকার সভাপতিত্বে আয়োজিত অনুষ্ঠানে আরও বক্তব্য দেন- সাবেক স্বাস্থ্যমন্ত্রী আফম রুহুল হক, বিএসএমএমইউর সাবেক ভাইস চ্যান্সেলর অধ্যাপক নজরুল ইসলাম, পরিচালক ব্রিগেডিয়ার জেনারেল জুলফিকার আহমেদ আমিন, স্বাচিপ সভাপতি ডা. এম ইকবাল আর্সলান, বিএমএ মহাসচিব ডা. এহতেসামুল হক, ডা. মোহাম্মদ শহিদুলাহ প্রমুখ।\nPrevকারিগরি ত্রুটি : পেছাল প্রাথমিক শিক্ষকদের অনলাইনে বদলি কার্যক্রম\nNextনারী দিবস উপলক্ষে রংপুরে নারীমুক্তি কেন্দ্র এর সভা


ছোটবেলার ক্রাশ পরমব্রত চ্যাটার্জিকে করতেন ব্ল্যাংক কল! প্রকাশ্যে এল অভিনেত্রী মানালি দের কীর্তি - GoomZoom\nছোটবেলার ক্রাশ পরমব্রত চ্যাটার্জিকে করতেন ব্ল্যাংক কল! প্রকাশ্যে এল অভিনেত্রী মানালি দের কীর্তি\nক্রাশ খেয়েছিলেন অভিনেতা পরমব্রত চট্টোপাধ্যায়ের। কিন্তু এখন তাঁর উপর ক্রাশ খেয়েছেন অনেকেই। এই মুহূর্তে টেলিভিশনের অত্যন্ত পরিচিত মুখ অভিনেত্রী মানালি দে। তবে এখন তারকা হলেও, ছোটবেলায় বেশ দুষ্টু ছিলেন সকলের প্রিয় এই অভিনেত্রী।\nনিজের দুষ্টুমির কথা জি বাংলার ‘দাদাগিরি’-তে এসে নিজেই বলেছিলেন অভিনেত্রী। সম্প্রতি সোশ্যাল মিডিয়ায় ‘দাদাগিরি’-র একটি ভিডিও ভাইরাল হয়েছে। সেখানে উপস্থিত ছিলেন মানালি দে, ঋদ্ধিমা ঘোষ, পরমব্রত চট্টোপাধ্যায়, গৌরব চক্রবর্তী ও সব্যসাচী চক্রবর্তী। সেখানে তারকাদের সঙ্গে সৌরভ গঙ্গোপাধ্যায়ের কথোপকথন জারি ছিল। তাতেই উঠে আসে ছোটবেলায় ব্ল্যাংক কল করার প্রসঙ্গ। সেখানে প্রকাশ্যেই অভিনেত্রী স্বীকার করে নিলেন তিনিও ছোটবেলায় ব্ল্যাংক কল করেছেন। তাও সেটা আর কাউকে নয় অভিনেতা পরমব্রত চট্টোপাধ্যায়কে।\nদাদাগিরির মঞ্চে ‘উমা’ পরিবার! দাদাকে দিয়ে…\nছোটবেলায় প্রত্যেকেরই ক্রাশ থাকে। সেরকমই অভিনেত্রীর ক্রাশ ছিলেন পরমব্রত চট্টোপাধ্যায়। দাদাগিরিতে এসে সর্বসমক্ষে স্বীকার করে নিয়েছেন অভিনেত্রী। তাঁর কথায়, “তিনি সম্ভবত ক্লাস ৩-৪-এ পড়তেন। তখন ফোন করে বলতেন পরম দা বলছেন! অপর দিক থেকে উত্তর আসতো, হ্যাঁ কে? তখন আমি বলতাম দাদা আপনাকে আমার খুব পছন্দ। উত্তরে পরম দা বলে এখন ব্যস্ত আছি। আর সঙ্গে সঙ্গেই ফোনটা রেখে দিত।” মানালির কথা শুনে খোদ সৌরভ গাঙ্গুলীও স্বীকার করে নেন, শুধু মানালি নয় তিনিও ছোটবেলায় ব্ল্যাংক কল করতে ভালোবাসতেন। তবে সেটা কাকে? সকলের সামনে বলেননি তিনি। বলতে গেলে, বলতে চাননি তিনি।\nতবে এই বিশেষ পর্বে উঠে আসে, শুধুমাত্র অভিনেত্রী মানালি নয় ঐদিন উপস্থিত আরও তারকাদের কীর্তিকলাপ। ঋদ্ধিমা, গৌরব, সব্যসাচী চক্রবর্তীর মতো অভিনেতা/অভিনেত্রীরা স্কুল লাইফে কী কী করেছেন? নিজেদের ছোটবেলার কুকীর্তির কথা দাদার সঙ্গে সেই পর্বে ভাগ করে নিয়েছেন সকল তারকাই। তবে বেশি আকর্ষণীয় ছিল অভিনেত্রী মানালি দের কুকীর্তি।\nActress Manali DeyBlank callDadagiriparambrata ChatterjeeSourav GangulyTollywood\nযে কোনও মানুষকে মডেল বা অভিনেত্রী বলবেন, এতে প্রকৃত শিল্পী অসম্মানিত হচ্ছেন, অনুরোধ জয়ার\nউচ্ছে বাবুকে মিঠাইয়ের পছন্দ, সৌমিতৃষার নয়! নিজের মনের মানুষের খবর দিলেন খোদ অভিনেত্রী


কেন হিজরতের প্রয়োজন? [Archive] - দাওয়াহ ইলাল্লাহ\nদাওয়াহ ইলাল্লাহ > মূল ফোরাম > ইসলামের ইতিহাস > কেন হিজরতের প্রয়োজন?\nView Full Version : কেন হিজরতের প্রয়োজন?\nকী কারণে মুসলিমরা পৃথিবীর শ্রেষ্ঠ জায়গা পরিত্যাগ করে আবিসিনিয়ায় এসেছিলেন?\nকারণ, রাসূল সাল্লাল্লাহু আলাইহি ওয়া সাল্লাম তাঁদের অনুমতি দিয়েছিলেন, তাঁদের উপর যে শারীরিক নির্যাতন হচ্ছিলো সেটা থেকে মুক্তি পেতে রাসূলুল্লাহ সাল্লাল্লাহু আলাইহি ওয়া সাল্লাম তাদের হিজরতের অনুমতি দিয়েছিলেন। ইমাম হাজম বলেন, “যখন মুসলিমদের সংখ্যা আর তাঁদের উপর নির্যাতনের মাত্রা বেড়ে গেল, তখন আল্লাহ তাঁদের হিজরতের অনুমতি দেন।”\nতাঁদের ঈমান রক্ষার জন্য। অত্যাচার-নির্যাতন সহ্য করার ক্ষমতা সবার থাকে না। চাপের মুখে কিছু মানুষ তাদের ঈমান ধরে রাখতে পারে না, বিলালের মত মানসিক শক্তি সবার থাকে না কিংবা খাব্বাব বিন আরাতের মতো পরিস্থিতির মধ্য দিয়ে সবাই যেতেও পারে না। তাই কেউ যদি কোথাও তার দ্বীন নষ্ট হয়ে যাবার ব্যাপারে ভয় করে, তাহলে তাদের উচিত অন্য কোথাও চলে যাওয়া। রাসূলুল্লাহ সাল্লাল্লাহু আলাইহি ওয়া সাল্লাম বলেন, “একজন ঈমানদারের উচিত নয় সাধ্যাতীত কষ্ট নিজের উপর চাপিয়ে নেয়া, যার কারণে তাকে লাঞ্চিত হতে হয়।”\nতাই যদি একজন মানুষের জন্য কোনো কিছুর ভার বহন করা অসম্ভব হয়ে থাকে, তখন তার উচিত নয় নিজেকে সেই পরিস্থিতির মধ্যে ঠেলে দেওয়া।\nউদাহরণ স্বরূপ, একবার এক লোক ডিমের আকারের একটা খাঁটি সোনা নিয়ে রাসূলুল্লাহ সাল্লাল্লাহু আলাইহি ওয়া সাল্লামকে দিয়ে বলল, “এটা আমার সাদাক্বাহ আর আমার কাছে সম্পদ হিসেবে শুধু এটাই আছে।” রাসূলুল্লাহ সাল্লাল্লাহু আলাইহি ওয়া সাল্লাম মন খারাপ করে বললেন,\n“তোমাদের কেউ কেউ তাদের সমস্ত সম্পদ সাদাকাহ করে ফেলো এবং তারপর তারা আবার (বিপদে পড়ে) আমার কাছে সাহায্যের জন্য আসো।”\nসুতরাং, রাসূলুল্লাহ সাল্লাল্লাহু আলাইহি ওয়া সাল্লাম চান নি এই মানুষটা তার সমস্ত কিছু দান করে বিপদে পরুক। তারপর পুরো হাত খালি করে আবার সাহায্যের জন্য হাত পাতুক। অর্থাৎ সামর্থ্য বুঝে দান করা উচিত। কিন্তু আমরা এটাও জানি, আবু বকর সিদ্দীক্ব রাযি. একবার তাঁর সমস্ত সম্পত্তি আল্লাহর রাসূল সাল্লাল্লাহু আলাইহি ওয়া সাল্লাম এর কাছে দান করে দেন আর রাসূল সাল্লাল্লাহু আলাইহি ওয়া সাল্লাম সেই কাজের প্রশংসা করেন।\nপ্রশ্ন হচ্ছে দুটো একই রকম কাজের প্রতি তাঁর আচরণ ভিন্ন হওয়ার কারণ কী ছিলো? জবাব হলো এই, রাসূল সাল্লাল্লাহু আলাইহি ওয়া সাল্লাম জানতেন যে, সবকিছু দান করে দিলেও আবু বকর রাযি. এর পরিস্থিতি সামাল দেয়ার ক্ষমতা আছে, যা ঐ লোকের ছিলো না। আবু বকর রাযি. তাঁর সমস্ত সম্পদ দান করে দেওয়ার পরেও তিনি কখনই ভিক্ষা চাওয়ার মত নিচে নামবেন না।\nযাই হোক, সবাই আবু বকর রাযি. এর মতো না, তাই অন্যদের উচিত নয় নিজেদের এমন কঠিন পরিস্থিতির মধ্যে ফেলে দেওয়া, যা সামাল দেওয়ার সামর্থ্য তারা রাখে না।\nইবনে ইসহাক্ব বলেন, “মুসলিমরা তাদের ঈমান ধ্বংসের ভয়ে মক্কা ছেড়ে আবিসিনিয়ায় হিজরত করলেন”, যা ছিলো এই পয়েন্টের সারকথা।\nসাইয়্যেদ কুতুবের একটা বাণী আছে। তিনি বলেন, “এটা বলা সমীচিন হবে না যে তাঁরা শুধুমাত্র ব্যক্তিগত নিরাপত্তার স্বার্থে হিজরত করেন। কেননা এই মুহাজিরীনদের মধ্যে ছিলেন রাসূলুল্লাহ সাল্লাল্লাহু আলাইহি ওয়া সাল্লাম-এর এমন কিছু অনুসারী ও তাঁর কিছু স্বগোত্রীয় লোক, যাঁরা ছিলেন খুব প্রভাবশালী পরিবার থেকে আগত ও বিপুল সম্পদের মালিক।”\nতাঁদের বেশির ভাগ ছিলেন কুরাইশ বংশের, জাফর বিন আবি তালিব তাঁদের একজন। তাঁদের কিছু সংখ্যক ছিলেন অল্পবয়স্ক যুবক, যাঁরা নবী মুহাম্মাদ সাল্লাল্লাহু আলাইহি ওয়া সাল্লামকে নিরাপত্তা দিতেন। এঁদের কয়েকজন হলেন যুবাইর বিন আওয়াম, আবদুর রহমান বিন আউফ, উসমান বিন আফফান প্রমুখ।\nমুহাজিরীনদের মধ্যে কুরাইশের অভিজাত পরিবারের কয়েকজন নারীও ছিলেন, যেমন উম্মে হাবিবা, তিনি ছিলেন আবু সুফিয়ানের মেয়ে। কুরাইশ নেতার কন্যা হিসেবে তিনি কখনও মক্কায় নির্যাতনের শিকার হন নি, কেউ তাঁর গায়ে স্পর্শ পর্যন্ত করার সাহস করে নি, তবু তিনি হিজরত করেছেন।\nএই হিজরতের ঘটনা কুরাইশদের সম্ভ্রান্ত ও প্রভাবশালী পরিবারগুলোর ধর্মীয় ও সামাজিক ভিত্তিতে নাড়া দেয়। কুরাইশ রাজবংশের জন্য এর চেয়ে বড় অপমান বা হুমকির কিছু হতে পারে না, যখন তারা দেখল তাদের সবচেয়ে ক্ষমতাবান ও সম্ভ্রান্ত ছেলে মেয়েরা বিবেক ও ধর্মীয় কারণে আপন সাংস্কৃতিক ঐতিহ্য আর গোত্রীয় দেশকে পেছনে ফেলে চলে যাচ্ছে।\nসায়্যিদ কুতুবের মতে, এই ঘটনার কারণে কুরাইশরা বিব্রতকর পরিস্থিতির মুখে পড়ে। আরবে কুরাইশদের উচুঁ অবস্থানের কারণ ছিলো তাদের উচ্চ মর্যাদা, মূল্যবোধ এবং কা’বার অভিভাবকত্ব; এ কারণে নয় যে তারা সামরিকভাবে শক্তিশালী। তাই মানুষ যখন দেখল সম্ভ্রান্ত লোকজন মক্কা ছেড়ে চলে যাচ্ছে, তাদের জান-মাল ও দ্বীনের নিরাপত্তার জন্য, তখন সেটা কুরাইশদের জন্য বিব্রতকর ছিলো।\nআরেকজন গ্রন্থকার মুনির আল গাদওয়ানের মতে, রাসূল সাল্লাল্লাহু আলাইহি ওয়া সাল্লাম মক্কার বাইরে দ্বিতীয় আরেকটি ঘাঁটি বানাতে চেয়েছিলেন। কারণ, যদি মক্কায় কিছু ঘটে যায় তাহলে যেন অন্য কোথাও হলেও তাদের ধর্ম টিকে থাকতে পারে। এরপর যখন মুসলিমদের সংখ্যা বেড়ে যায়, তখন থেকে মুসলিমরা দু’টো দলে আলাদা থাকতে শুরু করে, এক দল মক্কায় থেকে যায় এবং আরেক দল হিজরত করে আবিসিনিয়ায়।\nFrom: The life of Muhammad (sw) by anwar al awlaqi رحيم هالله\nমাশাআল্লাহ, খুবই উপকারী অনুবাদ।\n02-08-2016, 03:01 PM\nওয়াইয়াকা আহসানাল যাযা ইয়া আখি


Mukul Roy As Pac Chairman Questions Political Influence Over Democracy - গণতন্ত্র যত কম দলতান্ত্রিক হবে ততই মঙ্গল | Eisamay - Eisamay\nwest bengal assembly speaker under bjp wrath for selecting mukul roy as pac chairman questions political influence over democracy\nRupsa Ghosal | EiSamay.Com | Updated: Jul 14, 2021, 9:30 AM\nগণতান্ত্রিক পরিবেশ কি রাজ্যে বিঘ্নিত? এই পদস্খলন কি কাঙ্খিত? বিধানসভার পাবলিক অ্যাকাউন্টস কমিটির (PAC) চেয়ারম্যান হিসেবে মুকুল রায়ের নাম ঘোষণা হওয়ার পর থেকেই এই প্রশ্নগুলি ঘুরপাক খাচ্ছে। কী মত বিশেষজ্ঞদের?\nগণতন্ত্রে একটা বড় কথা হল প্রথা বা রীতিকে সম্মান করা।\nমুকুলের মানসিক শান্তি ফিরেছে কিনা, জানি না, তবে তাঁর পিএসি'র চেয়ারম্যান পদটি নিশ্চিত হয়েছে।\nঅধ্যক্ষ কেন এমন সিদ্ধান্ত নিয়েছিলেন?\nগণতন্ত্রে একটা বড় কথা হল প্রথা বা রীতিকে সম্মান করা। ওরাল বা মৌখিক চুক্তিকে মান্যতা দেওয়া। এই জায়গাটা নড়বড়ে হয়ে গেলে গণতন্ত্রের সুসংগঠিত পরিসর রুদ্ধ হয়ে যায়। স্বৈরমনোভাব বিকশিত হয়। সাধারণতন্ত্র স্বেচ্ছাচারীর কাছে হাঁটুমুড়ে বসতে বাধ্য হয়। দেশে দেশে এই চেহারা আমরা দেখে এসেছি। আমাদের রাজ্যেও গণতান্ত্রিক ব্যবস্থার এই স্খলন আমরা দেখতে অভ্যস্ত হয়ে যাচ্ছি। অথচ এটা শুধু অনাকাঙ্ক্ষিতই নয়, অস্বাস্থ্যকরও বটে। একটি আদর্শ গণতান্ত্রিক ব্যবস্থা যদি আমরা ভবিষ্যতের জন্য উদাহরণ হিসেবে তুলে ধরতে চাই, তা হলে এই ধরনের পদক্ষেপ পরিত্যাগ অবশ্য পালনীয়। এত কথা বলছি, পশ্চিমবঙ্গ বিধানসভার পাবলিক অ্যাকাউন্টস কমিটি বা পিএসি-র চেয়ারম্যান নিয়োগ নিয়ে। বিধানসভার অধ্যক্ষ বিমান বন্দ্যোপাধ্যায় পিএসি-র চেয়ারম্যান পদে বসিয়েছেন মুকুল রায়কে। এখন প্রশ্ন হচ্ছে, কৃষ্ণনগর উত্তরের এই বিধায়ক কাগজেকলমে বিজেপির বিধায়ক, কিন্তু বাস্তবে নন। সারা দেশ জানে, মুকুল রায় তৃণমূলে ফিরে গিয়েছেন। তাঁর ঘর ওয়াপসির দিন খোদ মমতা বন্দ্যোপাধ্যায় তৃণমূল ভবনে উপস্থিত ছিলেন। এবং, মুখ্যমন্ত্রী স্বয়ং তাঁর তৃণমূলে ফিরে আসার কথা ঘোষণা করেন। একদা তৃণমূলের সেকেন্ড-ইন-কম্যান্ড সপুত্র দলে যোগ দিতে তৃণমূল সুপ্রিমো মমতা বন্দ্যোপাধ্যায় সেদিন বলেছিলেন, 'এজেন্সির ভয় দেখিয়ে চমকে ধমকে ওকে ওখানে রেখেছিল। মুকুল তৃণমূলে আসার ফলে মানসিক শান্তি ফিরে পেল। ঘরের ছেলে ঘরে ফিরল।'\nমুকুলের মানসিক শান্তি ফিরেছে কিনা, জানি না, তবে তাঁর পিএসি'র চেয়ারম্যান পদটি নিশ্চিত হয়েছে। শুভেন্দু অধিকারীরা ক্ষেপেছেন বটে কিন্তু বিধানসভা অবিচল আছে। গণতান্ত্রিক রীতি অনুযায়ী বিধানসভার অধ্যক্ষ সব ধরনের প্রশ্নের ঊর্ধ্বে। তাঁকে সবাই সমঝে চলেন। সম্মান করে চলেন। সেই কারণেই অধ্যক্ষ বিমান বন্দ্যোপাধ্যায়ের বিরুদ্ধে করা আপত্তিকর মন্তব্যের জন্য বিধানসভায় বিরোধী দলনেতা শুভেন্দু অধিকারীর বিরুদ্ধে স্বাধীকার ভঙ্গের নোটিশ এনেছেন রাজ্যের মন্ত্রী তথা বিধায়ক চন্দ্রিমা ভট্টাচার্য। চন্দ্রিমা দাবি করেছেন, সংবাদমাধ্যমের সামনে অধ্যক্ষ সম্পর্কে আপত্তিকর মন্তব্য করেছেন শুভেন্দু। অধ্যক্ষ কোনও দলের প্রতিনিধি হিসেবে কাজ করেন না। তাই তাঁর বিরুদ্ধে এই ধরনের মন্তব্য কাম্য নয়। চন্দ্রিমার এই দাবি নিয়ে ব্যক্তিগত ভাবে আমার কিছু বলার নেই। কিন্তু গণতান্ত্রিক ব্যবস্থার প্রতি সব রকম আস্থা রেখে দমদম উত্তরের বিধায়ক কি এ কথা বলতে পারতেন? কেন না, মুকুল রায় বিধানসভায় ট্রেজারি বেঞ্চে বসছেন না। তাঁর জন্য অধ্যক্ষ ৪২ নম্বর আসন নির্দিষ্ট করেছেন মানেই কি তিনি বিজেপির বিধায়ক? আমার একটি গুজরাতি নাটকের সংলাপ মনে পড়ছে। নাটকটির নাম বাংলা করলে দাঁড়ায়, 'অথ দ্রোণাচার্য কথা'। সেখানে ছেলে অশ্বত্থামার একটি প্রশ্নের উত্তরে আচার্য দ্রোণ বলছেন, 'দুনিয়া ঠিক ততটুকুই জানে, যতটুকু তাকে জানানো হয়'। আমাদের তাই মানতে হচ্ছে, অধ্যক্ষ বিমান বন্দ্যোপাধ্যায় যথার্থ কাজ করেছেন। পাঠক আপনাদের স্মরণ করিয়ে দিই, বিধানসভার ইতিহাস বলছে পিএসি-র চেয়ারম্যান পদে শাসকদলের সদস্যকে বসানো এ রাজ্যে নতুন কিছু নয়। ২০১৬ থেকে ২০২১ পর্যন্ত কাগজেকলমে এ রাজ্যে পিএসি-র চেয়ারম্যান ছিলেন মানস ভুঁইয়া। তিনি খাতায়কলমে কংগ্রেস বিধায়ক হলেও পরে তৃণমূলে যোগ দিয়েছিলেন। তবুও তাঁকে পিএসি-র চেয়ারম্যান পদ থেকে সরানো হয়নি। শুধু তাই না, ২০১৭ থেকে তিনি বিধানসভার সদস্যও ছিলেন না। মানস ভুইঁয়া ২০১৭ সালের ১৭ অগাস্ট থেকে ২০২১ সালের ৯ মে পর্যন্ত রাজ্যসভার সদস্য ছিলেন। একজন নাগরিক হিসেবে আমার প্রশ্ন, বিধানসভার অধ্যক্ষ কি এই পর্বে মানসকে সরিয়ে দিয়েছিলেন? যদি না দিয়ে থাকেন, সেটা কি গণতান্ত্রিক ব্যবস্থার প্রতি কোনও সম্মান দেখানো হয়েছিল? কেন না, ২০১৭ সালেই মানস ভুইঁয়া যে সবং কেন্দ্র থেকে বিধায়ক, সেই বিধায়ক পদ থেকে তিনি পদত্যাগ করেছিলেন এবং গীতা ভুইঁয়া বিধায়ক নির্বাচিত হয়েছিলেন। অর্থাৎ, ২০১৭ সাল থেকে মানস ভুইঁয়া পশ্চিমবঙ্গ বিধানসভার সদস্যই ছিলেন না। অথচ আমরা জানি না, ওই সময় থেকে পিএসি-র চেয়ারম্যান কে ছিলেন? অধ্যক্ষ বিমান বন্দ্যোপাধ্যায়ের কাছে একজন ভোটার হিসেবে এইটুকু স্বচ্ছতা আমরা দাবি করতেই পারি।\nপাঠককে স্মরণ করাবার জন্য একটু 'মানস কাহিনি' উল্লেখ করছি। ২০১৬ সালের বিধানসভা ভোটে জোট বেঁধেছিল বাম ও কংগ্রেস। ভোটের পরে অবশ্য বিরোধী আসনেই বসতে হয় তাঁদের। বিধানসভায় বিরোধী দলনেতা নির্বাচিত হন কংগ্রেসের আব্দুল মান্নান। আর পিএসসি চেয়ারম্যান? জোটের স্বার্থে ওই পদটি সিপিএমকে ছেড়ে দেওয়ার সিদ্ধান্ত নেয় কংগ্রেসের পরিষদীয় দল। কংগ্রেসের হাইকমান্ডও তাতে সায় দেয়। সেই মতো পিএসসি-র চেয়ারম্যান পদে যাদবপুর থেকে নির্বাচিত বাম বিধায়ক সুজন চক্রবর্তীর নাম প্রস্তাব করা হয়। কিন্তু অধ্যক্ষ যখন পিএসি-র চেয়ারম্যান পদে মানস ভুইঁয়ার নাম ঘোষণা করেন, তখন বিতর্ক চরমে ওঠে। এই সিদ্ধান্তের প্রতিবাদ জানিয়ে একযোগে বিধানসভা থেকে ওয়াক আউট করেন বাম ও কংগ্রেস বিধায়করা।\nঅধ্যক্ষ কেন এমন সিদ্ধান্ত নিয়েছিলেন? বিধানসভার তৎকালীন অধ্যক্ষ বিমান বন্দ্যোপাধ্যায় বলেছিলেন, পিএসসি-র চেয়ারম্যান পদটি বিরোধীদের প্রাপ্য। কমিটির সদস্য হিসেবে এক নম্বরে ছিল মানস ভুঁইয়ার নাম। সে কারণেই তাঁকে চেয়ারম্যান করা হয়েছে। আর সুজন চক্রবর্তী? অধ্যক্ষ বিমান বন্দ্যোপাধ্যায়ের দাবি ছিল, মৌখিক ভাবে প্রস্তাব করা হলেও, লিখিত আবেদনে সুজন চক্রবর্তীর নাম ছিল না। আমরা বুঝেছিলাম মমতা-মানস সেটিং। খোদ মুখ্যমন্ত্রীর সঙ্গে গোপন আঁতাতের অভিযোগ উঠেছিল সবংয়ের তখনকার কংগ্রেস বিধায়ক মানস ভুঁইয়ার বিরুদ্ধে। মুকুল রায়কে বিধানসভায় পিএসসি-র চেয়ারম্যান নিয়োগ করে ফের 'রীতি' ভাঙলেন অধ্যক্ষ বিমান বন্দ্যোপাধ্যায়, দাবি বিরোধী বিজেপির। এবার অবশ্য চেয়ারম্যান হওয়ার আগেই দলবদল করেছেন মুকুল রায়। তবে বিজেপি কংগ্রেসের মতো চোরা তৃণমূলপ্রেমী নয়। তাই তারা ঠিক করেছে, বিধানসভার বিভিন্ন কমিটির চেয়ারম্যান পদ থেকে ইস্তফা দেওয়ার। বিধানসভার বিরোধী দলনেতা শুভেন্দু অধিকারী জানিয়েছেন, বিজেপি যে যে কমিটিতে চেয়ারম্যান পদ পেয়েছে, তার সবক'টি থেকেই পদত্যাগ করবেন সংশ্লিষ্ট বিধায়করা। শুধু তাই নয়, তাঁরা রাজ্যপাল জগদীপ ধনখড়কে নির্দিষ্ট অভিযোগও করবেন। তা করলে কী হবে, জানি না! কেন না, ওই রাজ্যপালও নানা প্রশ্নে নিজেকে 'পদ্মপাল' বানিয়ে ফেলেছেন। অতএব কার হাতে যে গণতান্ত্রিক রীতিনীতি সুরক্ষা পাবে, সেই সংশয় থেকেই যাচ্ছে। বাড়ছে আমাদের ভিতরে ঘাপটি মেরে থাকা স্বৈরাচার। গণতন্ত্র যত কম দলতান্ত্রিক হবে, তত প্রসারিত হবে রাজনৈতিক সমাজ।\nসব সিদ্ধান্তই রাষ্ট্রের, আর মেয়েদের অধিকার? পরের খবর\nশুভেন্দু অধিকারী মুকুল রায় Suvendu Adhikari News Suvendu Adhikari mukul roy vs suvendu adhikari Mukul Roy\nWeb Title : west bengal assembly speaker under bjp wrath for selecting mukul roy as pac chairman questions political influence over democracy


বাগেরহাটে ছাত্রী ধর্ষণ মামলায় মাদরাসা সুপারের যাবজ্জীবন কারাদন্ড ! - সোনালী স্বপ্ন বাগেরহাটে ছাত্রী ধর্ষণ মামলায় মাদরাসা সুপারের যাবজ্জীবন কারাদন্ড ! - সোনালী স্বপ্ন\nবাগেরহাটে ছাত্রী ধর্ষণ মামলায় মাদরাসা সুপারের যাবজ্জীবন কারাদন্ড !\nবাগেরহাট প্রতিনিধিঃ বাগেরহাটের শরণখোলায় পঞ্চম শ্রেণির এক ছাত্রীকে ধর্ষণের অপরাধে উত্তর খোন্তাকাটা রাশিদিয়া স্বতন্ত্র এবতেদায়ী মাদ্রাসার সুপার ইলিয়াছ হোসেন জোমাদ্দার (৪৮) কে যাবজ্জীবন কারাদন্ডাদেশ দিয়েছেন আদালত। একইসাথে তাকে ২০ হাজার টাকা জরিমানা অনাদায়ে আরও এক বছরের সশ্রম কারা কারাদন্ডাদেশ দিয়েছে আদালত।\nমামলা সূত্রে জানাযায়, ২০১৯ সালের ৮ অগাস্ট পঞ্চম শ্রেণীর চার ছাত্রী মাদ্রাসা সুপারের কাছে আরবি শিক্ষা নিতে আসে। সেখানে তারাতারি তিনজনকে বাড়ি পাঠিয়ে দিয়ে দেন সুপার। পরে ওই শিক্ষার্থীকে মাদ্রাসার লাইব্রেরিতে নিয়ে ধর্ষণ করেন সুপার ইলিয়াছ জোমাদ্দার। ধর্ষিত শিক্ষার্থীকে বিষয়টি মা-বাবাকে না জানানোর জন্য ভয় দেখায়। পরে শিশুটির রক্তক্ষরণ হয়। বিষয়টি জানতে পেরে ওই সুপার মেয়েটির বাড়িতে গিয়ে সিড়ি থেকে পড়ে গিয়ে আহত হয়েছে বলে তার পিতা মাতাকে জানায়। শিক্ষার্থীকে সুস্থ্য করতে নিজেই ঝারফুক ও পানি পড়া দেয় ওই সুপার । কিন্তু তাতেও সুস্থ্য না হওয়ায় সুপারের পরামর্শে মোরেলগঞ্জ উপজেলার একটি ক্লিনিকে চিকিৎসার জন্য ভর্তি করে শিশুটির পিতা-মাতা। সিড়ি থেকে পরে যাওয়া আঘাতের কারণে রক্তক্ষরণ নয়, অন্য কারণ থাকতে পারে বলে চিকিৎসকরা পরিবারকে পরামর্শ দেয়।\nপরে ১৯ আগস্ট রাতে নির্যাতিত ছাত্রীর পিতা বাদী হয়ে ইলিয়াস হোসেন নামের ওই সুপারের বিরুদ্ধে শরণখোলা থানায় মামলা করেন। মামলার পরে সুপার গা ঢাকা দেয়। থানা পুলিশ আসামীকে আটক করতে না পারায় ১৪ সেপ্টেম্বর পিবিআই, বাগেরহাট মামলা টেক ওভার করে। একই সালের ১৮ অক্টোবর পিবিআই মাদরাসা সুপারকে গ্রেফতার করে আদালতে সোপর্দ করে।\n১৩ নভেম্বর মামলার তদন্তকারী কর্মকর্তা আদালতে চার্জশীট দাখিল করেন।৮জন সাক্ষীর সাক্ষ্য গ্রহন ও যুক্তিতর্ক শেষে ১লা নভেম্বর এই মামলার রায় ঘোষনার দিন নির্ধারণ করেন আদালত। সেই অনুযায়ী বৃহস্পতিবার দুপুরে বাগেরহাট নারী ও শিশু নির্যাতন দমন ট্রাইব্যুনাল অভিযুক্ত মাদরাসা সুপারকে এই দন্ড প্রদান করেন।


নভেম্বর 21, 2016 টেকনিক্যাল এনালাইসিস লেখক সুজন কাজী 93481 দর্শকরা\nএটা গোপন বিষয় নয় যে এই মুহূর্তে ইন্সটাফরেক্স কোম্পানি ইউরোপ এবং এশিয়ার ফরেক্স-ব্রোকারগুলোর মধ্যে শীর্ষস্থানীয় ফরেক্স-ব্রোকার। আমাদের বেশি দূর কিন্তু যেতে হয় না। পাওয়া যায় তাঁবু খাটানোর মতো সমতল। তবে ঠিক বোঝা যায় না- বাইনারি বিকল্প প্রযুক্তিগত বিশ্লেষণ নিয়ম মেনে এখানে তাঁবু খাটানো সমুচিত কি না? না, রাতে রেঞ্জাররা কেউ এদিকে টহল দিতে আসবে না নিশ্চয়। ব্যাকপ্যাক মাটিতে রাখতেই আমার দেহে বৃষ্টিপাতের মতো ঝেপে নামে সারাদিনের ক্লান্তি। স্কারলেট একাই তাঁবু টাঙায়। কাটা ডালের মতো স্লিপিংব্যাগের উপর ধপ করে পড়ে আমার শরীর। আধো ঘুমের ভেতর শুনি টহল দেয়া ঘোড়ার টগবগানো শব্দ।\nসন্ধ্যায় বাকি মাধ্যমে চলমান তাদের ফোন রাখার জন্য যথেষ্ট 20 মিনিট, – t,, u এবং v যে কোন তিনটি ধরনের যা একই হতে পারে নাও হতে পারে। একটি monad আপনি আপনার নির্দিষ্ট monad জন্য প্রমাণিত তিনটি বৈশিষ্ট্য সন্তুষ্ট।\nবাইনারি বিকল্প প্রযুক্তিগত বিশ্লেষণ - সেরা ওয়েব ট্রেডিং প্লাটফর্ম\n৫) কি করে বিটকয়েন কে নিরাপদ করা যায় : প্রকৃত কর্মগুলি একটি "নীরব" পদ্ধতি বোঝায়; যখন পণ্যটি উন্মুক্ত হয়, তখন চুরির চিহ্নগুলি প্রায় অসম্পূর্ণ।\nঅ্যাকাউন্টিং রেকর্ড এবং প্রকৃতপক্ষে উপলব্ধ সম্পদগুলিতে রেকর্ডকৃত সম্মতিটি প্রতিষ্ঠিত ফ্রিকোয়েন্সি দিয়ে পরিচালিত হয় এবং বিচ্ছিন্নতার ক্ষেত্রে ব্যবস্থাপনাটি যথাযথ পদক্ষেপ নেয়।\nপশ্চিমবঙ্গ শিশু অধিকার সুরক্ষা কমিশনের চেয়ারপার্সন অনন্যা চক্রবর্তীও মনে করেন, “ধর্ষণ বা যৌন নির্যাতনটা নিশ্চিতভাবেই ক্ষমতা দেখানোর চেষ্টা। তাই প্রথমে আমাদের ঘা দিতে হবে পিতৃতান্ত্রিক ব্যবস্থাটার ওপরে।” (১)জাপানস্থ বাংলাদেশ দূতাবাস কর্তৃক প্রত্যায়িত ডিমান্ড লেটার যাচাইকরণ।\n10 ডলার বা ইউরোর মুনাফা থেকে সংক্ষিপ্ত হতে হবে, কিন্তু 10 000 $ বা € একটি স্টক সঙ্গে, ইতিমধ্যে একটি শালীন আর্থিক আধান উপর নির্ভর করতে পারেন। প্রত্যেক ট্রেডার এর একটি স্বাধীন চেতনা, ট্রেডিং স্ট্রেটিজি, উদ্দেশ্য এবং সময় এর অভিরুচি থাকে, তাই কে কোন স্টাইলে ট্রেড করবেন তা একান্তই নির্ভর করছে আপনার টার্গেট এবং চাওয়ার উপর। যেমন, যেমন আপনি যদি একজন চাকুরীজীবী হউন তাহলে আপনার জন্য সুয়িং বা ডে-ট্রেডিং উত্তম হতে পারে। অথবা আপনি যদি প্রতিনিয়ত চার্টে চোখ রাখতে পারেন তাহলে স্কেল্পিং ভালো হতে পারে।\nএই লেখার সময় গড় মূল্য হিসাব CoinMarketCap, 8 773 ডলার, খরচ হ্রাস গত ঘন্টার জন্য 3,38 24% বেড়েছে।\n2.9 আমরা এমন কোনও কাজ করতে আপনাকে অনুমোদন করি যা আমরা যথাযথভাবে বিবেচনা করি বা যথাযথভাবে পরিষেবা প্রদান করি বা যথাযথ বাইনারি বিকল্প প্রযুক্তিগত বিশ্লেষণ হিসাবে কোনও প্রযোজ্য আইন বা প্রবিধান মেনে চলতে পারি। আপনি এই বিচক্ষণতার প্রয়োগে আইনানুগভাবে সম্পন্ন সবকিছু অনুমোদন এবং নিশ্চিত করতে সম্মত হন। ইনজেকশন বা ড্রপারস আকারে গ্লুকোজ যেমন সমস্যার জন্য নির্ধারিত হয়।\nকিছু না পেলেই আজকাল খুদে বাজে ব্যবহার করছে৷ কথায় কথায় কান্নাকাটি চিত্কার চেঁচামেচি করেই চলেছে৷ এমনটা আটকানোর জন্য আপনি দ্বিগুণ মেজাজ দেখাতেই পারেন৷ কিন্ত্ত ব্যাপারটা মারপিটের পর্যায়ে চলে যাবে এবং খুদের আরও জেদ চেপে যাবে৷ তার চেয়ে বরং এই পরিস্থিতিতে নিজেকে শান্ত রাখুন৷ তার এই পরিবর্তনের কারণ ঠিক কী সেটা কথায় কথায় বের করুন৷ এতে সাপও মরবে আর লাঠিও ভাঙবে না৷ ব্যর্থতার সমস্যা, সমস্যা এবং অস্থির কাজের কারণে ঘরোয়া দালালরা অবিশ্বাসকে অনুপ্রাণিত করতে পারে। শর্তাবলী এবং চুক্তিতে এই সমস্ত পয়েন্টগুলি বিস্তারিতভাবে সত্ত্বেও, প্রাথমিক শিক্ষার অভাবের কারণে কিছু সংখ্যক এমনকি এটি বুঝতে পারে না।\n৩. দামের ঊর্ধ্বগতি বা নিম্নগতি উভয় গতিতে প্রফিট করা বাইনারি বিকল্প প্রযুক্তিগত বিশ্লেষণ যায়। AUD / কানাডিয়ান বাণিজ্য স্থাপনার ইতিহাস দেখতে এখানে ক্লিক করুন.\nএ কৃতিত্ব বোনাস 10% ক্লায়েন্ট দ্বারা প্রদান করা হবে। বাণিজ্য অর্জিত মুনাফা কাটা যায়। ফল, বেরি, সবজি এবং রস মিশ্রণ থেকে puree।\nনতুন কি বাইনারি বিকল্প প্রযুক্তিগত বিশ্লেষণ সংস্করণ 5.7.15 GA এ। উদ্যত পিস্তল হাতে তার দিকে তাকাল তুষার, ‘কি হল?’\n(৮) বাংলাদেশের সরকার ব্যবস্থা : ০৩ আমি এটা করেছি, এবং এটি পুরোপুরি কাজ করে। (তবে অ্যানড্রইড টাইপের প্রতিক্রিয়াশীলতার সাথে - একটি নেটিভ আইফোন অ্যাপ্লিকেশন হিসাবে দ্রুত নয়)


Baranagar Municipality submitted report first but they got comparatively less allocation - Anandabazar\n১৮ জানুয়ারি, ২০১৮, ০১:০৬:১৬\nশেষ আপডেট: ১৮ জানুয়ারি, ২০১৮, ০১:৪৫:৪৬\nসবার প্রথমে রিপোর্ট দিয়েও খামতি বরাদ্দে\nফার্স্ট হতে গিয়ে যেন কার্যত ফেল!\nরাজ্যের বিভিন্ন পুরসভার এলাকা উন্নয়নে গ্রিন সিটি মিশন প্রকল্পে টাকা বরাদ্দের কথা ঘোষণা করেছে রাজ্য সরকার। গত বছর সেই ঘোষণার পরেই তড়িঘড়ি প্রথম পর্যায়ের প্রকল্প রিপোর্ট জমা দিয়ে বরাহনগর পুরসভার কপালে এখনও পর্যন্ত জুটেছে ১ কোটি ৩৯ লক্ষ টাকা। যদিও পড়শি পুরসভা কামারহাটি ইতিমধ্যেই দু’টি পর্যায়ে পেয়েছে প্রায় সাড়ে ১৯ কোটি টাকা!\nগঙ্গার পাড়-ঘেঁষা দু’টি পুরসভার বরাদ্দের ক্ষেত্রে এত ফারাক কেন?\nরাজ্যের নগরোন্নয়ন দফতর সূত্রের খবর, যে কোনও পুরসভার প্রকল্প রিপোর্ট যদি পুরোপুরি ঠিক ও সম্পূর্ণ থাকে, তা হলে বরাদ্দে কোনও অসুবিধা নেই। দফতরের এক কর্তা বলেন, ‘‘হয়তো বরাহনগর থেকে বেশি প্রকল্পের প্রস্তাব আসেনি। কিংবা ওঁরা যা পাঠিয়ে ছিলেন তাতে তথ্যগত সমস্যা ছিল। তাই কম পেয়েছেন।’’\nবরাহনগরের চেয়ারপার্সন অপর্ণা মৌলিক বলেন, ‘‘ফেল করব কেন! গত বছর যখন প্রকল্পটি ঘোষণা হয়েছিল, তখনই আমরা তড়িঘড়ি করে সবার প্রথম রিপোর্ট জমা করেছিলাম। তাই হয়তো একটু সমস্যা হয়েছে।’’ কিন্তু এক বছরে কামারহাটি দু’টি পর্যায়ের টাকা পেলেও বরাহনগর প্রথমেই আটকে কেন? অপর্ণাদেবীর দাবি, ‘‘প্রথম পর্যায়ের কাজের ‘ইউটিলাইজেশন সার্টিফিকেট’ ইতিমধ্যেই জমা দিয়েছি। দ্বিতীয় পর্যায়ের প্রকল্পের রিপোর্টও জমা দিয়েছি।’’ প্রথম পর্যায়ের টাকায় বরাহনগরের ১৫ ও ১৭ নম্বর ওয়ার্ডে— জলাশয় সংরক্ষণ, রাস্তা তৈরি, সবুজায়ন, পার্কে বসার জায়গার কাজ হচ্ছে। দফতরের এক কর্তা জানান, বরাহনগর থেকে এলইডি আলোর একটি প্রকল্প ইতিমধ্যেই জমা পড়েছে।\nনগরোন্নয়ন দফতর সূত্রের খবর, এই প্রকল্পে পুর এলাকার যাবতীয় উন্নয়ন, যেমন খুঁটি দিয়ে জলাশয় ঘিরে চার ধারে সবুজায়ন, রাস্তা তৈরি করে তার ধারে সবুজায়ন, এলইডি আলো লাগানো, গঙ্গার পাড়ে বসার জায়গা, উদ্যান তৈরি-সহ বিভিন্ন উন্নয়নমূলক কাজের জন্য টাকা বরাদ্দ করা হচ্ছে। তবে পুরসভা থেকে দায়সারা গোছের প্রকল্প রিপোর্ট পাঠালে চলবে না। সেক্ষেত্রে টাকা বরাদ্দের বদলে উল্টে সেটি বাতিল হবে।\nদফতরের এক কর্তা জানান, ধরা যাক কোনও পুরসভা তাদের প্রকল্পে কয়েকটি জলাশয় সংরক্ষণের কথা উল্লেখ করেছে। ওটুকুই যথেষ্ট নয়। সেই সঙ্গে ওই জলাশয়ের সঠিক মাপজোক ও মানচিত্র-সহ হিসেব করে জানাতে হবে, কতগুলি পাইলিং খুঁটি ও কী কী প্রয়োজন। আবার কোনও পুরসভা জানাল, হাজারটি এলইডি আলো লাগবে। কিন্তু তাঁরা জানালেন না কোন কোন রাস্তা, কত মিটার অন্তর সেগুলি লাগানো\nহবে। সে ক্ষেত্রে ওই প্রকল্পে টাকা মিলবে না। এমনকী যে টাকা বরাদ্দ হবে, তা গড়ে সব ওয়ার্ডে ভাগ করে দেওয়ার মানসিকতাও পুরসভাগুলিকে রাখলে চলবে না। কারণ সমস্ত ওয়ার্ড থেকে আসা প্রস্তাবই রিপোর্ট আকারে পাঠাতে হবে এবং সমস্ত ওয়ার্ড মিলিয়েই টাকাগুলি বরাদ্দ করা হবে।\nদফতরের এক কর্তা জানান, অনেক পুরসভাতেই দক্ষ ইঞ্জিনিয়ারের অভাব রয়েছে। তাই সঠিক ভাবে প্রকল্প রিপোর্ট তৈরি হচ্ছে না। কামারহাটি পুরসভার চেয়ারম্যান গোপাল সাহা বলেন, ‘‘প্রথম থেকেই বাইরের বিশেষজ্ঞকে দিয়ে প্রকল্প রিপোর্ট তৈরি করিয়ে ছিলাম। পরে\nতা মিউনিসিপ্যাল ইঞ্জিনিয়ারিং দফতরকে দিয়ে অনুমোদন করিয়ে তবেই গ্রিন সিটি মিশনে জমা দিয়েছি।’’ কামারহাটিতে ইতিমধ্যেই গ্রিন সিটি মিশন প্রকল্পে কাজ শুরু হয়েছে। বি টি রোডে লাগানো হচ্ছে এলইডি আলো।\nতবে এ বার আর কোনও ত্রুটি রাখতে চান না অপর্ণাদেবীও। তিনি বলেন, ‘‘প্রথম বারে আমরাও বাইরের একটি সংস্থাকে দিয়েই রিপোর্ট বানিয়ে পাঠিয়েছিলাম। এখন কাউন্সিলরদের নিয়ে বৈঠক করেই সব চূড়ান্ত করা হচ্ছে। কাউন্সিলরদেরও আরও সহযোগিতা করতে হবে।’’\nবরাহনগর পুরসভায় তাণ্ডব সাফাইকর্মীদের\nপুর সাফাইয়ের খরচে কোপ, নরক বরাহনগর\nদুর্ঘটনায় আঙুল বাদ, পুরসভার ভূমিকায় প্রশ্ন\nনিকাশি নালা থেকে উঠে এল খুলিহীন কঙ্কাল!


ব্যাটিং ও এজবাস্টনের ছোট মাঠকেই হারের জন্য দায়ী করলেন বিরাট কোহলি | Virat Kohli criticized batting and short boundary of Edgbaston after defeat to England. - Bengali Mykhel\n» ব্যাটিং ও এজবাস্টনের ছোট মাঠকেই হারের জন্য দায়ী করলেন বিরাট কোহলি\nব্যাটিং ও এজবাস্টনের ছোট মাঠকেই হারের জন্য দায়ী করলেন বিরাট কোহলি\nPublished: Monday, July 1, 2019, 17:19 [IST]\nএজবাস্টনে ইংল্যান্ডের বিরুদ্ধে ভারতীয় ব্যাটসম্যানদের পারফরম্যান্স আপ টু দ্য মার্ক নয় বলেই মনে করেন অধিনায়ক বিরাট কোহলি। রবিবারের ম্যাচে ইংল্যান্ড তাদের সব বিভাগেই টেক্কা দিয়েছে বলে স্বীকারও করেছেন বিরাট। একই সঙ্গে ভারতের হারের জন্য এজবাস্টনের ছোট বাউন্ডারিকেই দায়ী করেছেন টিম ইন্ডিয়ার অধিনায়ক।\nবিরাট কোহলি স্বীকার করেছেন যে দুই ইংরেজ ওপেনার যেভাবে শুরু করে, তাতে ইংল্যান্ড ৩৬০ পেরিয়ে যাবে বলে ভেবেছিলেন তিনি। কিন্তু মিডিল ওভারে মহম্মদ শামির নেতৃত্বে ঘুরে দাঁড়ান ভারতের বোলাররা। যদিও শেষ বেলায় আবারও ইংরেজ ব্যাটসম্যানদের জ্বলে ওঠার জন্য তাঁদের দক্ষতাকেই কৃতিত্ব দিয়েছেন ভারত অধিনায়ক।\nসেই সঙ্গে বিরাট এও জানিয়েছেন, তাঁর ও রোহিত শর্মার পার্টনারশিপ একশো পেরোতেই তিনি মনে করেছিলেন যে ম্যাচ জেতা সম্ভব। তাঁরা আউট হওয়ার পর ঋষভ পন্থ ও হার্দিক পাণ্ডিয়া যখন ম্যাচ ধরেন, সেখান থেকেও খেলা বের করে আনা সম্ভব ছিল বলে মনে করেন বিরাট কোহলি। কিন্তু দলের বাকি ব্যাটসম্যানদের পারফরম্যান্সে যে তিনি হতাশ, তা জানাতে ভোলেননি ভারতীয় অধিনায়ক।\nএজবাস্টনের একদিকের বাউন্ডারির আয়তন যথার্থ থাকলেও, মাঠের অন্যদিকের সীমারেখা ছিল যথেষ্টই ছোট। এমন বাউন্ডারিকে অদ্ভুত ও পাগলাটে বলে আখ্যা দিয়েছেন ভারত অধিনায়ক বিরাট কোহলি। তাঁর মতে, ক্রিকেট মাঠের সীমানার দূরত্ব ক্রিজ থেকে কমপক্ষে ৫৯ মিটার হওয়া উচিত। এজবাস্টনের বাউন্ডারির দৈর্ঘ্য তার থেকে কম হওয়ায়, দুই ইংরেজ ওপেনার তার সুযোগ নিয়েছেন বলে মনে করেন বিরাট কোহলি। মাঠের ওই ছোট প্রান্ত দিয়েই ইংল্যান্ড ওপেনার জনি বেয়ারস্টো ও জেসন রয় ছয় ও চার মারতে থাকায় ভারতীয় স্পিনারদের কাছে কোনও উত্তর ছিল না বলেই দাবি করেছেন বিরাট কোহলি।\nবিরাট কোহলি বিশ্বাস করেন, তিনি ও রোহিত শর্মা আর ১০ ওভার খেলে দিতে পারলে ম্যাচ ভারতের কব্জায় থাকত। চলতি বিশ্বকাপে প্রত্যেক ম্যাচেই তিনি নিজের ভুলে আউট হয়েছেন বলে স্বীকারও করেছেন ভারতের অধিনায়ক। আগামী ম্যাচগুলিতে সেই ভুল শুধরে তিনি মাঠে নামবেন বলেও সমর্থকদের আশ্বাস দিয়েছেন বিরাট কোহলি।\n2 hrs ago বিশ্বকাপ শেষ হতেই চ্যাম্পিয়ন কোচকে দলে নিল কেকেআর, রয়েছে আরও অনেক চমক\n4 hrs ago আচমকা দুই কুড়ি বয়স বাড়ল ধোনি-কোহলিদের\nNews হাইকোর্টের নিশানায় বনগাঁর চেয়ারম্যান এবং অনুগামীরা! পুলিশের বিরুদ্ধে নিষ্ক্রিয় থাকার অভিযোগ\nRead more about: icc cricket world cup 2019 virat kohli india england cricket আইসিসি ক্রিকেট বিশ্বকাপ ২০১৯ বিরাট কোহলি ভারত ইংল্যান্ড ক্রিকেট\nStory first published: Monday, July 1, 2019, 17:19 [IST]


বাংলা টাইপফেস ডিজাইন, ফন্ট ডেভেলপমেন্ট কোর্স এবং আমার কিছু কথা - Tips Tune - টিপস টিউন\nফন্টবিডি ‘র উদ্যোগে বাংলা টাইপফেস ডিজাইন এবং ফন্ট ডেভেলপমেন্ট কোর্স চালু করা হয়েছে। ইতিপূর্বে এ ধরনের কোর্স কেউ চালু করেননি। বাংলা ফন্ট ডেভেলপমেন্ট রিলেটেড আল মামুন হোসেনের কিছু ভিডিও ইউটিউবে পাওয়া যায়। সেগুলোতে ফন্ট ডেভেলপমেন্টের বেসিক বিষয়ে ধারণা দেওয়া হয়েছে। তাছাড়া, সেই ভিডিওগুলো কেবল ইউনিকোড ফন্ট ডেভেলপ সম্পর্কে। ফলে, অভিজ্ঞ ডেভেলপারের পৃষ্ঠপোষকতা ব্যতীত বাংলা ফন্ট ডেভেলপ করাটা প্রায়ই অসম্ভব ছিল। আবার সংকীর্ণমনা ডেভেলপারগণ পূর্বপরিচিত ব্যতীত অন্য কাউকে সহজেই ফন্ট ডেভলপ শিখাতেন না। ফন্টবিডি ’র পক্ষ থেকে আয়োজিত উদ্যোগটিকে আমি সাধুবাদ জানাই।\nবাংলা টাইপফেস ডিজাইন, ফন্ট ডেভেলপমেন্ট কোর্স এবং আমার কিছু কথা\nএবার কিছু তিক্ত কথা এবং প্রশ্নের উত্তর প্রদান করব। আক্রোশ বসন্ত অনেকেই বলছেন: ফন্ট ডেভেলপমেন্ট কোর্স ফ্রিতে না করিয়ে কেন টাকা নেওয়া হচ্ছে? তাদের উদ্দেশ্যে বলতে চাই, আপনি বা আপনারা আপনাদের ফাউন্ড্রির ডিজাইনার বা পরিচিত লোক ব্যতীত স্বার্থ ছাড়া বাইরের কাউকে কখনো বাংলা ফন্ট ডেভেলপ শিখিয়েছেন? আমার এমন ও ফন্ট ফাউন্ড্রির ব্যাপারে জানা আছে যারা দীর্ঘদিন যাবত অন্য দেশগুলোর অগ্রযাত্রা রুদ্ধ করার পাঁয়তারা করছে। সেই ফাউন্ড্রির জনৈক ডিজাইনারের কাছ থেকে সুকৌশলে ব্রেনওয়াশ করানোর গল্প শুনেছি। হালাল উপায়ে কেউ যখন উপার্জন করতে চায় তখন তাকে বাধা দেওয়া সমীচীন নয়। এটা কখনোই ভদ্রলোকের কাজ হতে পারে না। আপত্তি থাকলে আপনারা স্বার্থ ব্যতীত সর্বজনীন ফ্রি ফন্ট ডেভেলপমেন্ট কোর্স চালু করতে পারেন। তবে বাস্তবতা হলো এই, স্বার্থ ছাড়া কেউ কাউকে কিছুই শেখায় না।\nরক্তের বিনিময়ে অর্জিত ভাষার অক্ষর এর সৌন্দর্য বৃদ্ধির জন্য যদি টাকা নিতে হয় তাহলে তাদের ফন্ট না করাটাই ভালো।\nখলনায়কের ভূমিকায় অবতীর্ণ হওয়া অবৈধ পেইজের এডমিন বারবার এ কথাটি ভুলে যান যে, তিনি মূলত একজন চোর। কথায় আছে, চোর না শুনে ধর্মের বাণী। বিগত দিনগুলো পর্যবেক্ষণ করে এটাই বুঝতে পেরেছি, সে নিজে একজন ডেভেলপার বা তার সাথে এক জোট হয়ে কেউ কাজ করছি। তবে, লোক চক্ষুর আড়ালে থেকে নব্য প্রতিষ্ঠিত ফন্ট ফাউন্ড্রিগুলোকে ধ্বংসের দ্বারপ্রান্তে নিয়ে যাচ্ছে কোনো এক অজ্ঞাত ব্যক্তি বা গোষ্ঠীর ইশারায়। আমরা অপ্রকাশিত ফন্ট “আবির” লিক হতে দেখেছি। আরও দেখেছি বর্ণ৫২ ‘র বেশ কিছু ফন্ট থেকে গুরুত্বপূর্ণ কিছু ইনফরমেশন মুছে ফেলতে। ফলে, সন্দেহের তীর কোনো এক দিকে ছুটছে। অন্যের ফন্টের উপর নির্ভর করে সেগুলোকে নিজের সম্পত্তি মনে করাটা বোকামি ছাড়া কিছুই না। তার ভাব দেখে মনে হয়, প্রিমিয়াম ফন্টগুলো তার নিজস্ব সম্পত্তি। যদি হয় তাহলে সেও ফন্ট বিল করে ফ্রিতে বিতরণ করুক।\nএখন প্রশ্ন করতে পারেন ফাউন্ড্রিগুলো কেনো প্রিমিয়াম ফন্ট প্রকাশিত করে। সকল ফন্টের মত প্রিমিয়াম ফন্টগুলোও কেন ফ্রিতে বিতরণ করা হয় না? একটি প্রতিষ্ঠান উন্নতি, অগ্রগতি এবং সুষ্ঠুভাবে পরিচালনার জন্য অর্থের চাহিদা রয়েছে। তদ্রূপ, প্রতিটি ফাউন্ড্রিরও চাহিদা রয়েছে। আর চাহিদা পূরণের লক্ষ্যে তুলনামূলক আকর্ষণীয় এবং সেরা ফন্টগুলো কে প্রিমিয়াম ফন্ট হিসেবে সামান্য মূল্যে বিক্রি করেন। এতে আর্থিকভাবে লাভবান হওয়ার পাশা-পাশি ডিজাইনার এবং ডেভেলপারদেরকে সেখান থেকে সম্মানী প্রদান করেন। যেখানে upwork এর মত সাইটে একজন freelancer ঘণ্টা হিসেবে 10$ (৮৫০ ৳) নেয়। সেখানে আমাদের ডিজাইনাররা প্রতিদিন ৮-২০ ঘণ্টা করে কাজ করে ৫০০ টাকার মত আয় করতে সক্ষম হয়। আর একটি ইউনিক ফন্ট ডিজাইন + ডেভেলপ করতে ১৫ দিনেরও বেশি সময় লাগে। সে হিসেবে সময়টুকু অন্য কাজে ব্যয় করলে স্বাভাবিকভাবেই প্রায় ৭৫০০ টাকার মত ইনকাম করতে পারে। cost পরে, লাভ করতে গেলে আরও ২৫০০ টাকা লাগে। সেখানে সবকিছু কিভাবে ফ্রি হয়ে যায়। তা আমার বুঝে আসে না।\nবাংলা টাইপোগ্রাফি ডিজাইন: বাবা | Bangla Typography Design


Chotto Mind's Blog: Isn't thisalittle too much?\nএকটু অতিরিক্ত হয়ে গেল না?\nকিসের কথা বলছি, আপনারা হয়ত প্রশ্ন করবেন, এবং সেটার উত্তর হচ্ছে বাংলার সাইটগুলো, ব্লগগুলো আর এর সবকিছুর চারপাশেই আছে কম্পিউটার। কম্পিউটার তৈরী করা হয় হিসেবরক্ষক হিসেবে, যাতে অনেক দ্রুত ও সহজে সংখ্যা ধরে রাখা যায়। কিন্তু এখন এটার মানে কি? গেইমিং, গ্রাফিক্স ডিজাইনিং, ইন্টারনেট সার্ফিং ও "টিপস্-ট্রিকক্স" বাহির করা। একদিন যাচাই করুন, বা প্রতিদিন, আপনি পাবেন একটি বিষয় bn.wordpress.com-এর সাইটে, বড় করে একটা ট্যাগঃ টিপস এন্ড ট্রিকস (এই ফন্ট সাইজেই)। তাছাড়া আছে ডাউনলোড, টিউটোরিয়াল, টিপস, সফটওয়্যার আরো কত কি। সবগুলোরই একই থিম, সবই হচ্ছে কম্পিউটার বিষয়ক।\nকিন্তু প্রশ্ন হচ্ছে, বিজ্ঞান কি শুধুই কম্পিউটার, কোডিং, টিপস ও ট্রিকস? ব্লগিং মানেই কি শুধু প্রযুক্তি, বিজ্ঞান নিয়ে লেখা? তাই ঘুরে দেখলাম টেকনোরাটির সাইটটা। ক্যাটাগরী প্রথমেই দেখলাম উপরে দেয়া আছে, আর সেগুলো হচ্ছেঃ Technology, Business, Entertainment, Lifestyle, Sports, Politics, Videos আর Blogging। বাহ, টেকনোরাটির শুরুই তার মানে "টেক" দিয়ে, আর ব্লগগিং তৈরীই হয়েছিলো টেকের জন্য? এটাই কি সত্য যে টেকনোরাটির মত সাইট সাইট তৈরীই হয়েছিলো শুধু তথ্য ও প্রযুক্তির খবর দেবার জন্য?\nসাংবাদিকতার জন্য শুরু হয়েছিলো ব্লগিং, ইন্টারনেট ওয়েব ব্লগ। তারপর এটার যেই পরিবর্তন সেটা শুধুই এটার আরো প্রযুক্তিতে ধাবিত করার জন্য। এটার থেকে ভালো, সুদ্ধ সাংবাদিকতার কিছুই বাহির হয়ে আসতে পরেনি। শুধুই বাহির হয়ে এসেছে (প্রধানত) প্রযুক্তির অগ্রগতি। কিন্তু সেটাই কি এটার তৈরীকারকদের চিন্তায় ছিলো, না কি আরো কোনো চিন্তাধারা তাদেরকে ধরে রেখেছিলো।\nTechnorati Tags: blog, blogging, issues\nLabels: Opinion Posted by SD at Thursday, December 24, 2009


নারীদের সন্দেহবাতিক রোগে ভাঙছে সংসার!\nপ্রকাশিতঃ রবিবার, নভেম্বর ২৪, ২০১৯ পঠিতঃ 170289\n:: মামুন মাহফুজ ::\n‘৬ মাসে তালাকের আবেদন পড়েছে ৪৫৫৭। রাজধানীতে প্রতি ৫০ মিনিটে ভাঙছে একটি সংসার’ এমন শিরোনাম দেখে আঁতকে ওঠাই স্বাভাবিক। কিন্তু কখনও কি ভেবে দেখেছেন কেন প্রতিনিয়ত সংসার ভাঙছে? কেন বাড়ছে গৃহ নির্যাতন, হত্যা, আত্মহত্যা?\nএর অনেকগুলো কারণ আছে। তবে আজ আমি বলবো সংসার ভাঙার পেছনে সবচে বেশি দায়ী সন্দেহবাতিক রোগ এবং ইগো প্রবলেম। সাধারণত নারীদের মধ্যে সন্দেহবাতিক রোগটি বেশি। তবে পুরুষও সন্দেহ রোগে ভোগেন। নারীরা কখনই যেন তার পুরুষ সঙ্গীকে পুরোপুরি বিশ্বাস করতে পারেন না। আর তার সেই অবিশ্বাসের কারণে ধীরে ধীরে সংসারের মজবুত খুঁটিগুলোতে ঘুণ ধরতে শুরু করে।\nনারীরা চান তাদের সঙ্গীকে সবসময় যে কোনও নারীর থেকে দূরে রাখতে। তাদের বদ্ধমূল ধারনা হলো পুরুষ মানেই নারীর প্রতি আকৃষ্ট। এর যথেষ্ট কারণও আছে। কারণ নারী আজ যে কোনও পুরষের দ্বারা যৌন নির্যাতনের শিকার হচ্ছে। যার ফলে নারী বিশ্বাস হারিয়ে ফেলেছে। এমন একটা সময় আসবে যখন নারী তার স্বামীকে যেমন বিশ্বাস করে না, তেমনি পুরুষ বলে তার পিতাকেও অবিশ্বাস করতে শুরু করবে। ইদানীং সংবাদ মাধ্যমে পিতার দ্বারা কন্যার যৌন নির্যাতনের খবর খুব চাউর হচ্ছে। এসব খবর যারা বেশি বেশি শেয়ার করছে, তারা মূলত নিজেদের পেইজ বা চ্যানেলের ভিউয়ার্স বাড়াতে এসব সংবাদ খুঁজে খুঁজে বের করেন এবং তা অত্যন্ত রসালো ভাষায় তুলে ধরেন। তাদের এমন কুরূচিপূর্ণ কাজের মাধ্যমে আজ নারী তার পিতা নামক পুরুষটির প্রতিও বিশ্বাস হারাতে বসেছে। যদি এমনটা ঘটেই তবে সমাজে নারীকে রক্ষা করবে কে?\nসন্দেহবাতিক নারী প্রতি মুহূর্তে তার পুরুষসঙ্গীর কোনও না কোনও চারিত্রিক ত্রুটি খুঁজে পেতে চায়। ধরা যাক কোনওদিন তার স্বামী বাসায় ফিরলো দেরি করে? নারী তাকে প্রশ্ন করবে\n-আজ এতো দেরি হলো কেন?\n-রাস্তায় জ্যাম ছিল...\n-রাস্তায় কি শুধু আজই জ্যাম ছিল? প্রতিদিনইতো জ্যাম থাকে। আজ এতো দেরি হলো কেন?\nএই প্রশ্নটি স্বামী বেচারাকে কতোটা বিব্রত করে আর অফিস শেষে পথের যাবতীয় অবস্ট্যাকল মোকাবিলা করে বাসায় ফেরা লোকটিকে কতোটা আঘাত করে তা কি নারীর বোঝার ক্ষমতা আছে?\nঅথবা যদি কোনওদিন তাড়াতাড়ি ফেরে, তাহলেও কিন্তু প্রশ্ন আছে।\n-আজ এতো তাড়াতাড়ি আসলে যে? অফিসে যাওনি? নাকি অফিস থেকে কারও সাথে ঘুরতে গিয়েছিলে?\nএই প্রশ্নটি সে প্রকাশ করুক বা না করুক তার মনে ঘুরপাক খাবে। এর উত্তর খুঁজতে খুঁজতে সে তার সঙ্গীর জীবন অতীষ্ট করে তুলবে।\nযদি কোনওদিন গোমরামুখে বাসায় ফেরে, তাতেও নারীর সন্দেহ হবে, ‘কী ব্যাপার? আজ মুড নষ্ট কেন? কারও সাথে কিছু হলো নাকি? কোনও নারী সহকর্মীর সাথে ব্রেকআপ বা ঝগড়াটগড়া এমন কিছু ঘটেছে হয়তো?’\nযদি হাসিমুখে ফেরে, মুড খুব ভালো। তখনও নারী সন্দেহ করে ‘ব্যাপারকি? আজ এতো খোশমেজাজে কেন? কারও কাছ থেকে কোনও ইতিবাচক সাড়া পেয়েছে নাকি? ডেটিং এ গিয়ে অন্য কোনও নারীর ভালোবাসা পেয়ে আজ খুব ফুরফুরে মেজাজে আছে বুঝি?’\nপুরুষ যখন বিছানায় চুপচাপ শুয়ে ভাবে কাল বাচ্চাটাকে স্কুলে ভর্তি করতে হবে। এতোগুলো টাকায় কোথায় পাবো? তখন নারী ভাবে, ‘তার পুরুষ সঙ্গীটা অন্য কোনও নারীর কথা ভাবছে নাতো? তা না হলে চুপচাপ কী ভাবছে?’\nনারীদের এরকম নেতিবাচক ভাবনা, সন্দেহবাতিক চরিত্র সংসারটাকে ধীরে ধীরে পুলিশের ইন্টারোগেশন সেল এ পরিণত করে। আর সেই সেলে পুরুষ সঙ্গীটা হাঁপিয়ে উঠে একসময় শ্বাস ফেলার জন্য নতুন পরিবেশ খোঁজে। আর সেই খোঁজার সময়ে যদি কোনও নতুন নারী তাকে এতটুকু সুখের সন্ধান দেয়, এতটুকু সহমর্মিতা দেখায় তখন পুরুষ অতিমাত্রায় লোভী হয়ে ওঠে। সে নতুন জীবন পেতে আগ্রহী হয়ে ওঠে। আর তখন নারী তার এতো বছরের অহেতুক সন্দেহকে ‘সঠিক’ বলে ধরে নেয়। অথচ বাস্তবতা হচ্ছে নারীর সন্দেহবাতিকতা এবং আপন বাসভূমিকে ইন্টারোগেশন সেল বানানোর ফলেই কিন্তু পুরুষ নতুন পরিবেশের খোঁজে ছুটতে শুরু করে।\nএভাবে একটি সংসার ভাঙনের মুখে এসে দাঁড়ায়। তখন সন্তানরা অসহায় হয়ে পড়ে। সাধারণত পুরুষরা সন্তানদের কথা ভেবে নারী সঙ্গীর সবরকম মানসিক নির্যাতনকে মুখবুজে অথবা কিছু প্রতিবাদ করেও মেনে নেয়ার চেষ্টা করে।\nআবার কেউ কেউ ইগো কনফ্লিক্টের শিকার হন। তারা ভাবেন, ‘নাহ এই মানুষের সঙ্গে আর এক মুহূর্তও নয়। মেয়েটাকে একটা শিক্ষা দিতে হবে’। এই শিক্ষা দিতে গিয়ে তারা সংসারটাকে ভাঙনের দ্বারপ্রান্তে নিয়ে আসেন।\nএসময় যদি কোনও সলিসিটর বা কাউন্সিলর বা মুরুব্বি উভয়কে বুঝিয়ে সংসার টেকাতে পারেন তাহলে সংসারটা টিকে যায়, সন্তানরাও বেঁচে যায়। কিন্তু এখন এমন এক সমাজে আমরা বাস করছি, সেখানে এই মুরুব্বি বা সলিসিটর বা কাউন্সেলিং করার লোকের বড় অভাব।\nসাধারণত এসব ব্যাপারে মেয়ের পরিবারের লোকেরা অতিমাত্রায় ইগো প্রদর্শনের চেষ্টা করেন। আর ছেলের পরিবার ভাবে ‘গেলে, যাক’। মেয়ের পরিবার ভাবে ‘ভাতের অভাবে মেয়ে বিয়ে দেই নাই, একটা মেয়েকে আমি খাওয়াতে পারবো। তুই আজই বাড়ি চলে আয়। আমরাকি মরে গেছি? তুই কেন ওই জানোয়ারটার সংসার করবি?’\nএই উস্কানি সম্ভবত শতকরা নব্বইভাগ নারীর পরিবারই দিয়ে থাকে।\nএসব উস্কানীতে কোনও কোনও নারী সত্যি সত্যি বাপের বাড়িতে আশ্রয় নেয়, আর কোনও কোনও নারী ধৈর্য ধরে। পুরুষ মানুষটির ভালো দিকগুলো নিয়ে ভাবতে ভাবতে সে আবার তার প্রেমে পড়ে যায়। এমন নারীর সংখ্যা কম হলেও আছে। আর আছে বলেই অনেক সংসার টিকে আছে।\nপ্রতিটি সংসারই টিকে থাকে দুজনের সেক্রিফাইসের কারণে। একজন বেশি সেক্রিফাইস করে, আরেকজন কম সেক্রিফাইস করে। কিন্তু সেক্রিফাইস ছাড়া, কম্প্রোমাইজ ছাড়া সংসার টেকে না।\nসংসার ভাঙনরোধে তাই আমার পরামর্শ হলো- সন্দেবাতিক নারীদের নিপীড়ন বন্ধ করতে একটি আইন করতে হবে যে, সন্দেহের বশবর্তী হয়ে কোনও আচরণ প্রকাশ করা যাবে না। যদি কারও ক্ষেত্রে সন্দেহের কোনও সুস্পষ্ট ভিত্তি থাকে তাহলে তা আদালতের নজরে আনতে হবে। যদি সন্দেহ মিথ্যা হয় তাহলে নারীকে মুচলেকা দিতে হবে। আর যদি সন্দেহ সত্য প্রমাণ হয় তাহলে পুরুষকে মুচলেকা দিতে হবে।\nএকইভাবে যদি কোনও পুরুষ তার নারী সঙ্গীকে অবিশ্বাস করে বা সন্দেহ করে তবে তাকে মজবুত ভিত্তি আবিষ্কার করতে হবে। এবং তাকেও আদালতের স্মরণাপন্ন হতে হবে। মেয়েটি যদি অপরাধী হয় তবে তার শাস্তিবিধান করতে হবে। এই শাস্তি এমন হতে হবে যাতে মেয়েটি তার সন্তান স্বামী থেকে আলাদা হয়ে যেতে না হয়, বা যদি আলাদা হওয়ার মতোই অপরাধ হয়, সেক্ষেত্রে প্রচলিত আইনে ব্যবস্থা নেয়া হবে। এবং সংসারের আমানত রক্ষা করতে না পারার অপরাধে মেয়েটির পরিবারকে বড় ধরনের মাশুল গুণতে হবে। কেননা এসব ক্ষেত্রে অনেকসময় মেয়ের পরিবারের সায় থাকে প্রচ্ছন্নভাবে।\nযেমন মেয়েটি বাপের বাড়িতে আসার পর, তার মা তাকে বললো, ‘জানিস তোর মিলন ভাই আমেরিকা থেকে ফোন দিছিল...’\n-তাই নাকি? কী বললো মা? মিলন ভাই? আমাদের জন্য কিছু পাঠাবে?\n- কী আর পাঠাবে? কতো কিছুইতো পাঠাতে চায়। ওরতো কতো স্বপ্ন ছিল। তুইতো পাত্তা দিলি না। এখন যাকে নিয়ে আছিস তাকে নিয়েই সুখে থাক।\nমা মুখে এটা বললেও মেয়েটার বুকে কিন্তু ঝড় তুলে দিয়েছে। কারণ মা বুঝিয়ে দিয়েছে যে সে আমেরিকা প্রবাসী ছেলেকে বিয়ে না করে দেশে পড়ে থাকা ছাপোষা একটা ছেলেকে বিয়ে করে তার স্বপ্ন আহ্লাদ সব খুইয়েছে।\nএমন মা যার আছে সেই মেয়ে কোনওদিন শান্তিতে তার স্বামীর ঘর করতে পারবে না। বলাইবাহুল্য! মেয়েদের বিয়ের আগে অনেকেই বিয়ের আগ্রহ দেখায়, প্রস্তাব পাঠায়। বিয়ের পর পরিবার যদি সেসব নিয়ে হার-জিতের খতিয়ান খুঁজতে শুরু করে, তাহলে মেয়েতো নয়ই তারা নিজেরাও সুখি হতে পারবে না। কারণ যে মাছটি বড়শি থেকে পালায় সে মাছটাকে সবসময় বড় মনে হয়।\nবিয়ের পর মেয়ের (পরিবারের) এমন ভাবনা সমূলে ধংস হওয়া জরুরি। যে ‘অমুক আমাকে বিয়ের জন্য প্রস্তাব দিয়েছিল। সে তোমার চেয়ে যোগ্য ছিল। আমি ভুল করেছি। আমি যদি তখন এই ভুলটা না করতাম, তাহলে আজ তোমার সংসারে এসে এতো কষ্ট আমাকে সহ্য করতে হতো না।’ মেয়েদের এমন ভাবনা এবং স্বগোতোক্তি সংসারকে তীব্র দহনে জ্বালিয়ে ছাই করে।\nএ ক্ষেত্রে পুরুষের ভাবনাও একইরকম হতে পারে। তবে পুরুষের ক্ষেত্রে কিছুটা ব্যতিক্রম এই কারণে যে বয়সের কারণে কোনও মেয়েই আর সেরা সুন্দরী থাকে না। অতএব পূর্বের সেরা সুন্দরীকে ৫-১০ বছর পর দেখে সে আর আফসোসে ভোগে না, বরং ভাবে, ‘এইটারেতো বিয়ে না কইরা ভালোই করছি...কী অবস্থা হইছে বাপরে!’\nকিন্তু পুরুষ দিন দিন আরও বেশি মূল্যবান হয়ে ওঠে। কারণ তার আয় বাড়ে, জৌলুস বাড়ে। গাড়ি বাড়ি হয়। সমাজে সম্মান বাড়ে। সেসব দেখে পূর্বের নারী বন্ধুরা ভাবে আহারে এই ছেলেটাকে যদি তখন উপেক্ষা না করতাম! তাহলে আজ তার গাড়িতে তারই পাশে আমারই থাকা হতো!....এই ভাবনা যখন কোনও নারীর মনের মধ্যে ঢুকে পড়ে তখন তাকে অপারেশন করেও আর সারিয়ে তোলা যাবে না। সে সবসময় এসব ভাববে আর দীর্ঘশ্বাস ফেলবে। আর সেই দীর্ঘশ্বাসের আগুন সংসারটাকে জ্বালিয়ে ছারখার করবে।\nএর সমাধান হচ্ছে যারা ধার্মিক তারা দৃঢ়ভাবে ভাবতে পারে যে বিয়ে মহান আল্লাহর হুকুমে হয়, যার সাথে লেখা ছিল, তার সাথেই হয়েছে। এখানে কারও কোনও ভুল নেই।\nসংসার রক্ষায় নারী পুরুষ উভয়কেই আরও যত্নবান হতে হবে। কারণ এতো শুধু নারী বা পুরুষের একার ক্ষতি নয়। এতে ক্ষতিগ্রস্ত হয় নারী-পুরুষ উভয়েই। তবে সবচেয়ে বেশি ক্ষতিগ্রস্ত হয় সন্তানেরা।\nআমি আমার বন্ধু মহলে দেখেছি, যে পুরুষ তার স্ত্রীর হাজারটা ভুল দেখে তাকে ডিভোর্স দিয়েছে, সেই পুরুষ ৫বছর পরও অন্য কোনও নারীকে বিয়ে না করে পূর্বের সঙ্গীকে ফিরে পেতে আকুল হয়ে থাকে। এমন নারীর কথা জানি যে কি না ডিভোর্সের পর আগের মানুষটার জন্য কাঁদতে কাঁদতে রাতের পর রাত কাটায়।\nতাহলে কেন তাদের ব্রেকআপ হলো?\nনিশ্চই কারও উস্কানী?\nআপনারা মিলিয়ে নিতে পারেন, আপনাদের জানা জগতের সাথে। হয়তো আমি ভুল। অথবা আমি কিছুটা ভুল কিছুটা সঠিক। অথবা আমি সম্পূর্ণ সঠিক। কিন্তু আমার অনুরোধ থাকবে সংসার ভাঙার আগে বারবার ভাবুন এটা কি ইগো প্রবলেম? প্রতিশোধ স্পৃহা? জেদ? অহেতুক সন্দেহ? নাকি সত্যিকারের কোনও কারণ?\nযদি তেমন কোনও জোরালো না থাকে তাহলে নিজেদের দোষত্রুটিগুলো নিজেরাই খুঁজে বের করুন। কারণ আজকাল নিরপেক্ষ মুরুব্বি পাওয়া কঠিন। যে আপনাদের দুজনকে ভালোভাবে বুঝতে সক্ষম হবে এবং দুজনের মধ্যে সুন্দর সমাধান করে দেবে। অতএব নিজের অভিভাবক আজ নিজেই হতে হবে। সংসার রক্ষায় আরও বেশি ধৈর্যশীল হতে হবে। তাহলেই রক্ষা পাবেন আপনি আপনার সঙ্গী, আপনার সন্তান।\nলেখক: গীতিকার, সুরকার ও রাজনৈতিক বিশ্লেষক\nবার্মায় রোহিঙ্গা নির্যাতন: সুষ্ঠ সমাধানে আন্তর্জাতিক হস্তক্ষেপ জরুরি\nমহান একুশ আমার অহংকার\nরাজনীতি'র বলী হচ্ছে আসিফা,এমনকি পূজা,তনু, নুসরাতরাও.....\nকা‘বা অবরোধের চল্লিশতম বার্ষিকী:ডঃ ইকবাল হোসাইন\nমানবতার ফেরিওলা স্যার ফজলে হাসান আবেদ:অধ্যাপক গৌরাঙ্গ মোহন দাস


৫:২২ পিএম, ২০ অক্টোবর ২০২০, মঙ্গলবার | | ৩ রবিউল আউয়াল ১৪৪২\n'রসুলকে (সঃ)-কে ভালবাসা মোমিনের কর্তব্য'\n১৭ অক্টোবর ২০২০, ০৮:১০\nহযরত আনাস ইবনে মালিক রা. বলেন, রাসূলুল্লাহ সাল্লাল্লাহু আলাইহি ওয়াসাল্লাম আমাকে লক্ষ্য করে ইরশাদ করেন, হে বাছা! যদি তোমার পক্ষে সকাল-সন্ধ্যা এভাবে কাটানো সম্ভব হয় যে, তোমার অন্তরে কারও প্রতি মলিনতা নেই, তবে সেভাবে কাটাবে। তারপর বললেন, হে বাছা! এটা আমার সুন্নত। আর যে ব্যক্তি আমার সুন্নতকে যিন্দা করল, সে আমাকেই ভালোবাসল। আর যে ব্যক্তি আমাকে ভালোবাসল, সে জান্নাতে আমার সংগে থাকবে। -জামে তিরমিযী, হাদীস ২৬৭৮\nএ হাদীস দ্বারা নবী কারীম সাল্লাল্লাহু আলাইহি ওয়াসাল্লামের সুন্নত ও জীবনাদর্শের একটি দিক সম্পর্কে আলো পাওয়া যায়। তিনি সে আলোয় আলোকিত হওয়ার জন্য সরাসরি প্রিয় খাদেম হযরত আনাস ইবনে মালিক রা.-কে উপদেশ দিয়েছেন। আর তার মাধ্যমে এ উপদেশ তাঁর উম্মতের সকলের প্রতি। যেন তাঁর উম্মতের প্রত্যেকে এ আলোয় আলোকিত হয়।\nতিনি হযরত আনাস ইবনে মালিক রা.-কে উপদেশ দিয়েছেন, যে-কোনও মানুষের ব্যাপারে তার অন্তর নির্মল রাখতে। সকাল-সন্ধ্যা এভাবে কাটাবেন যে, তার অন্তরে কারও প্রতি কোনও হিংসা-বিদ্বেষ নেই, কোনও দুঃখ-কষ্ট নেই এবং কোনও রাগ ও ক্ষোভ নেই। যে যত দুঃখ-কষ্ট দিক, মনে যত বড় আঘাতই দিক, অবিলম্বে সে আঘাতের চিহ্ন মুছে ফেলবে। মুখে ক্ষমা ঘোষণা করবে এবং অন্তর পরিষ্কার করে ফেলার চেষ্টা করবে। যেন কোনও দিন তার পক্ষ থেকে সে কোনও কষ্ট পায়ইনি।\nপ্রিয়নবী সাল্লাল্লাহু আলাইহি ওয়াসাল্লাম জানাচ্ছেন এটা তাঁর সুন্নত- তাঁর জীবনাদর্শ। তিনি সারাটা জীবন এভাবেই কাটিয়েছেন। কত মানুষ তাঁকে কতভাবে কষ্ট দিয়েছে।\nতিনি জগতের শ্রেষ্ঠতম সত্যবাদী। তা সত্ত্বেও বিরুদ্ধবাদীরা তাঁকে মিথ্যুক বলে গালি দিয়েছে। তাঁর মত সুস্থ-নিখুঁত বুদ্ধি কার কখন ছিল? তথাপি তারা তাঁকে পাগল আখ্যায়িত করেছে। সর্বকালের সর্বোত্তম সারগর্ভ কথা তিনিই বলতেন। তারপরও তাঁর অমূল্য কথাকে অসার কল্পনা ঠাওরানোর মতলবে তাঁকে কবি বলে কটাক্ষ করত। মানুষের শ্রেষ্ঠতম দরদী বন্ধু হওয়া সত্তে¡ও তাঁকে প্রাণে মেরে ফেলার হুমকি দিত। তাঁর পবিত্র শরীরে আঘাতের পর আঘাত করেছে, তাঁকে রক্তাক্ত করেছে। তাঁকে দেশছাড়া পর্যন্ত করেছে।\nতিনি তাদের সকল নিষ্ঠুরতা ক্ষমা করেছেন। মন থেকে আঘাতের সব চিহ্ন মুছে ফেলেছেন। প্রাণের শত্রুরা যখন আসামীরূপে সামনে হাজির হয়েছে, অতীতের সব মলিনতা ভুলে পরম মমতায় তাদের বুকে জড়িয়ে ধরেছেন। এমন স্নেহ-ভালোবাসা ও এমন ইজ্জত-সম্মান তাদের দেখিয়েছেন যে, তারা নিজেরাও সব তিক্ততা চিরতরে ভুলে গেছে এবং একান্ত সেবকরূপে তাঁর জন্য কুরবান হয়ে গেছে।\nশত্রুর শত্রুতা ভুলে তাকে বন্ধুতে পরিণত করা ছিল নবী কারীম সাল্লাল্লাহু আলাইহি ওয়াসাল্লামের আদর্শ। আঘাতের বিপরীতে কল্যাণকামনা ও কাদার বদলে সুবাস বিলানোই ছিল তাঁর সুন্নত। অন্তরে মলিনতা পুষে রাখা তাঁর সুন্নতের পরিপন্থী। তিনি নিজে কোনও দিনই তা পুষে রাখেননি এবং তা পুষে রাখাকে অন্যের জন্যও অনুমোদন করেননি।\nপ্রিয়নবী সাল্লাল্লাহু আলাইহি ওয়াসাল্লামের সীরাতগ্রন্থ যারা পড়েছে, তারা জানে, জীবনে তিনি কত শত্রুকে ক্ষমা করেছেন, কত নিষ্ঠুরতা বিস্মৃত হয়েছেন এবং কত গভীর আঘাতের চিহ্ন অন্তর থেকে সম্পূর্ণরূপে মুছে ফেলেছেন।\nউহুদ যুদ্ধের ঘটনা কে না জানে! বিজয়োন্মত্ত কাফেরগণ মুসলিম মুজাহিদদের সংগে কেমন আচরণ করেছিল? শহীদদের লাশ কেটে টুকরো টুকরো করেছিল। হাত-পা, নাক-কান কেটে বিকৃত করে দিয়েছিল। হযরত হামযা রা.-এর বুক ফেড়ে হৃৎপিন্ড বের করে ফেলেছিল। আবূ সুফয়ানের স্ত্রী হিন্দের উন্মত্ত আক্রোশ তাতেও মেটেনি। তার দাঁতের কামড়ে সে হৃৎপিন্ড ছিন্নভিন্ন হয়ে গিয়েছিল। তাদের হিংগ্রতা যেন কোনওক্রমেই তৃপ্তি পাচ্ছিল না। তারা একযোগে নবী কারীম সাল্লাল্লাহু আলাইহি ওয়াসাল্লামের উপর হামলে পড়েছিল। তাদের আঘাতে তাঁর শিরোস্ত্রাণ ভেঙে যায়। তার কড়া চোয়ালে ঢুকে পড়ে। তাতে তাঁর নূরানী দাঁত শহীদ হয়ে যায়। এতসব পৈশাচিকতা যারা চালিয়েছিল, সে বাহিনীর নেতৃত্ব কে দিয়েছিল? নেতৃত্ব যে দিয়েছিল তার নাম আবূ সুফয়ান।\nআবূ সুফয়ানের অতীত জীবনের কুখ্যাতি অনেক। সে জীবনে তিনি ছিলেন বহু কুকর্মের হোতা। মক্কা বিজয়ের আগ পর্যন্ত ইসলাম ও ইসলামের নবীর বিরুদ্ধে বহু ষড়যন্ত্র তিনি চালিয়েছেন। অনেক অঘটন তখন তিনি ঘটিয়েছেন। তার সে জীবনের দুষ্কৃতির ফিরিস্তি অনেক লম্বা। কিন্তু তার উপর্যুপরি দুষ্কর্মের একসময় ছেদ ঘটে। তা ঘটার পেছনে ছিল যে জিনিসের ভূমিকা, তা কেবলই নবী কারীম সাল্লাল্লাহু আলাইহি ওয়াসাল্লামের ওই সুন্নত, যা তিনি জীবনভর সকল শত্রুর সংগে রক্ষা করেছেন।\nমক্কা বিজয়কালে আবূ সুফয়ান ধৃত হয়ে নবী কারীম সাল্লাল্লাহু আলাইহি ওয়াসাল্লামের সামনে নীত হন। দুর্র্ধষ এ আসামীর সংগে সেদিন তিনি কী আচরণ করেছিলেন? প্রতিশোধ গ্রহণ? অতীত কর্মকান্ডের জন্য ধিক্কার? সরোষ তিরষ্কার? না কতলের হুকুম? এমন কিছু হওয়াই তো স্বাভাবিক ছিল। কিন্তু নবী-জীবনে এ জাতীয় সংকীর্ণ স্বাভাবিকতার কোনও স্থান নেই। তিনি যা করলেন, আবূ সুফয়ানের পক্ষে তা ছিল অকল্পনীয়। তিনি তাকে ক্ষমা করেই ক্ষান্ত হলেন না, তাকে বানিয়ে দিলেন অন্যসব শত্রুরও প্রাণরক্ষার ঠিকানা। ঘোষণা করে দিলেন- আজ যে ব্যক্তি আবূ সুফয়ানের বাড়িতে আশ্রয় নেবে সেও নিরাপদ।\nএমন মহানুভবতা কে কবে দেখেছে? মন থেকে শত্রুর আঘাত-চিহ্ন কতটা মুছে ফেললে এমন মহানুভবতা দেখানো সম্ভব? এ মহানুভবতারই সুফল যে, আবূ সুফয়ান আর শত্রু আবূ সুফয়ান থাকেনি। এর পর থেকে তিনি হয়ে যান হযরত আবূ সুফয়ান রা., যিনি ইসলাম গ্রহণ করে প্রিয়নবী সাল্লাল্লাহু আলাইহি ওয়াসাল্লামের উৎসর্গিতপ্রাণ সাহাবীদের তালিকায় নিজের স্থান করে নেন। এবার তিনি তাঁর পাশাপাশি থেকে যুদ্ধ করতে থাকেন এত দিনকার লালিত শিরক ও কুফরের বিরুদ্ধে আর এভাবে ঈমানে উদ্বেলিত রক্ত ঢেলে অতীতের সব গ্লানি মুছে ফেলেন। যুদ্ধ করেছেন হুনায়ন ও তায়েফে। তায়েফের যুদ্ধে তিনি এক চোখ হারিয়েছেন। তাঁর সে চোখ দ্বীনের সেবায় উৎসর্গিত, যার প্রতিদানে তিনি নবী কারীম সাল্লাল্লাহু আলাইহি ওয়াসাল্লামের যবানীতে পান জান্নাত লাভের আশ্বাস। নবী কারীম সাল্লাল্লাহু আলাইহি ওয়াসাল্লামের ওফাতের পরও তিনি ইসলামের সেবায় সমর্পিত থেকেছেন। যুদ্ধ করেছেন ইয়ারমুকে। এ যুদ্ধেও ছিল তাঁর বলিষ্ঠ ও প্রশংসনীয় ভূমিকা। এ যুদ্ধে তাঁর দ্বিতীয় চোখেরও শাহাদাত নসীব হয়। মলিনতা মুছে ফেলার সুন্নত এভাবেই একদার ঘোরতর শত্রুকে দ্বীনের একজন পরম সেবকে পরিণত করেছে। আজ আমরা মহান এ সাহাবীকে পরম শ্রদ্ধাভরে স্মরণ করে থাকি।\nএ প্রসঙ্গে উল্লেখ করা যায় হযরত ইকরিমা রা.-এর অবস্থাও। তিনি আবূ জাহেলের পুত্র। আবূ জাহেল ছিল এ উম্মতের ফির‘আউন। বদরের যুদ্ধে নিহত হওয়ার আগ পর্যন্ত ইসলাম ও ইসলামের নবীর বিরুদ্ধে তার পক্ষে যা-কিছু সম্ভব ছিল সবই করেছে। প্রিয়নবী সাল্লাল্লাহু আলাইহি ওয়াসাল্লামকে গালাগালি করেছে। সাহাবীগণের উপর অত্যাচার করেছে। নবী কারীম সাল্লাল্লাহু আলাইহি ওয়াসাল্লাম ও তাঁর বংশের লোকজনকে বয়কট করেছে। তার সে বর্বরতা মানবেতিহাসের এক কলঙ্কজনক অধ্যায়। সবশেষে প্রিয়নবী সাল্লাল্লাহু আলাইহি ওয়াসাল্লামকে হত্যার ষড়যন্ত্র পর্যন্ত করেছে, যে কারণে তিনি হিজরত করতে বাধ্য হন। ইসলাম ও ইসলামের নবীর বিরুদ্ধে তার সীমাহীন আক্রোশ ও বিদ্বেষ তার পুত্রতেও সংক্রমিত হয়েছিল। সুতরাং সকল জুলুম-অত্যাচারে ইকরিমাও তার বাবার এক অন্ধ সহযোগী হয়ে থেকেছে। উহুদের যুদ্ধে ইসলামী মুজাহিদদের যে বিপর্যয় ঘটেছিল, তাতে সে-ই ছিল শত্রুপক্ষের মহানায়ক। সে তার শত্রুতা কোনওক্রমেই পরিত্যাগ করতে পারছিল না। মক্কা বিজয়কালে যখন অসহায় মুশরিকগণ আত্মসমর্পণ করতে বাধ্য হয়েছিল, তখনও সে তার একদল সহযোগীসহ প্রতিরোধের চেষ্টা চালিয়ে যাচ্ছিল। বলতে গেলে রক্তপাতহীন সে বিজয়ে কিছুটা হলেও যে রক্ত ঝরেছিল, সেজন্য ইকরিমাই দায়ী। তারপর সাধারণ ক্ষমা ঘোষিত হল। দলে দলে মক্কাবাসী ইসলাম গ্রহণ করতে থাকল। কিন্তু ইকরিমার অন্তর থেকে ইসলামবিদ্বেষ কিছুতেই নামে না। পণ করল, ইসলামের অধীন মক্কায় সে থাকবেই না। থাকা সম্ভবও ছিল না। কারণ মক্কাভূমি এখন ঈমানের আলোয় উদ্ভাসিত। শিরকের অন্ধকার নিয়ে এখানে অবস্থান সম্ভব নয়। অগত্যা মক্কা ছেড়ে ইয়ামান অভিমুখে যাত্রা করল। কিন্তু তার পক্ষে সেখানে পৌঁছা সম্ভব হয় না। মাঝপথ থেকে ফিরে আসতে বাধ্য হয়। নিরুপায় ইকরিমা সোজা গিয়ে হাজির হয় নবী কারীম সাল্লাল্লাহু আলাইহি ওয়াসাল্লামের মজলিসে। তখন প্রিয়নবী সাল্লাল্লাহু আলাইহি ওয়াসাল্লাম কী আচরণ তার সাথে করলেন? দর্পিত বিজেতাগণ যা করে, সেরকম কিছু? না, মহাহৃদয়ের মহানবী উঠে তাকে স্বাগত জানালেন। বললেন- ‘আরোহী মুহাজিরকে স্বাগতম, স্বাগতম!’।\n'ইসলামেই সর্ব প্রথম দূত হত্যা নিষিদ্ধ করা হয়'\n'পবিত্র আল কোরআনের বিরুদ্ধে লড়াইয়ে লাভ নেই'\nকয়েকজন রুশ কবি ও সাহিত্যিক ইসলামে মুগ্ধ\nকবরের অন্ধকার জগত\nইসলামে জেনা ব্যাভিচার ও ধর্ষণের শাস্তি\nআল্লাহর স্মরণ পাপকাজ থেকে দূরে রাখে\nরোগী দেখা রাসূল সা.-এর একটি সুন্নাত\nরাসুলুল্লাহ (সা:)-কে অসম্মান করা কঠিন দন্ডনীয় পাপ\nরাসুলুল্লাহ (সা.)-এর দরবারে মামলা\nআল্লাহ পাকের শ্রেষ্ঠ নিয়ামতের একটি হলো সুস্থতা\nধর্ম ও জীবন এর আরো খবর\nসাতক্ষীরায় ফেনসিডিলসহ ৮ মামলার আসামি আটক\nসাতক্ষীরায় ধর্ষণ মামলার আসামিদের শাস্তির দাবিতে গৃহবধূর সংবাদ সম্মেলন\nবিয়ের প্রলোভন দেখিয়ে বছর ধরে ধর্ষণ, অতঃপর আটক হলো যুবক\n১৯ বাংলাদেশীর আমিরাত সরকারের বিশেষ সম্মাননা লাভ\nপ্রেম প্রত্যাখ্যান করার সহজ কৌশল জেনে নিন\nযমুনা নদীর উপর নির্মাণ করা হচ্ছে দ্বিতীয় বঙ্গবন্ধু\nবিজেপি ভারতকে ধ্বংসের পথে টেনে নিয়ে চলেছে-সোনিয়া গান্ধী।\nভারতের মাথাপিছু জিডিপি আয় বাংলাদেশের চেয়েও কম!


কিছু সৌন্দর্য্যের কোন ব্যাখ্যা নেই - Share Your Knowledge\nHome / Lifestyle / কিছু সৌন্দর্য্যের কোন ব্যাখ্যা নেই / কিছু সৌন্দর্য্যের কোন ব্যাখ্যা নেই\nকিছু সৌন্দর্য্যের কোন ব্যাখ্যা নেই\nTechnology September 29, 2019 0\nকিছু সৌন্দর্য্যের কোন ব্যাখ্যা নেই। না, ভুল বললাম। বোধকরি কোন সৌন্দর্যের ই কোন ব্যাখ্যা নেই! সৌন্দর্য, শুধুই সৌন্দর্য্য! সুন্দর, শুধুই সুন্দর!\nতবুও মানুষ সৌন্দর্যের ব্যাখা দাঁড় করায়৷ যা দেখলে, স্পর্শ করলে কিংবা অনুভব করলে বাঁচতে ইচ্ছে করে বোধকরি তা ই সৌন্দর্য!\nসব সৌন্দর্যেই মরিচা পরে তা কি সত্যি। একই চাঁদ কিছুদিন পরপর পূর্ণিমা ফিরিয়ে দেয়, একই সূর্য হররোজ উদিত হয়, হররোজ অস্ত যায়! একই সমুদ্র হররোজ বেলাভূমিতে জীবনের কল্যাণসুধা ধারণকরা স্রোত উগড়ে দেয়! তবুও এরা সুন্দর! কারণ একটাই! এদের দেখলে,স্পর্শ করলে কিংবা অনুভব করলে বাঁচতে ইচ্ছে করে!\nএকটা শিশু প্রতিদিন ই সুন্দর! যা শুদ্ধ, তা ই সুন্দর! যা সুন্দর, তা ই শুদ্ধ!\nকারো শুদ্ধতম বেদনা, নিঁখাদ বিরহ , নির্জলা হাসি কিংবা উচাটন উদাসী ভাবুক দৃষ্টি ফাল্গুনী হাওয়ার মতো হৃদয়ে দোলা দিয়ে গেলেই শুধু প্রেম হয়! এ ছাড়া যা হয়, তার নাম মুগ্ধতা! সকল মুগ্ধতা প্রেম না হলেও সকল প্রেম ই মুগ্ধতা!\nচিবুকে হাত রাখা একটা মেয়ে যত সুন্দর, ভাবুক চোখের পাতলা দাঁড়ি গজানো যুবক ঠিক ততটাই সুন্দর!\nগোলাপ সুন্দর এর পেছনে কারণ এই নয় যে গোলাপ রক্তিম! কই রক্ত ও তো রক্তিম। রক্ত কে তো কেউ সুন্দর বলে না৷ মূলকথা হলো, গোলাপ দেখলেই বুকটা ছ্যাত করে ওঠে৷ ইচ্ছে করে পছন্দের কাউকে, একটা নামপরিচয়হীন চিঠির সাথে ' মিত্রা ' সাজিয়ে পাঠিয়ে দেই! গোলাপ সুন্দর কারণ গোলাপ বাঁচার আকুতি জাগায়!\nLifestyle কিছু সৌন্দর্য্যের কোন ব্যাখ্যা নেই\n(3ptn Notice) 3ptn ইউজারদের জন্য গুরুত্বপূর্ণ নোটিশ। যারা 3ptn এ like4like id সেল করতেন তাদের জন্য।\nপ্রিয় 3ptn ইউজার কিছু ত্রুটিগত কারণে 3ptn ওয়েবসাইটটি সাময়িকভাবে বন্ধ আছে। আপনারা আইডি সেল করতে সরাসরি ফেসবুকে যোগাযোগ করুন Faceboo...\nক্যান্সার হাসপাতাল লটারি কলাফল এর তারিখ পরিবর্তিত হয়েছে। দেখুন কিভাবে ফলাফল জানবেন।\nআসসালামু আলাইকুম শেখ ওবায়েদুল্লাহ ক্যান্সার হাসপাতাল লটারি ২০১৯ ফলাফল এর তারিখ পরিবর্তিত হয়েছে। ক্যান্সার হাসপাতাল লটারি ড্র ১৩ এ...\nএবার ফেসবুকে কোন নাম ছাড়াই আইডি খুলুন আর মজা নিন বন্ধুদের সাথে ।\nআসসালামু আলাইকুম কেমন আছেন সবাই? আসা করি ভালোই আছেন। আজকে একটি অসাধারণ ট্রিক শেয়ার করতে যাচ্ছি। আমরা এতদিন ভিপিএন ব্যাবহার করে ফেস...\nPlusbook Notice (2)\nTop Post This Year\nবাংলালিংক সিমে আনলিমিটেড ফ্রি ইন্টারনেট চালান। ডাউনলোড+ব্রাউজিং।\nআসসালামু আলাইকুম সবাইকে নববর্ষের শুভেচ্ছা জানিয়ে আজকের টপিক শুরু করছি। আজকে আপনাদের দেখাবো কিভাবে বাংলালিংকে ফ্রি ইন্টারনেট চ...


Sarbaharapath | সিরাজ সিকদার রচনাঃ প্রথম কেন্দ্রীয় কমিটির অষ্টম পূর্ণাঙ্গ অধিবেশনের ইশতেহার\nসিরাজ সিকদার রচনাঃ প্রথম কেন্দ্রীয় কমিটির অষ্টম পূর্ণাঙ্গ অধিবেশনের ইশতেহার\nপূর্ববাংলার সর্বহারা পার্টি কর্তৃক রচনা ও প্রকাশ সম্ভবতঃ এপ্রিল ১৯৭৩\nকমিউনিস্ট পার্টি মার্কসবাদী-লেনিনবাদী-মাওবাদী বাংলাদেশ কর্তৃক সর্বহারা পথ (www.sarbaharapath.com) এর অনলাইন প্রকাশনা ৩০ সেপ্টেম্বর ২০১৪\nপূর্ববাংলার সর্বহারা পার্টির প্রথম কেন্দ্রীয় কমিটির অষ্টম পূর্ণাঙ্গ অধিবেশন সাফল্যজনকভাবে অনুষ্ঠিত হয়।\nসভায় কেন্দ্রীয় কমিটির সকল সদস্যগণ উপস্থিত ছিলেন। সভায় কেন্দ্রীয় কমিটির সভাপতি সভাপতিত্ব করেন।\nপূর্ববাংলার জাতীয় গণতান্ত্রিক বিপ্লবের জাতীয় বিপ্লব প্রধান। এই জাতীয় গণতান্ত্রিক বিপ্লব পরিচালনার জন্যে একটি সংগঠন প্রয়োজন যা জাতীয় চরিত্র সম্পন্ন।\nযেহেতু জাতি বিভিন্ন শ্রেণী, স্তর ও ধর্মীয় সংখ্যালঘুদের নিয়ে গঠিত হয়, এ কারণে এদের প্রতিনিধি সম্বলিত সংগঠন হয় — সর্বত্রই জাতীয় চরিত্র সম্পন্ন হতে পারে।\nপূর্ববাংলার ভৌগলিক সীমারেখার মাঝে বসবাসকারী জতিগত ও ভাষাগত সংখ্যালঘু জনগণের মুক্তিও পূর্ববাংলার জনগণের মুক্তির সাথে জড়িত। এ কারনে পূর্ববাংলার জাতীয় চরিত্র সম্পন্ন সংগঠনে এদের প্রতিনিধিত্ব থাকা প্রয়োজন এদের সংগ্রামকে সম্বলিত করার জন্য।\nবর্তমান যুগে সর্বহারা শ্রেণীর নেতৃত্ব ব্যতীত জাতির মধ্যকার বিভিন্ন শ্রেণী, স্তর এবং সংখ্যালঘু জনগণ নিজেদের সংগঠিত করা ও নিজের মুক্তি আনয়ণ করতে পারে না।\nএ কারণে সর্বহারা শ্রেণীর নেতৃত্বে একটি জাতীয় চরিত্র সম্পন্ন এবং ভাষাগত ও জাতিগত সংখ্যালঘু জনগণের প্রতিনিধি রয়েছে এরূপ সংগঠন গড়ে তোলা এবং এর নেতৃত্বে জাতীয় গণতান্ত্রিক বিপ্লব পরিচালনা ও সম্পন্ন করা প্রয়োজন।\nএ জাতীয় চরিত্র সম্পন্ন সংগঠনের নাম পূর্ববাংলার জাতীয় মুক্তিফ্রন্ট।\nআমরা যদি পার্টি, ফ্রন্ট এবং দেশপ্রেমিক বাহিনী যথাযথভাবে পরিচালনা করতে পারি, তাহলে বিপ্লবের বিজয় অনিবার্য।\nএ কারণে জাতীয় মুক্তিফ্রন্ট গঠন করার সিদ্ধান্ত গ্রহণ করা হচ্ছে।\n● নিম্নলিখিত গণসংগঠনসমূহ গড়ে তোলার সিদ্ধান্ত গ্রহণ করা হচ্ছে। এ সংগঠনসমূহ শত্রু এলাকায় গোপনভাবে এবং মুক্ত এলাকায় প্রকাশ্য-আধা প্রকাশ্যভাবে কাজ করবে।\n▬ শ্রমিক ও কর্মচারী মুক্তি সমিতি;\n▬ ছাত্র-যুব মুক্তি সমিতি;\n▬ ধর্মীয় সংখ্যালঘু মুক্তি পরিষদ;\n▬ দেশপ্রেমিক ওলেমা সমিতি;\n▬ নারী, শিল্প-সংস্কৃতি, সংবাদপত্র ও সাহিত্য মুক্তি সমিতি;\n▬ দেশপ্রেমিক ব্যবসায়ী ও শিল্পপতি সমিতি;\n▬ কৃষক মুক্তি সমিতি;\n▬ জাতিগত সংখ্যালঘু মুক্তি পরিষদ;\n▬ জেলে, বেদে এবং অন্যান্য পেশাভিত্তিক সংগঠন গড়ে তোলা।\nএ সকল গণসংগঠনসমূহ পরিচালনার জন্য নির্দিষ্ট কমরেডদের নিয়োগ করা হয়।\nতারা প্রয়োজনীয় কমিটি, গ্রুপ গঠন করবে যথাযথ স্তরের অনুমতি নিয়ে।\nপ্রতি অঞ্চল জনগণকে উপরোক্ত গণসংগঠনসমূহে সংগঠিত করবে।\n● পূর্ববাংলার সশস্ত্র দেশপ্রেমিক বাহিনীর সর্বোচ্চ পরিচালকমণ্ডলী গঠন করা হয়। সর্বোচ্চ পরিচালক মণ্ডলের সভাপতি এবং সশস্ত্র দেশপ্রেমিক বাহিনীর সর্বোচ্চ অধিনায়ক ও রাজনৈতিক কমিশার হিসেবে সিরাজ সিকদারকে নিযুক্ত করা হয়।\n● (১) পূর্ববাংলার সর্বহারা পার্টি, (২) পূর্ববাংলার সশস্ত্র দেশপ্রেমিক বাহিনী, (৩) শ্রমিক-কর্মচারী মুক্তি সমিতি, (৪) ছাত্র-যুব মুক্তি সমিতি, (৫) ধর্মীয় সংখ্য্যালঘু মুক্তি পরিষদ, (৬) দেশপ্রেমিক ওলেমা সমিতি, (৭) নারী, শিল্প-সংস্কৃতি, সংবাদপত্র ও সাহিত্য মুক্তি সমিতি, (৮) দেশপ্রেমিক ব্যবসায়ী ও শিল্পপতি সমিতি, (৯) কৃষক মুক্তি সমিতি, (১০) জাতিগত সংখ্যালঘু মুক্তি পরিষদ জাতীয় মুক্তিফ্রন্টে যোগদান করার সিদ্ধন্ত নিচ্ছে।\nফ্রন্টের উপরোক্ত সংগঠনসমূহের প্রতিনিধিত্ব করার জন্যে প্রতিনিধি ঠিক করা হয়।\n● দেশীয় ও আন্তর্জাতিক সর্বহারা শ্রেণীর স্বার্থমত কাজসমূহ পার্টি চালিয়ে যাবে ফ্রন্টের মধ্যে ও বাইরে। উদাহরণস্বরূপ—\nপার্টি ও তার লাইনসমূহ জনপ্রিয় করা, সরাসরি পার্টিতে লোক সংগ্রহ করা, বিভিন্ন আকৃতির সংশোধনবাদীদের মুখোশ উন্মোচন করা, সর্বহারা বিপ্লবীদের ঐক্যবদ্ধ করা অর্থাৎ শ্রেণীগত ঐক্য স্থাপন ও বজায় রাখা, পার্টি স্বাধীনতা ও উদ্যোগ নিয়ে ফ্রন্টের মধ্যে ও বাইরে কাজ করে যাবে।\nঅন্যান্য তথাকথিত মার্কসবাদীদের বিলুপ্তি, ফ্রন্টে অন্যান্য বামপন্থী বিপ্লবী/গ্রুপসমূহের যোগদানের পর ফ্রন্টের বাইরে পার্টির স্বতন্ত্র তৎপরতার প্রয়োজন হবে না।\nপার্টির বাইরে কমরেড সিরাজ সিকদারের নামে শ্লোগান পেশ করা স্থগিত থাকবে। ইহা পার্টির অভ্যন্তরস্থ শ্লোগান হিসেবে ব্যবহৃত হবে।\nপার্টির নেতা সম্পর্কে জানতে ইচ্ছুকদের কমরেড সিরাজ সিকদারকে নেতা হিসেবে জানানো যাবে।\nঅন্যান্য শ্লোগান পূর্বের মত অব্যাহত থাকবে।\n● ফ্রন্টে যোগদানে ইচ্ছুকদের বিভিন্ন গণসংগঠনে রিক্রুট করা। সেখানে সক্রিয়দের জাতীয় গণতান্ত্রিক বিপ্লবে পার্টির নেতৃত্বের প্রয়োজনীয়তা বুঝানো, পার্টিতে যোগদানে ইচ্ছুকদের পাঠচক্রে সংগঠিত করা, এভাবে ফ্রন্টে পার্টির কাজ চালাতে হবে।\n● পূর্ববাংলার জাতির অংশ হিসেবে বিভিন্ন দেশপ্রেমিক বামপন্থী (গোপন ও প্রকাশ্য) গ্রুপসমূহকে ফ্রন্টে যোগদান করে তাদের জাতীয় সংগ্রামকে ত্বরান্বিত করার আহ্বান জানানো।\n● বিভিন্ন দেশপ্রেমিক শ্রেণী, স্তর, দল, গ্রুপ, ব্যক্তি এবং সংখ্যালঘু জনগণকে ফ্রন্টে ঐক্যবদ্ধ করার প্রচেষ্টা চালানো।\n● বিভিন্ন অঞ্চলে ফ্রন্টের আঞ্চলিক কমিটি গঠন, ফ্রন্টের সংগঠনসমূহের জন্য লোক নিয়োগ করা।\nএকইভাবে উপ অঞ্চল ও নিম্নতর সংস্থায় কাজ হবে।\n● জাতীয় মুক্তিফ্রন্টের অস্থায়ী কেন্দ্রীয় কমিটির এবং সভাপতির নাম প্রস্তাব করা হয়। কেন্দ্রীয় কমিটিকে নিম্নলিখিত দায়িত্ব প্রদানের প্রস্তাব করা হয়ঃ\n১। ফ্রন্টের ঘোষণাপত্র প্রকাশ করা।\n২। কর্মসূচী ও সংবিধান প্রণয়ন।\n৩। জাতীয় কংগ্রেস অনুষ্ঠিত করা এবং পূর্ণাঙ্গ কেন্দ্রীয় কমিটি গঠন করা।\n৪। অস্থায়ী কেন্দ্রীয় কমিটি ফ্রন্টের কার্যাবলী চালাবে, কেন্দ্রীয় কমিটির সভা চলবে না এরূপ সময় সভাপতি ফ্রন্টের কাজ চালাবে।\n৫। কেন্দ্রীয় কমিটিতে প্রয়োজনীয় সদস্য অন্তর্ভুক্ত করতে পারবে (কো অপ্ট)।\n●জনৈক কমরেড সম্পর্কিত দলিলের উপর বিভিন্ন স্তরের পরিচালক ও নেতৃস্থানীয় কর্মীদের মতামত হচ্ছেঃ\nউক্ত কমরেডকে কোন নেতৃস্থানীয় নীতি নির্ধারণী, নিরাপত্তা জনিত এবং সাংগঠনিক কাজ রয়েছে এরূপ পদে নিয়োগ না করা।\nউপরোক্ত মতামতের পরিপ্রেক্ষিতে উক্ত কমরেডকে কেন্দ্রীয় কমিটির পূর্ণাঙ্গ সদস্যপদ এবং সংশ্লিষ্ট অন্যান্য পদ থেকে অব্যাহতি প্রদান করা হলো।\n● সশস্ত্র বাহিনী দিবস (৩০শে এপ্রিল), আন্তর্জাতিক শ্রম দিবস (১লা মে), পার্টি দিবস (পূর্ববাংলার সর্বহারা পার্টির দ্বিতীয় প্রতিষ্ঠা দিবস ৩রা জুন ১৯৭৩ সাল) উদযাপন করা।\nএ সকল দিবস উদযাপন উপলক্ষে পার্টির ইতিহাস তাৎপর্য পর্যালোচনা করা। এ উপলক্ষে বিভিন্ন স্তর উদযাপনী সভা করবে।\nপার্টি দিবস উপলক্ষে পার্টির বিগতকালিন অভিজ্ঞতার সারসংকলন প্রকাশ করা।\n● সংগঠনের সর্বত্রই একই অবস্থা বিরাজ করবে না। কোন এলাকা উন্নত, কোন এলাকা পশ্চাদপদ, মাঝারী, কোন এলাকায় বিকাশ প্রধান, কোন এলাকায় সুসংবদ্ধকরণ প্রধান, কোন এলাকায় সশস্ত্র সংগ্রাম প্রধান, কোন এলাকায় সশস্ত্র সংগ্রামের প্রস্তুতি, পশ্চাদপসারণ প্রধান হতে পারে।\nতবে প্রতিটি এলাকাই সাধারণ লাইনের সাথে সমন্বিত করে নিজ অবস্থা অনুযায়ী কাজ করবে।\nইহা কর্মীদের ক্ষেত্রেও প্রযোজ্য। কিছু কর্মী হবে পশ্চাদপদ। প্রতি কর্মীর ভাল ও শক্তিশালী দিক রয়েছে, কিছু খারাপ ও দুর্বল দিকও রয়েছে।\nএটা চিন্তা না করে কাজ করা হচ্ছে একতরফাবাদ। এর ফলে কাজ হবে অন্ধভাবে এবং আমরা হবো হতাশ।\n● গুরুতর নিরাপত্তার সাথে জড়িতদের সুবিধাবাদী ও দলত্যাগী হওয়ার পরিপ্রেক্ষিতে আমাদের নীতি হচ্ছেঃ\n▬ শেষ পর্যন্ত বুঝানো এবং বিভিন্ন কৌশল অবলম্বন করা যাতে সুবিধাবাদী না হয়।\n▬ এ সময়ের মাঝে নিরাপত্তা বিঘ্ন হওয়া রোধ করার জন্য বিভিন্ন প্রস্তুতি নেওয়া।\n▬ এ ধরণের সম্ভাবনা রয়েছে, এরূপদের গুরুতর নিরাপত্তার সাথে জড়িত না করা।\n▬ সমস্ত পদক্ষেপ গ্রহণ করার পরও গুরুতর নিরাপত্তার সমস্যা হলে শত্রু এলাকায় চরম শাস্তি প্রদান, মুক্ত এলাকায় আটক রাখা।\n● সামরিক ক্ষেত্রে অর্থনৈতিক সমস্যার সমাধান হচ্ছে কেন্দ্রীয় কাজ।\nএ সিদ্ধান্ত কার্যকরী করার জন্য যে সকল অঞ্চল পদক্ষেপ নিয়েছে তাদেরকে প্রশংসা করা হচ্ছে।\nএ সিদ্ধান্ত কার্যকরী করার ক্ষেত্রে উক্ত অঞ্চলসমূহের ইতিবাচক ও নেতিবাচক অভিজ্ঞতার সারসংকলন করা, এর নিয়মবিধি আবিষ্কার করা, সে অনুযায়ী কাজ করা উচিত যাতে আমরা সফলতা অর্জন করতে পারি।\n● সশস্ত্র প্রচার টিম একটি এলাকায় পরীক্ষামূলকভাবে প্রচার চালায়। এতে বিরাট সাফল্য অর্জিত হয়।\nসকল এলাকায় ইহা কার্যকরী করার আহবান জানানো হচ্ছে।\n● পার্টির দ্বিতীয় প্রতিষ্ঠা বার্ষিকী উপলক্ষে নিম্নলিখিত শহীদ কমরেডদের মৃত্যু পরবর্তীকালীন পার্টির সদস্যপদ প্রদান করা হলোঃ\n১। ক. তাহের ২। ক. বাতেন ৩। ক. পলাশ ৪। ক. নয়ন ৫। ক. জিল্লু ৬। ক. সাঈদ ৭। ক. শাহিন ৮। ক. আনিস ৯। ক. কুদ্দুস ১০। ক. পিন্টু ১১। ক. রাজ্জাক ১২। ক. হিরু ১৩। ক. নজরুল।\nআরো অনুসন্ধানের ভিত্তিতে পরবর্তীকালে শহীদদের সদস্যপদ প্রদান করা হবে।\n● সিকিমে ভারতীয় হস্তক্ষেপ তাদের সম্প্রসারণবাদী চরিত্রকে আরো স্পষ্ট করে তুলেছে।\n● টাকা বদলের সমস্যা বাংলাদেশ পুতুল সরকারের সংকটকে আরও গভীরতর করেছে। এ সংকটে জনগণের ক্ষোভ ও ঘৃণা তীব্রতর হচ্ছে।\nএটা বাংলাদেশ পুতুল সরকারের বাংলাদেশকে ভারতীয় সম্প্রসারণবাদীদের নিকট বিকিয়ে দেওয়ার বিশ্বাসঘাতক কাজকে আরো স্পষ্টভাবে প্রমাণ করছে।\n● ক্ষুদে বুর্জোয়ারা হয় গোড়ামীবাদী অথবা সংকীর্ণ অভিজ্ঞতাবাদী। এ কারণে তাদের চিন্তা ও কাজের পদ্ধতি হচ্ছে একতরফাবাদ, ভাসাভাসাভাব এবং আত্মগতভাব।\nসাংগঠনিক ক্ষেত্রে তারা বিভেদপন্থীবাদী।\nরাজনৈতিক ক্ষেত্রে অর্থাৎ শ্রেণীসংগ্রামের ক্ষেত্রে তারা হয় বামে ডানে দোদুল্যমান।\nলেখা-বলা ও পড়ার ক্ষেত্রে তারা হয় একঘেয়ে।\nউপরোক্ত বিষয়সমূহ হচ্ছে বুর্জোয়া মতাদর্শের বিভিন্ন বহিঃপ্রকাশ।\nআমাদের কর্মীরা উপরোক্ত ভুলসমূহ করেন কিনা তা প্রতিটি কাজে যাচাই করে দেখবেন।\nআমাদের কাজসমূহ উপরোক্ত ক্ষুদে বুর্জোয়া বহিঃপ্রকাশ দ্বারা পরিচালত হলে আমরা বোকা ও পরাজিত হবো এবং এগুলো থেকে মুক্ত হলে আমরা বিচক্ষণ ও বিজয়ী হবো।\n● উচ্চস্তরের মতামত না পাওয়া পর্যন্ত গুরুত্বপূর্ণ বিষয়ে পরিচালকদের মতামত পেশ করতে বিরত থাকতে হবে।\nতারা উক্ত বিষয়ে নিজের কর্মী, সহানুভূতিশীল, জনগণের মতামত সংগ্রহ করে উচ্চস্তরে প্রেরণ করবেন।\nনেতৃস্থানীয় কর্মীরা কোন কারণবশতঃ পার্টির সাথে সংযোগ হারিয়ে ফেললে তার এলাকা যাতে বিচ্ছিন্ন না হয়ে পড়ে তার জন্যে পূর্বেই ব্যবস্থা করে রাখা।\nনেতৃত্ব বিষয়ক এবং মানুষের সাথে সম্পর্ক বিষয়ক ক্লাশ নেওয়া।\nনেতৃত্ব দানে সক্ষম কর্মী গড়ে তোলার প্রতি খুবই মনোযোগী হওয়া উচিত। অতীতে সংগঠন এ বিষয়ে গুরুত্ব যথাযথভাবে উপলব্ধি করেনি।\n● আঞ্চলিক চাঁদা ছাড়াও প্রতি অঞ্চল তাদের সহানুভূতিশীলদের নিকট থেকে কেন্দ্র ও বিশেষ অঞ্চলের জন্যে চাঁদা সংগ্রহ করবে।\nএ সংক্রান্ত আহবান ও কুপন গৃহীত হলো।\n● নীতি নির্ধারণ, কেডারদের কাজে লাগানো ও তাদের মানোন্নয়ন করা পরিচালকদের দায়িত্ব।\nপরিচালক যদি খুব দৌড়াদৌড়ি করে, ব্যস্ততা দেখায় তবে বুঝতে হবে নেতৃত্ব অদক্ষ।\nএ প্রসঙ্গে নেতৃত্বের কতিপয় গাইড গৃহীত হলো (পরিশিষ্ট—১)।\n● নেতৃস্থানীয় এবং অন্যান্য কর্মীদের সময় ব্যবহারের শতকরা হিসাব উচ্চস্তরের নিকট জমা দেওয়া। নিন্মলিখিত কাজগুলো করা অবশ্যই প্রয়োজনঃ\n▬ পার্টিপ্রদত্ত দায়িত্ব পালন।\n▬ নিজে পড়া।\n▬ অন্যকে পড়ানো।\n▬ চিন্তা করা।\n▬ ব্যায়াম ও শরীরচর্চা (হেঁটে বা সাইকেলে প্রোগ্রাম করা এর মাঝে অন্তর্ভুক্ত)।\n▬ আলাপ করা।\n▬ খাওয়া, বিশ্রাম, অবসর বিনোদন।\nসর্বশেষ পয়েন্টটি বাদ দিয়ে বাকী পয়েন্টগুলোর জন্য যে সময় ব্যয় হয় তাকে ২৪ দিয়ে ভাগ করে ১০০ দিয়ে পূরণ করা। এভাবে শতকরা হিসাব বের করা এবং ইহা ৫০% এর নীচে হওয়া উচিত নয়।\n● সাধারণ স্বাস্থ্য, অসুস্থতা, চিকিৎসা বিষয়ক জ্ঞান অর্জন করা।\n● কেন্দ্রের দলিলপত্র মুদ্রণ, অর্থের প্রয়োজন, নিরাপত্তা প্রভৃতি প্রয়োজন মিটানোর পূর্বে এর অধীনস্থ এককের প্রয়োজন মেটানো চলবে না।\n● অধীনস্থ একক এ নিয়ম লংঘন করলে তা চিন্তার ক্ষেত্রে একতরফাবাদ এবং সাংগঠনিক ক্ষেত্রে বিভেদপন্থীবাদের প্রকাশ হবে।\n● প্রতি অঞ্চলে হিসেবের জন্য নির্দিষ্ট কমরেডকে দায়িত্ব দেওয়া।\n● একটি কাজ সম্পন্ন করার প্রক্রিয়ায় চিন্তার ক্ষেত্রে কি কি প্রতিবন্ধকতা দেখা দেয় তা বের করা এবং কাজটি করার পূর্বে বা প্রাক্কালে সেগুলো দূর করার জন্যে সর্বপ্রথম মতাদর্শগত সংগ্রাম করা।\nকোন কাজ সম্পাদনের জন্যে একটি বিষয়ের উপরেই সম্পূর্ণরূপে নির্ভরশীল হয়ে যাওয়া হচ্ছে একতরফাবাদের বহিঃপ্রকাশ। এর ফলে কাজ সফল হবে না।\nচিন্তার ক্ষেত্রে প্রতিবন্ধকতা দূর করা সবচেয়ে প্রথম প্রয়োজন। কেননা চিন্তা কর্মকে নিয়ন্ত্রিত করে।\n● সাংগঠনিক কাজের স্তর নির্ণয় করা অর্থাৎ সংগঠনের বিকাশের স্তর প্রধান না সুসংবদ্ধতার স্তর, সশস্ত্র সংগ্রাম না সাংগঠনিক বিকাশ ও সুসংবদ্ধকরণ কোনটা প্রধান তা নির্ণয় করা, সে অনুযায়ী কর্মপদ্ধতি প্রণয়ণ করা।\n● পরিকল্পনা নিয়ে কাজ করা, মাসিক, ষান্বাসিক, বাৎসরিক পরিকল্পনা অর্থাৎ কাজ ও সময়সীমা নির্ধারণ করা।\n● কেন্দ্রীয় কমিটির সার্কুলার (প্রথম সপ্তাহ, মার্চ) গৃহীত হলো।\n● কর্মীদের মানদন্ড স্থির করা।\nএকজন পরিচালকের নিম্নলিখিত মানদন্ড থাকা উচিতঃ\n▬ উচ্চস্তর প্রদত্ত নির্দেশ, নিজের/নিজেদের সিদ্ধান্ত পালন করতে পারে;\n▬ কাজে সমন্বয় সাধনে সক্ষম;\n▬ রাজনৈতিক লাইন ও দলিলসমূহ বুঝে ও বুঝাতে পারে;\n▬ গোপনীয়তা ও নিরাপত্তা বজায় রাখতে পারে;\n▬ বিশেষ গোপনীয় বিষয়ে মুখ বন্ধ রাখতে পারে;\n▬ স্থানীয়ভিত্তিক প্রচারপত্র লিখতে পারে;\n▬ সমস্যা রয়েছে এরূপ লোক চালাতে পারে;\n▬ সাংগঠনিক ও সামরিক ক্ষেত্রে পরিচালনা করতে পারে; কমপক্ষে পাঠচক্র, কোষ ও সামরিক গ্রুপ ও সামরিক হামলা পরিচালনায় সক্ষম;\n▬ পার্টি ও নেতৃত্বের প্রতি অনুগত;\n▬ বিশ্বস্ত ও শৃংখলা পালন করে;\n▬ আত্মস্বার্থ বিসর্জন দিতে উদ্বুদ্ধ।\n▬ পড়াশুনা করে;\n▬ গোড়ামীবাদ ও সংকীর্ণ অভিজ্ঞতাবাদ তার প্রধান দিক নয়;\n▬ অঞ্চলের সকল বিষয়ে নিজস্ব জ্ঞান রয়েছে;\n▬ সুশৃংখল ও সংক্ষিপ্ত দপ্তর রাখতে পারে;\n▬ ত্রুটি-বিচ্যুতি সারাতে প্রচেষ্টা চালায়;\n▬ অধীনস্ত, সহকর্মী ও উচ্চস্তরের সাথে ভাল সম্পর্ক রাখে;\n▬ প্রেস-প্রিন্টিং সম্পর্কে ধারণা আছে;\n▬ সাইকেল, সাঁতার ও নৌকা চালাতে জানে;\n▬ আলোচনায় নমনীয়;\n▬ সম্পর্কের ক্ষেত্রে বিভেদপন্থী নয়;\n▬ দৈনন্দিন জীবনে সুশৃংখল;\n▬ পরামর্শ করে;\n▬ কেডারদের প্রতি যথাসম্ভব যত্নশীল;\n▬ প্রেমঘটিত ক্ষতিকর সমস্যা নেই;\n▬ চক্রের বৈশিষ্ট্যসমূহ নেই;\n▬ মার্কসবাদ সম্পর্কে মোটামুটি তত্ত্বগত ধারণা আছে;\n▬ দোদুল্যমানতা নেই;\n▬ নতুন পরিস্থিতিতে ঘাবড়ায় না;\n▬ অভিজ্ঞতার সারসংকলন করে ভুল এড়াতে পারে;\n▬ পার্টির বর্তমান অস্ত্র-শস্ত্র সম্পর্কে মোটামুটি ধারণা আছে;\n▬ চিকিৎসা সম্পর্কে মোটামুটি ধারণা আছে;\n▬ যৌনশিক্ষার উপর মোটামুটি ধারণা আছে;\n▬ শারীরিকভাবে মোটামুটি সুস্থ;\n▬ সমালোচনা সহ্য করতে পারে;\n▬ উদারতাবাদী নয়;\n▬ ত্রুটি-বিচ্যুতি সমূহের প্রকৃতি বিশ্লেষণ করতে পারে এবং সারাতে পারে;\n▬ প্রধান কাজ বের করতে পারে;\n▬ সময় মত প্রোগ্রাম করতে পারে;\n▬ সহানুভূতিশীল ও নিম্নস্তরের সাথে আলাপে ইমপ্রেসিভ;\n▬ পার্টির পূর্ণাঙ্গ সদস্য হতে হবে;\n▬ নীতিনির্ধারণ, কেডারদের কাজে লাগানো এবং তাদের মানোন্নয়নে সক্ষম হতে হবে;\n▬ লিখিত বা মৌখিক প্রদত্ত ভাল প্রস্তাব, পরামর্শ, নির্দেশ গ্রহণ এবং তা কার্যকরী করার গুণসম্পন্ন;\n▬ শিখতে আগ্রহী;\n● পাঠচক্র, কোষ ও সামরিক গ্রুপের মানদন্ড নির্ণয় করা।\nবিভিন্ন স্তর কেন্দ্রীয় কমিটির সদস্যদের জন্যে প্রয়োজনীয় মানদণ্ড প্রস্তাব করবে।\n● সফলতা ও বিফলতার জন্য আমরাই দায়ী। অঞ্চলের ভালমন্দের জন্য পরিচালক দায়ী।\n● পুরোনো সমাজের পিছুটানকে অতিক্রম করতে হলে প্রথম চিন্তার ক্ষেত্রে পরিষ্কার হওয়া, অসুবিধা দূর করতে লেগে থাকা আর অসুবিধা দূর করা।\nএভাবে চিন্তা, অভ্যাস ও পুরোনো সমাজের ত্রুটিসমূহ দূর করা।\n● সভায় কেন্দ্রীয় কমিটির সপ্তম ইশতেহার অনুমোদিত হলো।\n● সভায় সভাপতির নির্দেশ ও সিদ্ধান্তসমূহ অনুমোদিত হলো।\n● সভায় সদস্যরা সমালোচনা-আত্মসমালোচনা পরিচালনা করেন।\n● পরবর্তী সভার তারিখ নির্ধারণ করে সভার কাজ সাফল্যজনকভাবে সমাপ্ত হয়।\nনেতৃত্বের কতিপয় গাইড\n● সার্বক্ষণিক কর্মী করার সময়—\n▬ অগ্রসর চরিত্রের কিনা?\n▬ চেহারা, চালচলন, কথাবার্তা অগ্রসর চরিত্রের কিনা?\n▬ ইম্প্রেসিভ কিনা দেখা?\nঅগ্রসর চরিত্রের না হলে সার্বক্ষণিক না করা।\n● নেতৃত্বের কাজ—\n১। নীতি নির্ধারণঃ\n▬ সমস্যা বের করা ও তার সমাধান প্রদান করা;\n▬ সমস্যা বের করার জন্য রিপোর্ট নেওয়া, প্রশ্ন করা, বৈঠক দেওয়া;\n▬ সমস্যা নিয়ে দলিল-তত্ত্ব পড়া;\n▬ চিন্তা করা;\n▬ সমাধান বের করা;\n▬ সমাধান নিয়ে আলোচনা করা (প্রয়োজন হলে সভার মাধ্যমে)।\n২। নীতি বাস্তবায়িত করা/কর্মীদের কাজে লাগানোঃ\n▬ নির্দেশ প্রদান;\n▬ আলোচনা করে বুঝিয়ে দেওয়া;\n▬ বৈঠকের মাধ্যমে বুঝানো;\nশিক্ষা সম্মেলন, অভিজ্ঞতার সারসংকলন সভা (এর পূর্বে সংশ্লিষ্ট তত্ত্ব পড়ে আসতে বলা), দলিল পড়ার সভা, সাধারণ সভা করা।\n৪। নীতি বাস্তবায়নের বিষয় অবগত হওয়াঃ\n▬ এ সময়ে উথাপিত সমস্যার সমাধান প্রদান।\n৫। পরীক্ষা-নিরীক্ষা করাঃ\n▬ উন্নততর কর্মপদ্ধতির উদ্ভাবন, যোগ্য লোক বের করা ও নিয়োগ করা এবং অন্যান্য ক্ষেত্রে পরীক্ষা-নিরীক্ষা করা।\n৬। অভিজ্ঞতার সারসংকলনঃ\n▬ নির্দেশ, নীতি বাস্তবায়নের সফলতা, ভুল, সীমাবদ্ধতা বের করা এবং তা ভবিষ্যতে পুনরাবৃত্তি না করা।\n● নেতৃত্বের প্রয়োজন—\n▬ কর্মীদের সাথে ঘনিষ্ঠ সংযোগ। এ জন্যে কুরিয়ার-যোগাযোগ কেন্দ্র প্রয়োজন।\n● কর্মী ও সহানুভূতিশীলদের ভাল দিক প্রশংসা করা।\n● সমালোচনার সমস্যার সমাধান।\n● গণতন্ত্র ও কেন্দ্রীকতা যথাযথভাবে প্রয়োগ।\n▬ সিদ্ধান্তের পূর্বেই মতামত চাওয়া;\n▬ সিদ্ধান্ত প্রদানের সময় বুঝানো;\n▬ ভাল প্রস্তাব থাকলে গ্রহণ;\n▬ সমালোচনা ও প্রস্তাব চাওয়া;\n▬ বিরুদ্ধ মতামত পেশ করতে দেওয়া;\n▬ পূর্ণ গণতন্ত্র কার্যকরী করা।\n▬ সিদ্ধান্ত, নির্দেশ দৃঢ়ভাবে কার্যকরী করা।\nঅপরিবর্তিত ক্ষুদে বুর্জোয়ারা নির্দেশ ও কেন্দ্রীকতাকে আমলাতান্ত্রিক, একনায়কত্বমূলক বলে।\nনেতৃত্বের পক্ষে এ ধরণের অভিযোগ পাওয়া স্বাভাবিক। এ ধরণের অভিযোগ না পাওয়ার অর্থ হচ্ছে নেতৃত্ব উদারতাবাদী।\n● যথাযথ পদে কর্মীদের নিয়োগ করা।\n● জনমত সৃষ্টি করতে হবেঃ\n▬ সুবিধাবাদীদের বিরুদ্ধে;\n▬ নামিয়ে দেওয়ার পূর্বে;\n● শ্রম বিভাগঃ\n▬ আলোচনা গ্রুপ;\n▬ প্রচার গ্রুপ;\n▬ অনুসন্ধান গ্রুপ (লোক কম থাকলে এক এলাকার লোক দিয়ে অন্য এলাকা অনুসন্ধান করা, কুরিয়ার দিয়ে করা);\n▬ ক্লাশ নেওয়ার গ্রুপ;\n▬ সংগঠক দল, সামরিক, পাঠচক্র ও গণসংগঠন করা;\n▬ হিসেব রক্ষক;\n▬ কুরিয়ার, দপ্তর;\n▬ কেডার ইতিহাস;\n▬ অঞ্চল ভিত্তিক ইতিহাস;\n▬ অপারেশন শিট, ইত্যাদি রাখা;\n▬ বিভিন্ন পেশায় শিক্ষিত করা;\n▬ স্টেনো টাইপ;\n▬ রেডিও মেকানিকস;\n▬ ড্রাইভিং ইত্যাদি;\n● প্রয়োজনীয় আনুষ্ঠানিকতা প্রয়োগ করা—লিখিত অনুমতি, মৌখিক অনুমতি, স্বাক্ষরযুক্ত পত্র, সিদ্ধান্তের ক্ষেত্রে কড়াকড়ি প্রভৃতি প্রয়োগ।\n● নিজস্ব মান উন্নয়নঃ\n▬ সমস্যাভিত্তিক অধ্যয়ন;\n▬ সাধারণ পাঠ্য-উদ্ধৃতি, পাঁচটি প্রবন্ধ, গণযুদ্ধ;\n▬ স্ট্যালিনের ‘দ্বান্দ্বিক ও ঐতিহাসিক বস্তুবাদ’\n▬ আমাদের দলিল।\n● উচ্চস্তরের সাথে ঘনিষ্ঠ যোগাযোগ রাখা ও বৈঠক করা।\n● বিভেদপন্থীবাদ পরিহার করা।\n● নিরাপত্তা বজায় রাখা।\n● বিভিন্ন কাজের সমন্বয় সাধন করাঃ\n▬ সমস্যার খাতা;\n▬ ডিউটি শিট;\n▬ ডিউটি শিট দেখা;\n● বিভিন্ন বিষয়ে জ্ঞানার্জনের জন্যে ঐ সকল বিষয়ে শিক্ষাপ্রাপ্তদের সাথে আলাপ করাঃ\n▬ বিজ্ঞানী ইত্যাদি।\n● আলোচনার পদ্ধতি অনুসরণঃ\n▬ যার যার Interested বিষয় নিয়ে আলাপ করা, এর মাধ্যমে রাজনীতিতে যাওয়া;\n▬ ভাল শ্রোতা হওয়া, যত্নশীল হওয়া।\n● নেতৃত্ব বিষয়ক পাঠ্যতালিকাঃ\n▬ সাংগঠনিক দলিলের ‘নেতৃত্বের কতিপয় সমস্যা’ পড়া;\n▬ ‘বিপ্লবে নেতৃত্ব ও কর্মীদের ভূমিকা’ পড়া;\n▬ ‘কর্মীস্বল্পতা দূর করার কতিপয় উপায়’ পড়া;\n▬ [ কেডার, পার্টি কমিটির নেতৃত্ব] উদ্ধৃতি থেকে\n▬ [ আলোচনা, সমালোচনা, একটি কাজ করার উপায়] দলিল থেকে\n● দ্বিমাসিক পরিকল্পনাঃ\n▬ জৈষ্ঠ মাস শেষ হওয়ার পূর্বেই সুসংবদ্ধকরণ শেষ করা;\n▬ মান উন্নয়ন করা, শুদ্ধি অভিযান শেষ করা;\n▬ নেতৃত্ব গ্রুপ তৈরী করা;\n▬ পাঠচক্র ও গেরিলা গ্রুপ তৈরী করা;\n▬ যোগাযোগ সম্পন্ন করা;\n▬ কুরিয়ার নিয়োগ করা;\n▬ যোগাযোগ কেন্দ্র গড়া;\n▬ কেডার ইতিহাস সংগ্রহ করা;\n▬ সদস্য/প্রার্থী সদস্য/পাঠচক্র পদ প্রদান করা; ইত্যাদি।\n● ক্ষুদে বুর্জোয়া বৈশিষ্ট্যসমূহ দূর না করলে নেতৃত্বক্ষমতা অর্জন করা সম্ভব নয়।\nঅষ্টম পূর্ণাঙ্গ অধিবেশনের ইশতেহারের শেষে যুক্ত হলো\nপূর্ববাংলার জাতীয় মুক্তিফ্রন্ট নিম্নলিখিত শ্লোগানসমূহ প্রদান করবেঃ\n◄ পূর্ববাংলার জাতীয় মুক্তিফ্রন্ট—জিন্দাবাদ!\n◄ পূর্ববাংলার সশস্ত্র দেশপ্রেমিক বাহিনী—জিন্দাবাদ!\n◄ জাতীয় মুক্তিফ্রন্টের সভাপতি সিরাজ সিকদার—জিন্দাবাদ!\nফ্রন্টের মধ্যে পার্টি কর্মীরা\n◄ পূর্ববাংলার সর্বহারা পার্টি—জিন্দাবাদ!\n◄ ফ্রন্টে যোগদানকারী অন্যান্য সংগঠনসমূহ—জিন্দাবাদ!\nএবং অন্যান্য পার্টি শ্লোগান দেবে □


খুলনা বিশ্ববিদ্যালয় সয়েল আর্কাইভ\nপ্রকাশ : ২৭ অক্টোবর ২০২০, ১৪:০৮\nআর্কাইভের ভেতরে সচল আছে কেবল একটি ফ্যান। ছবিটি ক্যামেরায় ফ্ল্যাশ জ্বালিয়ে তোলা\nখুলনা বিশ্ববিদ্যালয়ে (খুবি) শিক্ষা ও গবেষণা কাজের সুবিধার জন্য গড়ে তোলা হয়েছিল দেশের প্রথম সয়েল আর্কাইভ। সারা দেশের ১৭৪৮টি প্লটের প্রায় চার হাজার ২২৫টি মাটির নমুনা এই আর্কাইভে সংগৃহীত রয়েছে। গবেষণাভিত্তিক কাজের জন্য কেউ চাইলে এখান থেকে মাটি সরবরাহ করা হয়।\nবিশ্ববিদ্যালয় সূত্রে জানা যায়, বিশ্ববিদ্যালয়ের আচার্য জগদীশ চন্দ্র বসু একাডেমিক ভবনের ২০ ফুট নিচে (বেজমেন্ট এরিয়ায়) এই আর্কাইভটির অবস্থান। বন বিভাগের সঙ্গে খুলনা বিশ্ববিদ্যালয়ের যৌথ উদ্যোগে, জাতিসংঘের খাদ্য ও কৃষি সংস্থার (এফএও) কারিগরি সহায়তায় ও ইউনাইটেড স্টেটস এজেন্সি ফর ইন্ট্যারন্যাশনাল ডেভেলপমেন্টের (ইউএসএআইডি) আর্থিক সহযোগিতায় এটি স্থাপিত হয়। ২০১৮ সালের ৮ অক্টোবর প্রফেসর ড. ফায়েক উজ্জামান এই আর্কাইভ উদ্বোধন করেন।\nআরও জানা গেছে, এই আর্কাইভে প্রতিটি প্লটের ০-১৫ সে.মি, ১৫-৩০ সে.মি ও ৩০-১০০ সে.মি গভীরতার মাটির নমুনা এখানে সংরক্ষণ করা হয়েছে। ফলে এক জায়গা থেকেই দেশের সমগ্র অঞ্চলের মাটির প্রকারভেদ, গুণাগুণসহ নানা তথ্য-উপাত্ত জানা সম্ভবপর হয়ে উঠেছে। এই আর্কাইভের সৌজন্যে দেশে কোন এলাকায় কী ধরনের মাটিতে কী ধরনের গাছ, ফসল ফলানো যাবে, তার উপযোগিতা নির্ধারণ সহজেই করা যাচ্ছে।\nবিশ্ববিদ্যালয়ের ফরেস্ট্রি অ্যান্ড উড টেকনোলজি ডিসিপ্লিনের অধ্যাপক ও আর্কাইভের তত্ত্বাবধায়ক ড. মাহমুদ হোসেন জানান, মাটি ও কৃষিসহ আরও কিছু ধরনের কাজ আর্কাইভটির সৌজন্যে সহজ হয়ে এসেছে। গবেষণাভিত্তিক কাজের জন্য কেউ চাইলে এখান থেকে মাটি সংগ্রহ করতে পারেন।\nসরেজমিনে ঘুরে জানা গেছে, সয়েল আর্কাইভে যেতে যেই বেজমেন্ট এরিয়া পার হতে হয় সেখানে বছরের ৬ মাসেই পানি জমে থাকে। আর্কাইভের ভেতরে ৬টি বাতি ও ৩টি ফ্যান ছিল, যার মধ্যে একটি বাতিও কাজ করছে না, ফ্যান সচল আছে মাত্র একটি। যেহেতু গবেষণা কাজের জন্য মাটি সরবরাহ করা হয়, এই কারণে নমুনা ফুরিয়ে যাওয়ার আশঙ্কা রয়েছে।\nএই বিষয়ে জিজ্ঞেস করা হলে ওই অধ্যাপক বলেন, এটি আর্কাইভের স্বাভাবিক চিত্র নয়। বিশ্ববিদ্যালয় দীর্ঘদিন বন্ধ থাকায় এই সমস্যাগুলোর সৃষ্টি হয়েছে। বেজমেন্ট এরিয়া স্যাঁতসেঁতে হওয়ায় সেখানে অনেক সময় বৈদ্যুতিক সংযোগে ঝামেলা হয়ে থাকে। বিশ্ববিদ্যালয়ে জায়গার সংকট থাকায় আর্কাইভটি এখানেই স্থাপন করতে হয়েছে। এছাড়াও, বেজমেন্ট এরিয়ার পানি নিষ্কাশনের জন্য ড্রেনেজ ব্যবস্থা করা হলেও তা ফলপ্রসু হয়নি। সমস্যাগুলো নিরসন করতে দ্রুতই ব্যবস্থা নেয়া হবে।